Let us Go To These Places In Coonoor - Malayalam Nativeplanet\n»സഞ്ചാരികള്‍ക്ക് വേണ്ടതെല്ലാം ഒരുക്കി കൂനൂര്!!\nസഞ്ചാരികള്‍ക്ക് വേണ്ടതെല്ലാം ഒരുക്കി കൂനൂര്!!\nPublished: Wednesday, March 14, 2018, 16:33 [IST]\nഅന്റാർട്ടിക്ക സ്വപ്നം കാണുന്നുണ്ടോ?\n13 hrs ago അവസാനിക്കാത്ത കാഴ്ചകളുമായി അരുണാചല്, രഹസ്യങ്ങളിലേക്കൊരു യാത്ര\n18 hrs ago ജോര്‍ജ് എവറസ്റ്റ് ഹൗസ്- ചരിത്രമുറങ്ങുന്ന മസൂറിയിലെ ഇടം\nMovies ബിഗ് ബോസിൻ്റെ പൂർണ നിയന്ത്രണം അവരുടെ കൈയിലാണ്; സ്വാധീനം ഉള്ളവർക്ക് ക്രയവിക്രയം നടത്താൻ പറ്റില്ലെന്ന് ആരാധകർ\nNews രാജ്യത്ത് വാക്സിൻ വിതരണത്തിന്റെ വേഗത കുറയുന്നു; ജൂലൈ മാസം ലക്ഷ്യമിട്ടിരുന്ന ഡോസുകൾ ഇനിയും അകലെ\nAutomobiles അപൂർവവും രസകരവുമായ ഒരു എസ്‌യുവി; പരിചയപ്പെടാം മിത്സുവോക ബഡിയെ\nFinance ലൈഫ് ഇന്‍ഷുറന്‍സ് പോളിസി തുക കൈപ്പറ്റുമ്പോള് ആദായ നികുതി നല്‍കേണ്ടതുണ്ടോ?\nLifestyle രോഗപ്രതിരോധശേഷിയും ദീര്‍ഘായുസ്സും; ത്രിഫല ചായ ഒരു മാന്ത്രികക്കൂട്ട്\nSports IND vs ENG: സൂര്യകുമാറും ഇന്ത്യയുടെ ടെസ്റ്റ് ടീമില്, ഇത് വേണ്ടിയിരുന്നില്ല, മൂന്ന് കാരണങ്ങളിതാ\nസഞ്ചാരികളുടെ സ്വര്‍ഗ്ഗം...കാലാവസ്ഥ കൊണ്ടും കാഴ്ചകള് കൊണ്ടും തമിഴ്‌നാട്ടില് മലയാളികളെ ഇത്രയും കൊതിപ്പിച്ച മറ്റൊരു സ്ഥലം ഇല്ല എന്നുതന്നെ പറയാം. ഒരിക്കല് വന്നെത്തുന്നവരെ വീണ്ടും വീണ്ടും വരാന് കൊതിപ്പിക്കുന്ന കൂനൂര് മഞ്ഞിന്റെ മാറാപ്പുമായാണ് കാത്തിരിക്കുന്നത്. ഉറങ്ങാത്ത താഴ് വര എന്നറിയപ്പെടുന്ന കൂനൂരിന്റെ അടിപൊളി വിശേഷങ്ങള്...\nതമിഴ്‌നാട്ടിലെ നീലഗിരി ജില്ലയില് സ്ഥിതി ചെയ്യുന്ന ഏറെ മനോഹരമായ പ്രദേശങ്ങളില് ഒന്നാണ് കൂനൂര്. നീലഗിരിയിലെ മൂന്ന് ഹില്‍സ്റ്റേഷനുകളില് ഒന്നുകൂടിയാണിത്. ഊട്ടിയേപ്പോലെ അല്ലെങ്കില് ഊട്ടിയേക്കാള് മനോഹരമായ ഈ ഹില്‍സ്‌റ്റേഷന് സമുദ്രനിരപ്പില് നിന്നും 1850 മീറ്റര് ഉയരത്തിലാണ് സ്ഥിതി ചെയ്യുന്നത്. തേയിലത്തോട്ടങ്ങളും പ്ലാന്റേഷനുകളും പൗരാണിക മാതൃകയിലുള്ള കെട്ടിടങ്ങളും മനോഹരമാ ഭൂപ്രകൃതിയും ഒക്കെ ചേര്‍ന്നതാണ് കൂനൂര്.\nPC: Thangaraj Kumaravel\nടൂറിസ്റ്റുകള് സ്ഥിരതാമസമാക്കിയ ഇടം\nകൂനൂരിന്‍രെ ചരിത്രം പരിശോധിച്ചാല് ഇപ്പോള് ഇവിടെ താമസിക്കുന്ന ആളുകള് ഇവിടുത്തുകാര് അല്ല എന്നു മനസ്സിലാക്കാന് സാധിക്കും. പണ്ട് എപ്പോഴോ ഇവിടെ സന്ദര്‍ശിക്കാന്തെതിയ ആളുകള് വിവിധ കാരഘട്ടങ്ങളിലായി ഇവിടെ കുടിയേറി പാര്‍ക്കുകയായിരുന്നുവത്രെ. അങ്ങനെ ടൂറിസ്റ്റുകള് സ്ഥിരതാമസമാക്കിയ സ്ഥലമായാണ് കൂനൂര് അറിയപ്പെടുന്നത്.\nഇന്ത്യയില് ലഭിക്കുന്ന വളരെ വിശിഷ്ടമായ ചായകളില് ഒന്നാണ് നീലഗിരി ചായ. നീലഗിരിയിലെ ഹില് സ്റ്റേഷനായ കൂനൂരില് പാകമാകുന്ന തേയിലച്ചെടികളില് നിന്നാണ് നീലഗിരി ചായ തയ്യാറാക്കുന്നത്. അതുകൊണ്ടുതന്നെ ഇവിടെ എത്തുന്ന സഞ്ചാരികളെ ഏറ്റവും അധികം ആകര്‍ഷിക്കുന്ന ഒരു കാര്യം കൂടിയാണ് നീലഗിരിച്ചായ എന്നുള്ളത്. ഇനിടെയാണ് ഇത് പ്രധാനമായും ഉദ്പാദിപ്പിക്കുന്നതും.\nനീലഗിരി മൗണ്ടന് റെയില്‍വേ\nഇന്ത്യയില് യുനസ്‌കോയുടെ അംഗീകാരം കിട്ടിയ പൈതൃക റെയില് യാത്രകളില് ഒന്നാണ് നീലഗിരി മൗണ്ടന് റെയില്‍വേ. മീറ്റര് ഗേജ് പാളങ്ങളിലൂടെ ഇപ്പോഴും സഞ്ചരിക്കുന്ന അപൂര്‍വ്വം ട്രെയിനാണ് ഇവിടെയുള്ളത്. കൂടാതെ ഇപ്പോഴും കല്‍ക്കരിയിലാണ് സഞ്ചരിക്കുക എന്നതും ഇതിന്റെ പ്രത്യേകതയാണ്. യുനസ്‌കോയുടെ പൈതൃക സ്ഥാനങ്ങളില് ഒന്നുകൂടിയാണിത്.\nവേനല്‍ക്കാലത്ത് ഏറെ സുഖകരമായ കാലാവസ്ഥയാണ് ഇവിടെ ഉള്ളത്. അതുകൊണ്ടുതന്നെ ചൂടുതുടങ്ങുമ്പോള് ഇവിടേക്ക് സഞ്ചാരികളുടെ ഒഴുക്കും തുടങ്ങാറുണ്ട്. അതുകൊണ്ടുതന്നെ വേനല്‍ക്കാലങ്ങളില് ഇവിടെ മറ്റൊരിടത്തുമില്ലാത്ത തിരക്കും അനുഭവപ്പെടാറുണ്ട്. എന്നാല് മഴക്കാലത്ത് ഇവിടം സന്ദര്‍ശിക്കാതിരിക്കുന്നതായിരിക്കും നല്ലത്.\nനീലഗിരി എന്നത് ട്രക്കേഴ്‌സിനു ഏറെ പ്രിയപ്പെട്ട സ്ഥലങ്ങളില് ഒന്നാണ്. ഇവിടുത്തെ കുന്നുകളിലൂടെ ട്രക്കിങ് നടത്തുന്നതിനായി രാജ്യത്തിന്റെ വിവിധ ഭാഗങ്ങളില് നിന്നും ആളുകള് എത്തിച്ചേരുന്നു. കുട്ടികള് മുതല് മുതിര്‍ന്നവര്‍ക്ക് ലരെ പങ്കെടുക്കാന് സാധിക്കുന്ന ലഘുവും കഠിനവും ആയിട്ടുള്ള ധാരാളം ട്രക്കിങ് റൂട്ടുകള് ഇവിടെ കാണാന് സാധിക്കും.\nകൂനുരില് എത്തുന്നവര് ഉറപ്പായും കണ്ടിരിക്കേണ്ട സ്ഥലങ്ങളില് ഒന്നാണ് ഡോള്‍ഫിന് നോസ്. പ്രശസ്തമായ ഈ വ്യൂ പോയന്റ് കൂനൂരില് നിന്നും 10 കിലോമീറ്റര് അകലെയാണ് സ്ഥിതി ചെയ്യുന്നത്. മലയടെ അറ്റത്തുള്ള പാറയ്ക്ക് ഡോള്‍ഫിന്റെ മൂക്കുമായിട്ടുള്ള സാദൃശ്യമാണ് ഈ പേരുവരാനുള്ള കാരണം.\nകൂനൂരില് മിസ് ചെയ്യാന് പാടില്ലാത്ത മറ്റൊരു കാഴ്ചയാണ് ലാംസ് റോക്ക് എന്ന വ്യൂ പോയന്റ്. തേയിലത്തോട്ടങ്ങള്‍ക്കിടയിലൂടെയുള്ള യാത്രയാണ് ഇവിടുത്തെ പ്രധാന ആകര്‍ഷണം.\nകോത്തഗിരി എന്ന സ്ഥലത്ത് സ്ഥിതി ചെയ്യുന്ന കാതറിന് വെള്ളച്ചാട്ടമാണ് കൂനൂരിന്റെ മറ്റൊരു ആകര്‍ഷമം. ഡോള്‍ഫിന് നോസ് വ്യൂ പോയിന്റില് നിന്നും ഇതിന്റെ വളരെ മനോഹരമായ ദൃശ്യം നമുക്ക് കാണുവാന് സാധിക്കും.\nPC: Sandip Bhattacharya\nബഹളങ്ങളില്ലാതെ, ആരും ശല്യപ്പെടുത്താന് ഇല്ലാത്ത ഇവിടുത്തഎ അന്തരീക്ഷം കൂനൂരിവെ പ്രശസ്തമായ ഒരു ഹണിമൂണ് കേന്ദ്രമാക്കി മാറ്റുന്നുണ്ട്. വിവിധ കമ്പനികളും ട്രാവല് ഏജന്‍സികളുെ ഇത്തരത്തില് ഇവിടെ എത്താനായി ധാരാളം പാക്കേജുകള് നടപ്പിലാക്കുന്നുണ്ട്.\nഇവിടുത്തെ മറ്റു രണ്ട് പ്രധാന ആകര്‍ഷണങ്ങളാണ് ഹോം മേയ്ഡ് ചോക്ലേറ്റും പുഷ്പകൃഷിയും. ഇതു രണ്ടും ഇവിടുത്തെ താമസക്കാര് ചെയ്യുന്നതാണ് എന്നതാണ് പ്രത്യേകത.\nകൂനൂര് സന്ദര്‍ശിക്കുന്നവര് ആദ്യം പോകാനിഷ്ടപ്പെടുന്ന സ്ഥലങ്ങളിലൊന്നാണ് സിംസ് പാര്‍ക്ക്. നൂറോളം വര്‍ഷങ്ങള്‍ക്കു മുന്‍പ് സ്ഥാപിക്കപ്പെട്ട ബൊട്ടാണിക്കല് ഗാര്‍ഡനോടു കൂടിയ ഈ പാര്‍ക്കില് ആയിരത്തോളം വ്യത്യസ്തമായതും അപൂര്‍വ്വമായതുമായ സസ്യങ്ങളുടെ ശേഖരമുണ്ട്. ജപ്പാനീസ് രീതിയില് വികസിപ്പിച്ചെടുത്ത ഈ പാര്‍ക്കിന്റെ പ്രധാന ആകര്‍ഷണം എല്ലാ വര്‍ഷവും മേയ് മാസത്തിലുള്ള ഫ്രൂട്ട് ആന്‍ഡ് വെജിറ്റബിള് ഷോയാണ്.\nരണ്ടു തരത്തില് ഇവിടെ എത്താന് സാധിക്കും. ബസിനും മൗണ്ടന് റെയില്‍വേയ്ക്കും.\nകോയമ്പത്തൂര് ഗാന്ധിപുരം ബസ് സ്റ്റാന്റില് നിന്ന് മേട്ടുപ്പാളയത്ത് വന്നിറങ്ങി നീലഗിരി മൗണ്ടന് റെയില്‍വേയുടെ ട്രെയിനില് കയറാം. ഗാന്ധിപുരത്ത് നിന്ന് ഊട്ടിയിലേക്കുള്ള ബസില് കയറി കൂന്നൂരിലിറങ്ങുകയും ചെയ്യാവുന്നതാണ്. കോയമ്പത്തൂരില് നിന്ന് കൂന്നൂരിലേക്കുള്ള യാത്ര മൂന്നര മണിക്കൂര് ദൈര്‍ഘ്യമുള്ളതാണ്.\nMore COONOOR News\nകന്യാകുമാരിയും തഞ്ചാവൂരുമല്ല...തമിഴ്നാട്ടിൽ കാണേണ്ട ഇടങ്ങൾ ഇതാണ്\nനീലഗിരിയുടെ സ്വിറ്റ്സര്‍ലൻഡായ കേത്തി വാലി\nകോയമ്പത്തൂരില് നിന്നും യാത്ര പോകാം...!!\nമലയാളികൾ കൂനൂർ എന്ന് വിളിക്കുന്ന കുന്നൂറിനേക്കുറിച്ച്\nRead more about: coonoor ooty tamil nadu coimbatore hill station


മുഖ്യമന്ത്രി കൊവിഡ് മുക്തനായി • Suprabhaatham\nApril 14, 2021 | 1:08 pm IST\nകോഴിക്കോട്: മുഖ്യമന്ത്രി പിണറായി വിജയന് കൊവിഡ് മുക്തനായി. പരിശോധന ഫലം നെഗറ്റീവായ അദ്ദേഹം ഇന്ന് ആശുപത്രി വിട്ടേക്കും. ഏപ്രില് എട്ടിനായിരുന്നു മുഖ്യമന്ത്രിക്ക് രോഗം സ്ഥിരീകരിച്ചത്.\nഅന്ന് തന്നെ അദ്ദേഹം ചികിത്സക്കായി കോഴിക്കോട് മെഡിക്കല് കോളജിലേക്ക് മാറിയിരുന്നു.\nവോട്ടെടുപ്പ് കഴിഞ്ഞതിന് പിന്നാലെയായിരുന്നു മുഖ്യമന്ത്രിക്ക് കൊവിഡ് സ്ഥിരീകരിച്ചത്. തുടര്‍ന്ന് കോഴിക്കോട് ചികിത്സയിലായിരുന്ന അദ്ദേഹത്തിന്റെ ആരോഗ്യനിലയില് ആശങ്കപ്പെടേണ്ടതില്ലെന്ന് ഡോക്ടര്‍മാര് നേരത്തെ അറിയിച്ചിരുന്നു.\nമുഖ്യമന്ത്രിയുടെ മകള് വീണ, മരുമകന് മുഹമ്മദ് റിയാസ്, ചെറുമകന് ഇഷാന് എന്നിവരും കൊവിഡ് ബാധിച്ച് മെഡിക്കല് കോളജില് ചികിത്സയിലുണ്ടായിരുന്നു. മകള് വീണക്കാണ് ആദ്യം രോഗം സ്ഥിരീകരിച്ചത്. വീണയും ഭര്‍ത്താവ് റിയാസും നേരത്തെ തന്നെ മെഡിക്കല് കോളജില് ചികിത്സയിലായിരുന്നു.\nമെഡിക്കല് കോളജ് പേവാര്‍ഡ് ഒന്നാം നിലയിലെ കൊവിഡ് വി.ഐ.പി റൂമിലാണ് മുഖ്യമന്ത്രിക്കും കുടുംബത്തിനും ചികിത്സാസൗകര്യമൊരുക്കിയത്. ഡോ. മുബാറക്കിന്റെ നേതൃത്വത്തിലുള്ള പത്തംഗ പ്രത്യേക മെഡിക്കല് സംഘമാണ് ചികിത്സാകാര്യങ്ങള് ഏകോപിപ്പിക്കുന്നത്.\nകേരളത്തില് കഴിഞ്ഞ ദിവസങ്ങളിലായി നിരവധി രാഷ്ട്രീയ നേതാക്കള്‍ക്ക് കൊവിഡ് സ്ഥിരീകരിച്ചിരുന്നു. കൊവിഡ് ബാധിതനായിരുന്ന സ്പീക്കര് ശ്രീരാമകൃഷ്ണന് ന്യൂമോണിയ കൂടി വന്നതോടെ കഴിഞ്ഞ ദിവസം ഐ.സി.യുവിലേക്ക് മാറ്റിയിരുന്നു.\nകൊവിഡ് ബാധിതരായ മുന് മുഖ്യമന്ത്രി ഉമ്മന് ചാണ്ടിയും കോണ്‍ഗ്രസ് എം.പി രാജ്മോഹന് ഉണ്ണിത്താനും ചികിത്സയിലാണ്. ഇരുവരുടെയും ആരോഗ്യനില തൃപ്തികരമാണെന്ന് ഡോക്ടര്‍മാര് അറിയിച്ചിട്ടുണ്ട്.


ലഷ്‌ക്കറില് വിള്ളല്; പുതിയ സംഘടനയുമായി അമീര് ഹംസ :: Janmabhumi Daily\nലഷ്‌ക്കറില് വിള്ളല്; പുതിയ സംഘടനയുമായി അമീര് ഹംസ\nMonday 12 March 2018 12:53 pm IST\nഹഫീസ് നടത്തി വരുന്ന ജമാത്ത് ഉദ് ധവ, ഫലാ ഇ ഇന്‍സാനിയത് എന്നീ സംഘടനകളില് നിന്ന് അമീര് ഹംസയ്ക്ക് ഫണ്ട് ലഭിച്ചിരുന്നു. എന്നാല് ഫണ്ട് നിരോധനം വന്നതോടെ ഉണ്ടായ സാമ്പത്തിക പ്രതിസന്ധിയാണ് സംഘടനയെ വിളളലിലേക്ക് നയിച്ചതെന്നും റിപ്പോര്‍ട്ടുകള് സൂചിപ്പിക്കുന്നു.\nന്യൂദല്‍ഹി: ആഗോള ഭീകര സംഘടനയായ ലഷ്‌ക്കര്-ഇ-തൊയ്ബയില് വിള്ളല്. കൊടും ഭീകരന് ഹഫീസ് സയ്യിദിന്റെ സംഘടനയായ ജമാത്ത് ഉദ് ദവയ്ക്ക് ഫണ്ടിംഗ് ലഭിക്കുന്നത് പാക്ക് സര്‍ക്കാര് നിരോധിച്ചതോടെ ഉടലെടുത്ത സാമ്പത്തിക പ്രതിസന്ധിയാണ് ഭീകര സംഘടനയില് വിള്ളലുണ്ടാകാന് കാരണമായതെന്നാണ് അറിയുന്നത്.\nഫണ്ട് ലഭിക്കാത്തതിനെ തുടര്‍ന്ന് ലഷ്‌ക്കര് രൂപീകരിച്ചവരിലൊരാളായ മൗലാന അമീര് ഹംസ, 'ജെയ്‌ഷെ ഇ മന്‍ഖഫാ' എന്നപേരില് പുതിയ സംഘടന രൂപീകരിക്കുകയും ചെയ്തതായാണ് റിപ്പോര്‍ട്ട്. മുംബൈ ഭീകരാക്രമണത്തിന്റെ സൂത്രധാരനായ ഹഫീസിന്റെ അടുത്ത അനുയായി ആയിരുന്നു അമീര് ഹംസ.\nരാഷ്ട്രീയത്തിലേക്കില്ലെന്ന് അമീര് ഖാന്\nഏത് രാജ്യത്തേക്കാണ് അമീര് പോകുന്നത്?\nഅമീര് ഇസ്ലാമിന്റെ റിമാന്‍ഡ് നീട്ടി\nതാലിബാന് ഹംസ ഐഎസിന്റെ മുഖ്യ കണ്ണി\nമലയാളികളെയും റിക്രൂട്ട് ചെയ്തതായി അബു ഹംസ


പി.എസ്.സി റാങ്ക് ലിസ്റ്റ് കാലാവധി നീട്ടി നൽകണം: കെ.എസ്.യു തൊടുപുഴ നിയോജക മണ്ഡലം കമ്മിറ്റി\nതൊടുപുഴ: പി.എസ്.സി റാങ്ക് ലിസ്റ്റ് കാലാവധി നീട്ടി നൽകണം എന്ന് കെ.എസ്.യു തൊടുപുഴ നിയോജക മണ്ഡലം കമ്മിറ്റി പ്രസിഡൻ്റ് അസ്ലം ഓലിക്കൻ. കാലാവധി തീരാറായ നൂറുകണക്കിന് പി എസ്.സി റാങ്ക് ലിസ്റ്റുകൾ നീട്ടി നൽകാൻ സർക്കാർ തയ്യാറാവണം. പി.എസ്.സി യെ നിയന്ത്രിക്കുന്നത് സർക്കാരാണെന്ന തിരിച്ചറിവ് സർക്കാരിനുണ്ടാവണം. പി എസ്.സി ബോർഡ് മെമ്പർമാരെ തിരഞ്ഞെടുക്കുമ്പോൾ പോലും ഘടകകക്ഷികളുടെ കച്ചവട താൽപ്പര്യങ്ങളെയാണ് ജനത സാക്ഷ്യം വഹിക്കേണ്ടി വന്നത്. നിലവിലുള്ള ഒഴിവുകൾ റിപ്പോർട്ട് ചെയ്യാതെ റാങ്ക് ലിസ്റ്റുകളുടെ കാലാവതി തീർക്കുന്ന നിഷേദ സമീപനത്തിലൂടെ യുവജനതയുടെ ഭാവിയെയാണ് നശിപ്പിക്കുന്നതെന്ന് കെ.എസ്.യു വിമര്‍ശിച്ചു.\nഉദ്യോഗാർത്ഥികൾ സർക്കാരിനെതിരെ നടത്തിയ സമരങ്ങളെ ഇലക്ഷൻ മുൻപിൽ കണ്ട് നിരവതി വാഗ്ദാനങ്ങൾ നൽകി പറഞ്ഞ് പറ്റിക്കുകയും ഇപ്പോൾ എന്തുമാകാമെന്ന ഏകാതിപതിയുടെ ദാർഷ്ട്യത്തോടെ കടക്ക് പുറത്ത് സമീപനമാണ് സർക്കാർ സ്വീകരിച്ചിരിക്കുന്നത്. എൽ.ഡി.ക്ലർക്ക്, വനിതാ പോലീസ് കോൺസ്റ്റബിൾ, ലാസ്റ്റ് ഗ്രേഡ് തുടങ്ങി നിരവതി ലിസ്റ്റുകൾ ഉൾപെട്ടിട്ടുള്ള ആയിരങ്ങൾക്കാണ് ഇനി പരീക്ഷ പോലും എഴുതാൻ കഴിയാതെ പ്രതിസന്ധിയിലായിരിക്കുന്നത്. സർക്കാരിൻ്റെ ഈ സമീപനത്തിലൂടെ പി.എസ്.സി യുടെ വിശ്യാസ്വത തന്നെ നശിപ്പിക്കപെട്ടതായി കെ.എസ്.യു ആരോപിച്ചു.\nഡി വൈ എഫ് ഐ ഉം എസ് എഫ് ഐ ഉം സാമൂഹിക വിരുദ്ധ പ്രവർത്തനങ്ങൾക്ക് നേത്രത്വം നൽകി കൊണ്ടിരിക്കുന്നു. ക്യട്ടേഷൻ സംഘങ്ങൾ രൂപികരിച്ച് സ്വർണ്ണ കടത്തിനും, പീടന പരമ്പരകളും, മയക്കുമരുന്ന് മാഫിയകളായും ഈ സംഘടനകൾ മാറിയിരിക്കുന്നു. യുവജന വിരുദ്ധ നിലപാടുകളും പ്രവർത്തനങ്ങളുമായി മുൻപോട്ട് പോകുന്ന സർക്കാരിനെയും ഭരണപക്ഷ സംഘടനകളുടെ സാമൂഹവിരുദ്ധ പ്രവർത്തനങ്ങളും പൊതു സമൂഹം തിരിച്ചറിയണമെന്നും അസ്ലം ഓലിക്കൻ പറഞ്ഞു.\nകുവൈറ്റില് 60 വയസിന് മുകളിലുള്ള പ്രവാസികളില് നിന്ന് 2,000 കെഡി ഈടാക്കരുതെന്ന് കു...\nകുവൈറ്റില് ഹോട്ടല് മേഖലയില് സ്വദേശികളുടെ എണ്ണം വര്‍ധിപ്പിക്കാന് ആഗ്രഹിക്കുന്നു...


പോപ്പ് ഗായകന് സിലോണ് മനോഹര് അന്തരിച്ചു\nപ്രശസ്ത ഇന്തോ ശ്രീലങ്കന് തമിഴ് പോപ്പ് ഗായകന് സിലോണ് മനോഹര്(73) അന്തരിച്ചു. ചെന്നൈയിലെ വസതിയിലായിരുന്നു അന്ത്യം. കിഡ്‌നി സംബന്ധമായ അസുഖത്തെ തുടര്‍ന്ന് ചികിത്സയിലായിരുന്നു. എ ഇ മനോഹര് എന്നാണ് ശരിക്കുള്ള നാമം.\nഅറുപതുകളിലെയും എഴുപതകളിലെയും ഹിറ്റ് ഗാനമായ ‘സുരാംഗനി’ യിലൂടെയാണ് സംഗീത ലോകത്തേക്ക് അദ്ദേഹത്തിന്റെ സിലോണ് മനോഹര് കടന്നുവരവ്. ശ്രീലങ്കയിലെ പോര്‍ച്ചുഗീസ് സ്വാധീനമുള്ള നാടോടി സംഗീതമായ ബൈലായില് ഉള്‍പ്പെടുന്ന ഗാനമായ സുരാംഗനിയെ ജനപ്രിയമാക്കിയത് മനോഹറായിരുന്നു.\nസിംഹള ഭാഷയിലുള്ള ഈ ഗാനം പിന്നീട് വിവിധ ഭാഷകളിലേക്ക് ഡബ്ബ് ചെയ്യപ്പെട്ടു. ഇന്നും ജനപ്രിയഗാനമായി തുടരുന്ന സുരാംഗനി ആയിരക്കണക്കിനു വേദികളില് മനോഹര് ആലപിച്ചിട്ടുണ്ട്. നടന് കൂടിയായ മനോഹര് നിരവധി തമിഴ്, ശ്രീലങ്കന്, മലയാള ചലച്ചിത്രങ്ങളില് അഭിനയിച്ചിട്ടുമുണ്ട്. അദ്ദേഹത്തിന്റെ ആദ്യത്തെ ശ്രീലങ്കന് സിനിമ പുറത്തിറങ്ങിയത് 1978 ലായിരുന്നു. ശിവാജി ഗണേശന് , രജനീകാന്ത് , ധര്‍മേന്ദ്ര, ജയന്, മമ്മൂട്ടി തുടങ്ങിയവരോടൊപ്പം അഭിനയിച്ച മനോഹരന് ഒരുകാലത്ത് ജയന്റെ സിനിമകളിലെ പതിവ് വില്ലന് സാനിധ്യമായിരുന്നു. മമ്മൂട്ടിയോടൊപ്പം തുറുപ്പുഗുലാന് എന്ന ചിത്രത്തിലാണ് അഭിനയിച്ചത്.\nറൊമാന്റിക് സൂപ്പര്‍സ്റ്റാര് ഋഷി കപൂര് കേരള ലിറ്ററേച്ചര് ഫെസ്റ്റവലില്\n‘ആനന്ദിന്റെ ലോകം’ സെമിനാര് സംഘടിപ്പിക്കുന്നു\nപ്രശസ്ത എഴുത്തുകാരി അഷിത അന്തരിച്ചു\nഗോവ മുഖ്യമന്ത്രി മനോഹര് പരീഖര് അന്തരിച്ചു\nമുന് എം.എല്.എ റോസമ്മ ചാക്കോ അന്തരിച്ചു


ഗാർലാൻഡ് (ഡാളസ് ): രണ്ടാം ഘട്ട കോവിഡ് 19 ന്റെ വ്യാപനം ഭയാനകമായ നിലയിലേക്ക് ഇന്ത്യാ മഹാ രാജ്യത്തെ കൊണ്ടെത്തിച്ചിരിക്കുന്നു. വാക്‌സിൻ ക്ഷാമവും ഓക്സിജൻ ക്ഷാമവുമായി ഇന്ത്യയുടെ ആരോഗ്യ പരിരക്ഷാ സംവിധാനം താറുമാറായിരിക്കുന്നു . ദിവസവും ദശലക്ഷക്കണക്കിന് കൊറോണ വൈറസ് രാജ്യത്ത് കാട്ടുതീ പോലെ പടരുകയും ആയിരകണക്കിനു ജനങ്ങൾക്ക് ജീവഹാനി സംഭവികുകയും ചെയ്യുന്നു.\nകേരളത്തിന്റെ സ്ഥിതിഅതിരൂക്ഷമായി മാറിക്കൊണ്ടിരികുന്നു . കേരള സർക്കാരിന്റെ ദുരിതാശ്വാസ നിധിയിലേക്ക് ലോകത്തിന്റെ വിവിധ ഭാഗങ്ങളിൽ നിന്ന് സംഭാവനകൾ എത്തികൊണ്ടിരിക്കുകയാണ്. ഇതിലേക്ക് ലഭിക്കുന്ന മുഴുവൻ തുകയുടെയും കണക്കുകൾ പ്രസിദ്ധീകരിക്കുമെന്ന് സർക്കാർ പ്രഖ്യാപിച്ചിരിക്കുകയാണ്. കോവിഡ് വാക്‌സിൻ പൂർണ്ണമായും സൗജന്യമായി ലഭിച്ചു കൊണ്ടിരുന്നതാണ്. ഇപ്പോൾ സംസ്ഥാന സർക്കാർ വില കൊടുത്തു വാങ്ങേണ്ട സ്ഥിതി സംജാതമായിരിക്കുകയാണ്. ഇത് കേരളത്തിലെ സർക്കാരിനെയും ജനങ്ങളെയും ഒരു പോലെ ബുദ്ധി മുട്ടിച്ചിരിക്കുന്നു\nഡാളസ് ഫോട്ടവർത്തിലെ എല്ലാ മലയാളി കുടുംബങ്ങളും ഈ സഹായനിധിലേക്ക് ഉദാര സംഭാവന ചെയ്യണമെന്ന് അഭ്യർത്ഥിക്കുന്നു.ഈ ഫണ്ട് കളക്ഷൻ മെയ് മാസം ഒന്നിന് ആരംഭിച്ച് മെയ് 31ന് അവസാനിപ്പിക്കുവാനാണ് കമ്മറ്റി തീരുമാനിച്ചിരിക്കുന്നത്. ലഭിച്ച ഫണ്ടിന്റെ പൂർണ്ണ വിവരങ്ങൾ കഴിഞ്ഞകാലങ്ങളിലെ പോലെ കൈരളിയിൽ പ്രസിദ്ധീകരിക്കുന്നതുമാണ്. സഹായ നിധി കോർഡിനേറ്റ് ചെയ്യുവാൻ ഐ. വർഗീസിനെ യോഗം ചുമതലപെടുത്തിയിട്ടുണ്ട്അസോസിയേഷന് വേണ്ടി ജനറൽ സെക്രട്ടറി പ്രദീപ് നാഗനൂലിൽ ,ഐ സി ഇ സി സെക്രട്ടറി ജോസ് ഓച്ചാലിൽ എന്നിവർ എല്ലാവരുടെയും സഹായ സഹകരണങ്ങൾ അഭ്യർത്ഥിച്ചു\nസംഭാവന അയക്കേണ്ട വിലാസം : Kerala Association of Dallas,3821 Broadway Blvd, Garland, TX 75043.\nറിപ്പോര്‍ട്ട്: പി.പി ചെറിയാൻ\nമാധ്യമങ്ങള്‍ക്ക് മോദി മുമ്പ് ഹിറ്റ്ലര്, ഇപ്പോള് രക്ഷകന്: വി.എസ്\nതഹസീല്‍ദാര് മദ്യപിച്ച് ‘പാമ്പായി’ ഓഫിസില്\nഎട്ടു വര്‍ഷം മുന്‍പ് നടന്ന കൊലപാതകത്തിന്റെ ചുരുളഴിയുന്നു; പ്രതിയെ കുടുക്കിയത് സ്വന്തം പിതാവ്\nഫോര്‍ട് കൊച്ചി ബോട്ടപകടം: മരണം പത്ത് ആയി


suresh gopi | CinemaTalkies\nപോലീസ് കഥാപാത്രവുമായി വിജയ് ആൻറണി; ‘തമിഴരസൻ’നെ പുതിയ സ്റ്റിൽ കാണാം\nതമിഴ് യുവതാരം വിജയ് ആൻറണി നായകനായി എത്തുന്ന ഏറ്റവും പുതിയ തമിഴ് ചിത്രമാണ് ‘തമിഴരസൻ’. ചിത്രത്തിൽ സുരേഷ് ഗോപി, രമ്യാ നമ്പീശൻ എന്നിവരും പ്രധാന വേഷങ്ങളിലെത്തുന്നുണ്ട്. ചിത്രത്തിലെ പുതിയ സ്റ്റിൽ പുറത്തിറങ്ങി. ഒരു ആക്ഷൻ ഡ്രാമയായി ഒരുക്കുന്ന ചിത്രം ബാബു യോഗേശ്വരൻ ആണ് സംവിധാനം ചെയ്യുന്നത്. ചിത്രത്തിൽ പോലീസ് റോളിലാണ് വിജയ് ആൻറണി അഭിനയിക്കുന്നത്. ഇളയരാജയാണ് ചിത്രത്തിൻറെ സംഗീതം ഒരുക്കുന്നത്. എസ്‌എൻഎസ് മൂവിസാണ് ചിത്രം നിർമിക്കുന്നത്.\nജാഗ്രതാ മുന്നറിയിപ്പ് നൽകി സുരേഷ് ഗോപി\nകൊറോണ വൈറസിനെ പ്രതിരോധിക്കാനും ബോധവത്‍ക്കരണത്തിനുമായി പ്രധാനമന്ത്രി നരേന്ദ്ര മോദി ആഹ്വാനം ചെയ്‍ത ജനതാ കര്‍ഫ്യുവിന് പൂര്‍ണപിന്തുണയാണ് ജനം നല്‍കിയത് . സോഷ്യല് മീഡിയയിലൂടെയും മറ്റും നിരവധി പേരാണ് കൊറോണ ബോധവല്‍ക്കരണവുമായി കടന്നുവന്നത്. തന്റെ തന്നെ ഒരു സിനിമയിലെ ഡയലോഗ് ഉള്‍പ്പെടുത്തി കൊച്ചി മെട്രോയുടെ ലോഗോയുള്ള ഫോട്ടോ സുരേഷ് ഗോപി ഷെയര് ചെയ്‌തിരുന്നു . ജസ്റ്റ് റിമംബര് ദാറ്റ്, രോഗ ലക്ഷണമുള്ളവര് ഉടന് ചികിത്സ തേടുക എന്നുമാണ് ഫോട്ടോയില് എഴുതിയിരിക്കുന്നത് . ബ്രേക്ക് ദ ചെയിന്, ജനതാ കര്‍ഫ്യു എന്നീ ടാഗുകളോടെയാണ് സുരേഷ് ഗോപി സോഷ്യൽ …


ആ ക്രൂരദൃശ്യങ്ങള് ജഡ്ജിയുടെ സാന്നിധ്യത്തില് യുവനടി കണ്ടു, വാഹനങ്ങള് തിരിച്ചറിഞ്ഞു – Truevision News\nആ ക്രൂരദൃശ്യങ്ങള് ജഡ്ജിയുടെ സാന്നിധ്യത്തില് യുവനടി കണ്ടു, വാഹനങ്ങള് തിരിച്ചറിഞ്ഞു\nകൊച്ചി : കൊച്ചിയില് യുവനടിയെ തട്ടിക്കൊണ്ടുപോയി അപകീര്‍ത്തികരമായ ദൃശ്യങ്ങള് പകര്‍ത്തിയ കേസില്, പ്രധാന തെളിവായ വീഡിയോ ദൃശ്യങ്ങള് നടി കണ്ടു. കേസ് പരിഗണിക്കുന്ന വനിതാ ജഡ്ജിയുടെ സാന്നിധ്യത്തിലായിരുന്നു നടി ദൃശ്യങ്ങള് കണ്ടത്. അതിന് ശേഷം ക്രോസ് വിസ്താരവും ആരംഭിച്ചു.\nകേസിലെ പ്രതികളെ മറ്റൊരു ദിവസമാകും ദൃശ്യങ്ങള് കാണിക്കുക. KL39, F5744 മഹീന്ദ്ര XUV യില് ആയിരുന്നു അന്ന് നടി സഞ്ചരിച്ചിരുന്നത്. സംവിധായകനും നടനുമായ ലാലിന്റെ മരുമകളുടെ പേരിലുള്ളതാണ് ഈ വാഹനം.\nനടി സഞ്ചരിച്ചിരുന്ന എസ്‌യുവിയും പരിശോധനയ്ക്കായി കോടതിയില് എത്തിച്ചിരുന്നു. നടി നേരിട്ട് എത്തി ഈ വാഹനങ്ങള് തിരിച്ചറിഞ്ഞു. എസ് യു വിയില് താന് ഇരുന്നത് എവിടെയായിരുന്നുവെന്ന് നടി കോടതിക്ക് കാണിച്ചു കൊടുത്തു. അഭിഭാഷകരുടെയും പ്രതികളുടെയും സാന്നിധ്യത്തിലായിരുന്നു നടി വാഹനങ്ങള് തിരിച്ചറിഞ്ഞത്.\nപ്രതികള് നടിയെ പിന്തുടര്‍ന്ന് വന്ന ടെമ്ബോ ട്രാവലറും പ്രത്യേക കോടതിയില് ഹാജരാക്കിയിരുന്നു. മൂന്ന് വര്‍ഷമായി ആലുവ ട്രാഫിക് സ്‌റ്റേഷനില് സൂക്ഷിച്ചിരുന്ന ടെമ്ബോ ട്രാവലര് ഇന്നലെ അര്‍ദ്ധരാത്രിയോടെ കെട്ടി വലിച്ചാണ് കോടതി പരിസരത്ത് എത്തിച്ചത്.\nകേസില് തട്ടിക്കൊണ്ടു പോയ മുഴുവന് പ്രതികളെയും കഴിഞ്ഞ ദിവസത്തെ വിസ്താരത്തില് ഇരയായ യുവനടി തിരിച്ചറിഞ്ഞിരുന്നു. ഇരയുടെ സ്വകാര്യത പരിഗണിച്ച് അടച്ചിട്ട കോടതി മുറിയിലാണ് വനിതാ ജഡ്ജി ഹണി എം.വര്‍ഗീസ് സാക്ഷി വിസ്താരം നടത്തുന്നത്. നടന് ദിലീപ്, മുഖ്യപ്രതി സുനില്‍കുമാര് (പള്‍സര് സുനി), മാര്‍ട്ടിന് ആന്റണി, പ്രദീപ്, സനല്‍കുമാര്, മണികണ്ഠന്, വിജീഷ്, സലീം, ചാര്‍ലി തോമസ്, വിഷ്ണു എന്നിവരാണ് വിചാരണ നേരിടുന്ന പ്രതികള്.\ncase, dileep, latest


Mammootty is with wife Sulfath, Latest photos went trending, fans pouring love| മമ്മൂട്ടിക്കൊപ്പം സന്തുഷ്ടവതിയായി സുല്‍ഫത്തും, മെഗാസ്റ്റാറിന്‍റെ കുടുംബചിത്രം ഏറ്റെടുത്ത് ആരാധകര് - Malayalam Filmibeat\nമമ്മൂട്ടിക്കൊപ്പം സന്തുഷ്ടവതിയായി സുല്‍ഫത്തും, മെഗാസ്റ്റാറിന്‍റെ കുടുംബചിത്രം ഏറ്റെടുത്ത് ആരാധകര്\nഅമ്പരപ്പിക്കുന്ന മേക്കോവറുമായാണ് മമ്മൂട്ടി എത്താറുള്ളത്. മുടി നീട്ടി വളര്‍ത്തിയുള്ള ചിത്രങ്ങളായിരുന്നു കഴിഞ്ഞ ദിവസം വൈറലായി മാറിയത്. ഫാന്‍സ് ഗ്രൂപ്പുകളിലൂടെയും മറ്റുമായാണ് ചിത്രം പ്രചരിച്ചത്. ലോക് ഡൗണ് സമയം മുതല് ഇടയ്ക്കിടയ്ക്ക് മേക്കോവര് ചിത്രങ്ങളുമായി മെഗാസ്റ്റാര് എത്തുന്നുണ്ടായിരുന്നു. ഓരോ ലുക്ക് പുറത്തുവരുമ്പോഴും ഇത് ഏത് സിനിമയ്ക്ക് വേണ്ടിയായിരിക്കുമെന്ന ചര്‍ച്ചകളിലാവും ആരാധകര്. കുഞ്ഞാലി മരക്കാര്, ബിലാല് തുടങ്ങി ആരാധകര് അക്ഷമയോടെ കാത്തിരിക്കുന്ന നിരവധി പ്രഖ്യാപനങ്ങളാണ് മുന്‍പ് നടന്നത്.\nമമ്മൂട്ടിയും മഞ്ജു വാര്യരും ആദ്യമായൊരുമിക്കുന്ന സിനിമയായ ദി പ്രീസ്റ്റിന്റെ പോസ്റ്റുകളും അടുത്തിടെ വൈറലായി മാറിയിരുന്നു. കൊവിഡ് വ്യാപനത്തെ തുടര്‍ന്ന് ലോക് ഡൗണ് പ്രഖ്യാപിച്ചപ്പോള് മമ്മൂട്ടി മുഴുവന് സമയവും വീട്ടിലിരിക്കുകയായിരുന്നു. വാപ്പച്ചി പുറത്തേക്കൊന്നും പോയിരുന്നില്ലെന്ന് ദുല്‍ഖര് പറഞ്ഞിരുന്നു. കുടുംബസമേതമായുള്ള മമ്മൂട്ടിയുടെ ചിത്രം വൈറലായിക്കൊണ്ടിരിക്കുകയാണ് ഇപ്പോള്.\nസിനിമയിലെത്തുന്നതിന് മുന്‍പ് തന്നെ മമ്മൂട്ടിയുടെ ജീവിതത്തിലേക്ക് സുല്‍ഫത്ത് എത്തിയിരുന്നു. അഭിഭാഷകനായി ജോലി ചെയ്തുവരുന്നതിനിടയിലായിരുന്നു അദ്ദേഹം സിനിമയിലേക്കെത്തിയത്. തുടക്കത്തില് പ്രതിസന്ധികളുണ്ടായിരുന്നുവെങ്കിലും പിന്നീട് മികച്ച അവസരങ്ങള് തേടിയെത്തുകയായിരുന്നു. മമ്മൂട്ടിയുടെ അഭിനയ ജീവിതത്തിലും വ്യക്തി ജീവിതത്തിലെ കാര്യങ്ങള്‍ക്കുമെല്ലാം ശക്തമായ പിന്തുണയാണ് സുല്‍ഫത്ത് നല്‍കുന്നത്. കുടുംബത്തിന്റെ പിന്തുണയെക്കുറിച്ച് മെഗാസ്റ്റാര് തന്നെ വാചാലനാവാറുണ്ട്. മമ്മൂട്ടിയും സുല്‍ഫത്തും ഒരുമിച്ചുള്ള ലേറ്റസ്റ്റ് ചിത്രം പുറത്തുവന്നതോടെ ആരാധകരും സന്തോഷത്തിലാണ്.\nആരാധകര് മാത്രമല്ല താരങ്ങളും മമ്മൂട്ടിയുടേയും സുല്‍ഫത്തിന്റേയും ചിത്രം ഷെയര് ചെയ്തിരുന്നു.കറുത്ത ഡെനിം ഷര്‍ട്ടും ജീന്‍സുമണിഞ്ഞായിരുന്നു മമ്മൂട്ടി ഫോട്ടോയ്ക്കായി പോസ് ചെയ്തത്. അതേ നിറത്തിലുള്ള സാല്‍വാര് അണിഞ്ഞായിരുന്നു സുല്‍ഫത്ത് എത്തിയത്. ഫഹദ് ഫാസിലുള്‍പ്പടെ നിരധി പേരാണ് ചിത്രം ഷെയര് ചെയ്തത്. കുചുംബത്തിന് ഏറെ പ്രാധാന്യം നല്‍കുന്നയാളാണ് മമ്മൂട്ടി. സിനിമാതിരക്കുകള്‍ക്കിടയിലും അദ്ദേഹം കുടുംബത്തെ ചേര്‍ത്തുപിടിക്കാറുണ്ട്. ലൊക്കേഷനിലെ ഇടവേളകളില് വാപ്പച്ചി നിരവധി തവണ ഉമ്മയെ വിളിക്കാരുണ്ടെന്നും, വീട്ടിലെ യുവമിഥുനങ്ങള് അവരാണോയെന്ന് തോന്നാറുണ്ടെന്നും ദുല്‍ഖര് സല്‍മാന് പറഞ്ഞിരുന്നു.\nമമ്മൂട്ടിയുമായി അടുപ്പമുള്ളവരെല്ലാം സുല്‍ഫത്തിനെക്കുറിച്ച് പറഞ്ഞും വാചാലരാവാറുണ്ട്. മമ്മൂട്ടിയോട് പറയാനുള്ള കാര്യങ്ങള് ചിലരൊക്കെ ആ്ദ്യം പറയുന്നതും സുലുവിനോടാണ്. മമ്മൂട്ടി വേണ്ടെന്ന വെച്ച സിനിമ സുല്‍ഫത്തിന്റെ നിര്‍ബന്ധപ്രകാരം തീരുമാനം മാറ്റി ചെയ്തിരുന്നു. സിനിമാതിരക്കുകള്‍ക്കിടയില് കുടുംബത്തെ വേണ്ടവിധത്തില് ശ്രദ്ധിക്കാന് സമയം കിട്ടിയിരുന്നില്ലെന്നും, മക്കളുടെ കാര്യങ്ങളെല്ലാം ചെയ്തത് സുല്‍ഫത്താണെന്നും മമ്മൂട്ടി തന്നെ പറഞ്ഞിരുന്നു.\nമാരക ലുക്കിൽ മമ്മൂക്ക | FilmiBeat Malayalam\nമമ്മൂട്ടിക്കൊപ്പം പൊതുവേദികളിലും ലൊക്കേഷനിലുമെല്ലാം പോവാറുണ്ട് സുല്‍ഫത്ത്. കുടുംബസമേതമായി യാത്രകളും നടത്താറുണ്ട് ഇവര്. ലോക് ഡൗണ് കഴിഞ്ഞ് അടുത്തിടെയായിരുന്നു മമ്മൂട്ടി വീട്ടില് നിന്നും പുറത്തിറങ്ങിയത്. ബാദുഷയ്ക്കും ആന്റോ ജോസഫിനുമൊപ്പമുള്ള ചിത്രങ്ങള് അടുത്തിടെ വൈറലായി മാറിയിരുന്നു. ആന്റണി പെരുമ്പാവൂരിന്റെ മകളുടെ വിവാഹവിരുന്നില് പങ്കെടുക്കാനായും മമ്മൂട്ടി എത്തിയിരുന്നു. മീശ പിരിച്ച് കറുത്ത കുര്‍ത്തിയണിഞ്ഞുള്ള മമ്മൂട്ടിയുടെ ചിത്രം വൈറലായി മാറിയിരുന്നു.\nMammootty is with wife Sulfath, Latest photos went trending, fans pouring love


അപ്രതീക്ഷിതമായി അച്ഛനെ കാണാൻ മകൾ എത്തി|women|viral news|viral video|manorama news|manorama online|breaking news\nഅതിർത്തി കടന്ന് അപ്രതീക്ഷിതമായി അച്ഛനെ കാണാൻ മകൾ എത്തി; അസുലഭ നിമിഷമെന്ന് സോഷ്യൽ മീഡിയ- വിഡിയോ\nമനോരമ ലേഖകൻ May 31, 2022 03:17 PM IST\nപലകാരണങ്ങളാൽ മാതാപിതാക്കൾക്കു മക്കളെ പിരിഞ്ഞു ജീവിക്കേണ്ടി വരും. അങ്ങനെ ഒരു സന്ദർഭത്തിൽ അപ്രതീക്ഷിതമായുണ്ടാക്കുന്ന കണ്ടുമുട്ടലുകൾ ഇവർക്കിടയിൽ ഉണ്ടാക്കുന്ന സന്തോഷം വളരെ വലുതായിരിക്കും. അത്തരത്തിൽ ഒരു മകളുടെയും അച്ഛന്റെയും വിഡിയോയാണ് ഇപ്പോൾ സമൂഹമാധ്യമങ്ങളിൽ വൈറലാകുന്നത്. പിതാവിന് സര്‍പ്രൈസ് നൽകുന്നതിനായി അതിർത്തികൾ കടന്ന് എത്തുകയായിരുന്നു മകൾ.\nഷിക്കാഗോയിലെ മാരത്തണില് പങ്കെടുക്കാൻ പോകുകയായിരുന്ന പിതാവിനെ കാണാനായാണ് രാജ്യാതിർത്തികൾ കടന്ന് മകൾ എത്തിയത്. അപ്രതീക്ഷിതായി കണ്ട പിതാവിന്റെയും മകളുടെയും സ്നേഹപ്രകടനങ്ങളണ് വിഡിയോയിൽ ഉള്ളത്. മത്സരാർഥികളെല്ലാം ക്യാമറയ്ക്കു മുന്നിൽ എത്തുകയും ചെയ്തു. അവർക്കു പ്രോത്സാഹനമായി കാണികളും ചുറ്റിലും കൂടി.\nഇതിനിടെയാണ് കാണികൾക്കിടയിൽ അച്ഛൻ മകളെ കാണുന്നത്. അപ്പോൾ അദ്ദേഹത്തിന്റെ മുഖത്തുണ്ടായ സന്തോഷവും ദൃശ്യങ്ങളിൽ കാണാം. കാണികൾക്കിടയിൽ മകളെ കണ്ടപ്പോൾ മാരത്തണിൽ പങ്കെടുത്തു കൊണ്ടിരിക്കുകയാണെന്നു പോലും മറന്ന് അച്ഛൻ മകളെ ആലിംഗനം ചെയ്തു. തുടർന്ന് അദ്ദേഹം മാരത്തൺ തുടർന്നു.\nനിരവധി പേർ ഈ വിഡിയോ കാണുകയും പങ്കുവയ്ക്കുകയും ചെയ്തു. അച്ഛന്റെയും മകളുടെയും അവിസ്മരണീയ നിമിഷം എന്നാണ് പലരും കമന്റ് ചെയ്തത്. മകളെ അവിടെ കണ്ടത് അദ്ദേഹത്തിനു കൂടുതൽ ഊർജം പകർന്നിരിക്കും. എന്ന് കമന്റ് ചെയ്തവരും ഉണ്ട്.\nEnglish Summary: Daughter surprises father by visiting him as he runs the Chicago marathon.\ne8u36bdu6d52oiihg4p303rtr https-www-manoramaonline-com-women-family-corner video-component


ലോകത്തെ വി‍വിധ ചലച്ചിത്രമേളകളുംകടന്ന് പേരന്‍പ് ഒടുവില് തീയറ്ററുകളിലുമെത്തുന്നു. – 24newsy.com\nലോകത്തെ വി‍വിധ ചലച്ചിത്രമേളകളും ഇന്ത്യന് പനോരമയും കടന്ന് മമ്മൂട്ടിയുടെ പേരന്‍പ് ഒടുവില് തീയറ്ററുകളിലുമെത്തുന്നു. ക‍ഴിഞ്ഞ ഒരു പതിറ്റാണ്ടിനിടയില് മമ്മൂട്ടി എന്ന നടന്‍റെ അസാധ്യ അഭിനയപ്രകടനം കൊണ്ടാണ് സിനിമ പ്രശസ്തമായിരിക്കുന്നത്. ഫെബ്രുവരി ഒന്നിനാണ് സിനിമയുടെ റിലീസ്.\nകൊച്ചിയില് ക‍ഴിഞ്ഞ ദിവസം നടന്ന പ്രിവ്യൂ ഷോയ്ക്ക് ശേഷം ചലച്ചിത്ര നിരൂപകനായ മനീഷ് നാരായണന് എ‍ഴുതിയ ഫേസ് ബുക്ക് പോസ്റ്റ് ചുവടെ വായിക്കാം:\n‘കഴിഞ്ഞൊരു പത്ത് വര്‍ഷത്തിനുള്ളില് മമ്മുട്ടിയിലെ നടനെ ഏറ്റവും സമര്‍ത്ഥമായി ഉപയോഗിച്ച സിനിമയാണ് പേരന്‍പ്. തനിയാവര്‍ത്തനത്തിലും, അമരത്തിലും, ഭൂതക്കണ്ണാടിയിലും പൊന്തന്‍മാടയിലും ഡാനിയിലുമൊക്കെ അനുഭവിച്ചറിഞ്ഞ അഭിനയചാതുര്യം, താരതമ്യമോ, സാമ്യമോ സാധിക്കാത്തത്ര ഭാവഭദ്രവുമാണ് പേരന്‍പിലെ അമുദന്.\nമകള്‍ക്ക് തന്നോടുള്ള അപരിചിതത്വവും അകലവും മാറ്റാനായി, പാപ്പയെ സന്തോഷിപ്പിക്കാനായി അമുദന് അവള്‍ക്ക് മുന്നില് സാധ്യമാകുന്നതെല്ലാം ചെയ്യുന്നൊരു സിംഗിള് ഷോട്ടുണ്ട്.\nപല ഭാഷകളിലായി പാടുന്ന, പാട്ടിനൊത്ത് പലമട്ടില് ചുവടുവയ്ക്കുന്ന, ഒടുവില് അവള്‍ക്ക് പരിചിതമായൊരു ശബ്ദത്തിലേക്ക് തിരിച്ചുവരുന്ന അമുദന്. അതും ഫലിക്കാതെ വരുമ്ബോള് നിസഹായത ശരീരഭാഷയാക്കി, ഇടറിയും, ഹൃദയം പൊടിഞ്ഞും,ഉള്ളിലെ സങ്കടക്കലടത്രയും പുറന്തള്ളുന്നൊരു ശൂന്യനായ മനുഷ്യനുണ്ട്.\nഅവിടെ മുതല് മമ്മൂട്ടി എന്ന നടന് മാത്രം സാധിക്കുന്നതെന്ന് വിശ്വസിപ്പിക്കുന്നൊരു സിനിമയാണ് പേരന്‍പ്.\nസിപിഐഎം ഓഫീസിലെ റെയ്ഡ്; ചൈത്ര തെരേസ ജോണിനെതിരെ നടപടിയ്ക്ക് ശുപാര്‍ശയില്ല


മൊയ്തീന് മുമ്പും പെണ്‍കുട്ടിയെ പീഡിപ്പിച്ചിരുന്നു; ഒത്താശ ചെയ്തത് അമ്മയെന്ന് റിമാന്റ് റിപ്പോര്‍ട്ട് - Samakalika Malayalam\nമൊയ്തീന് മുമ്പും പെണ്‍കുട്ടിയെ പീഡിപ്പിച്ചിരുന്നു; ഒത്താശ ചെയ്തത് അമ്മയെന്ന് റിമാന്റ് റിപ്പോര്‍ട്ട്\nBy സമകാലിക മലയാളം ഡെസ്‌ക് | Published: 14th May 2018 09:36 AM |\nLast Updated: 14th May 2018 09:36 AM | A+A A- |\nഎടപ്പാള്: തിയറ്ററില് പത്തുവയസ്സുകാരിയെ പീഡിപ്പിച്ച സംഭവത്തിലെ പ്രതി മൊയ്തീന് നേരത്തെയും ഇതേതരത്തില് പെണ്‍കുട്ടിയെ പീഡിപ്പിച്ചിട്ടുണ്ടെന്ന് റിമാന്‍ഡ് റിപ്പോര്‍ട്ട്. അമ്മയുടെ ഒത്താശയോടെ അവര് താമസിക്കുന്ന ക്വാര്‍ട്ടേഴ്‌സില് വച്ചായിരുന്നു പീഡനമെന്നും റിപ്പോര്‍ട്ടില് പറയുന്നു. പെണ്‍കുട്ടിയെ പീഡിപ്പിച്ചത് അമ്മയുടെ അറിവോടും സമ്മതത്തോടെയുമാണെന്ന് പൊലീസ് കണ്ടെത്തിയിരുന്നു.\nകഴിഞ്ഞ ദിവസമാണ് മലപ്പുറം എടപ്പാളിലെ തിയറ്ററില്‍വച്ച് പത്തുവയസ്സുകാരിയെ പീഡിപ്പിച്ച തൃത്താല സ്വദേശി കാങ്കുന്നത്ത് മെയ്തീന്‍കുട്ടിയെ അറസ്റ്റ് ചെയ്തത്. പിന്നാലെ പെണ്‍കുട്ടിയുടെ മാതാവിനെയും പൊലീസ് അറസ്റ്റു ചെയ്തിരുന്നു. ഇവര്‍ക്ക് രണ്ടാള്‍ക്കുമെതിരെ പോക്‌സോ നിയമപ്രകാരമാണ് കേസെടുത്തിരിക്കുന്നത്.\nഅന്വേഷണച്ചുമതലയുള്ള മലപ്പുറം ഡിസിആര്‍ബി ഡിവൈഎസ്പി ഷാജി വര്‍ഗീസിന്റെ നേതൃത്വത്തില് ഇന്നലെ നടത്തിയ വിശദമായ ചോദ്യംചെയ്യലിനെ തുടര്‍ന്നാണ് മാതാവിന്റെ അറസ്റ്റ് രേഖപ്പെടുത്തിയത്. ഇരുവരെയും മലപ്പുറം ഒന്നാംക്ലാസ് മജിസ്‌ട്രേട്ടിന് മുന്‍പില് ഹാജരാക്കി റിമാന്‍ഡ് ചെയ്തു. മൊയ്തീന്‍കുട്ടി തിയറ്ററിലെത്തിയ ആഡംബര കാര് കസ്റ്റഡിയിലെടുത്തു. പെണ്‍കുട്ടിയെ പ്രതി ഉപദ്രവിക്കുന്നത് സിസിടിവി ദൃശ്യങ്ങളില്‍നിന്നു വ്യക്തമാണെന്ന് ഡിവൈഎസ്പി പറഞ്ഞു.\nകേസെടുക്കാന് വൈകിയതിന് സസ്‌പെന്‍ഷനിലായ ചങ്ങരംകുളം എസ്‌ഐ കെ.ജി.ബേബിക്കെതിരെ പോക്‌സോ ചുമത്തണമെന്ന് ഡിജിപി ലോക്‌നാഥ് ബെഹ്‌റ നിര്‍ദേശം നല്‍കിയിരുന്നു. പരാതി ലഭിച്ച വിവരം എസ്‌ഐ മേലുദ്യോഗസ്ഥരെ അറിയിച്ചിരുന്നോ എന്ന കാര്യവും പരിശോധിക്കുന്നുണ്ട്. അങ്ങനെയെങ്കില് കൂടുതല്‍പേര്‍ക്കെതിരെ അന്വേഷണവും നടപടിയുമുണ്ടാകും. പ്രതികളെ പീഡനം നടന്ന തിയറ്ററില് കൊണ്ടുപോയി തെളിവെടുപ്പ് നടത്തേണ്ടതുണ്ട്. കസ്റ്റഡിയില് വിട്ടുകിട്ടുന്നതിനായി ഇന്ന് കോടതിയെ സമീപിക്കുമെന്നും അദ്ദേഹം പറഞ്ഞു. കുട്ടിയെ സംരക്ഷണകേന്ദ്രത്തിലേക്കു മാറ്റി.


anushka-shetty – East Coast Movies & Entertainments News\n13 വര്‍ഷങ്ങള്‍ക്കു ശേഷം മാധവനും അനുഷ്‌ക ഷെട്ടിയും ഒരുമിക്കുന്നു.\n.ആരാധകരുടെ പ്രിയ താരങ്ങളാണ് അനുഷ്‌ക ഷെട്ടിയും മാധവനും 13 വര്‍ഷങ്ങള്‍ക്കു ശേഷം മാധവനും അനുഷ്‌ക ഷെട്ടിയും ഒരുമിക്കുന്ന ചിത്രമാണ് നിശബ്ദം. അമേരിക്കയില് ഷൂട്ടിംഗ് നടന്ന ചിത്രം മലയാളം…\nപ്രഭാസും അനുഷ്ക ഷെട്ടിയും പ്രണയത്തിലാണെന്നും, ഇരുവരും വിവാഹിതരാകാൻ പോകുന്നു എന്ന തരത്തിലുള്ള ഗോസിപ്പ് വാർത്തകൾ വരാൻ തുടങ്ങിയിട്ട് നാളുകളേറെയായി. ബാഹുബലി എന്ന ചിത്രത്തിന്റെ രണ്ടാം ഭാഗം കൂടി…\nമണിര്തനം ചിത്രം; പൊന്നിയിന് സെല്‍വനില് നിന്നും അനുഷ്‌ക ഷെട്ടി പിന്‍മാറി\nമണിര്തനത്തിന്റെ സ്വപ്ന ചിത്രമാണ് പൊന്നിയിന് സെല്‍വൻ. ഇന്ത്യന് സിനിമയിലെ തന്നെ മുന്‍നിര താരങ്ങള് ഈ ചിത്രത്തിനായി അണിനിരക്കുമെന്ന് അദ്ദേഹം വ്യക്തമാക്കിയിരുന്നു. എന്നാൽ താരനിര്‍ണ്ണയവുമായി ബന്ധപ്പെട്ട വിവരങ്ങള് പുറത്തുവരുന്നതിനിടയിലാണ്…\n37കാരി നായികയായി ആർക്കും വേണ്ട; പ്രിയതാരം സിനിമയിൽ നിന്നും വിരമിക്കുന്നു?\nബാഹുബലിയിലെ വിജയ നായിക അനുഷ്ക ഷെട്ടി ആരാധകരുടെ പ്രിയതാരമാണ്. ഈ വര്ഷം താരത്തിന്റെതായി ഇറങ്ങിയ ചിത്രം ഭാഗമതി ആയിരുന്നു. ചിത്രം വന് വിജയമായിരുന്നുവെങ്കിലും പുതിയ ചിത്രങ്ങളൊന്നും താരത്തിന്റെതായി…\nജീവിത പങ്കാളിയായി അനുഷ്ക; അങ്ങനെ സംഭവിക്കാതിരുന്നതിന്‍റെ കാരണം വ്യക്തമാക്കി ഉണ്ണി മുകുന്ദന്\nനടനും നടിയും ഒന്നിച്ച് സ്ക്രീനിലെത്തുമ്പോള് അവര് ജീവിതത്തിലും ഒന്നായിരുന്നുവെങ്കില് എന്ന് പല പ്രേക്ഷകര്‍ക്കും തോന്നി പോകാറുണ്ട് , അങ്ങനെ നിരവധി താരവിവാഹങ്ങള് നമ്മുടെ സിനിമാ മേഖലയില് നടക്കുന്നുണ്ട്.…\nഗോസിപ്പുകൾക്ക് വിരാമം; നടി അനുഷ്‍ക ഷെട്ടി വിവാഹിതയാകുന്നു\nതെന്നിന്ത്യൻ താരം അനുഷ്‍ക ഷെട്ടി വിവാഹിതയാകുന്നു. ഒരു ബോളിവുഡ് മാധ്യമമാണ് വാര്‍ത്ത റിപ്പോര്‍ട്ട് ചെയ്തിരിക്കുന്നത്. ഈ വര്‍ഷം അവസാനത്തോടെ അനുഷ്കയുടെ വിവാഹം ഉണ്ടാകും. ഇതിനു വേണ്ടി താരത്തിന്റെ…\nഅനുഷ്ക ഷെട്ടി മലയാളത്തിലേക്ക്; നായകന് മമ്മൂട്ടി\nബാഹുബലിയിലെ ദേവസേന മലയാളത്തിലേക്ക്. പരോള് സംവിധായകന് ശരത് സന്ദിത്ത് സംവിധാനം ചെയ്യുന്ന പുതിയ ബഹുഭാഷ ചിത്രത്തിലൂടെയാണ് അനുഷ്ക മലയാളത്തില് എത്തുക. മമ്മൂട്ടി നായകനാകുന്ന സിനിമയുടെ ചിത്രീകരണം ഈ…


എടിഎം, സൗജന്യ വൈഫൈ, ചാര്‍ജിങ് പോയിന്റ്, സെല്‍ഫ് ക്ലീനിങ് സിസ്റ്റം; ഹൈദരാബാദിലെ പൊതു ശൗചാലയമാണിത്\nഎടിഎം, സൗജന്യ വൈഫൈ,...\n13 Dec 2018 5:58 AM GMT\nപരിസരശുചിത്വവും വ്യക്തിശുചിത്വവും കാത്തുസൂക്ഷിക്കാന് സാധിക്കാത്ത ഒരു വിഭാഗത്തിന്റേതു കൂടിയാണ് ലോകം. ജീവിതസാഹചര്യവും പൊതുഇടങ്ങളില് വേണ്ടത്ര സൗകര്യങ്ങളില്ലാത്തതുമാണ് പ്രധാന കാരണം. ഈ പ്രതിസന്ധി മറികടക്കാന് ഇന്ത്യയില് ആവിഷ്‌കരിച്ച ഒരു പദ്ധതിയുടെ കുതിപ്പ് വിജയത്തിലേക്കാണ്. ഹൈദരാബാദ് കേന്ദ്രമായ ഐക്‌സൊറ (Ixora) കോര്‍പ്പറേറ്റ് സര്‍വീസസ് ആണ് ഈ ആശയത്തിന് പിന്നില്. നഗരപ്രദേശങ്ങളില് ആധുനിക സൗകര്യങ്ങള് ഉള്‍പ്പെടുത്തിയ പുതുപുത്തന് ശുചിമുറികള് സ്ഥാപിക്കുകയാണ് ഇവര്. ഹൈദരാബാദില് രണ്ട് നഗരങ്ങളിലായി ആവിഷ്‌കരിച്ച പദ്ധതിക്കിപ്പോള് മികച്ച പ്രതികരണമാണ് ലഭിക്കുന്നത്.\nലൂ കഫേ എന്ന് പേരിട്ടിരിക്കുന്ന അത്യാധുനിക ശുചിമുറികള്‍ക്ക് 170 ചതുരശ്ര അടിയാണ് വലിപ്പം. ഇവയോട് ചേര്‍ന്ന് ATM, സൗജന്യ വൈഫൈ, ചാര്‍ജിങ് പോയിന്റ്, സെല്‍ഫ് ക്ലീനിങ് സിസ്റ്റം എന്നിവ ഉള്‍പ്പെടുത്തിയിട്ടുണ്ട്. സ്ത്രീകള്‍ക്കും പുരുഷന്മാര്‍ക്കും അംഗവൈകല്യമുള്ളവര്‍ക്കുമായി പ്രത്യേകം പ്രത്യേകം ഒരുക്കിയിരിക്കുന്ന വാഷ്‌റൂമുകളോട് ചേര്‍ന്ന് കഫെറ്റീരിയ പ്രവര്‍ത്തിക്കും. പ്രകൃതി സൗഹാര്‍ദ്ദമാണ് നിര്‍മാണരീതി. ഏത് ദിവസവും ഏത് സമയത്തും ഇവ പ്രവര്‍ത്തിക്കും. കൂടാതെ ലൂ കഫേ ലൊക്കേറ്റര് ആപ്ലിക്കേഷന് വഴി തൊട്ടടുത്തുള്ള ലൂ കഫേ കണ്ടെത്താനും സാധിക്കും.\nനിലവില് ഹൈദരാബാദിലെ ശില്പരമം, കൊണ്ടപ്പൂര് എന്നിവിടങ്ങളില് ലൂ കഫേ പ്രവര്‍ത്തിക്കുന്നുണ്ട്. ഐക്‌സൊറ ഗ്രൂപ്പ് സിഇഒ അഭിഷേക് നാഥ് ലൂ കഫേ എന്ന ആശയത്തെ കുറിച്ച് പറയുന്നതിങ്ങനെ: 'ചില FM കമ്പനികളുടെ മുന് മേധാവികളാണ് ലൂ കഫേയുടെ പിന്നില്. ഇത്തരമൊരു പദ്ധതി ആവിഷ്‌കരിക്കുമ്പോള് നേരിടുന്ന പ്രധാന പ്രശ്‌നം വൃത്തിയായി സൂക്ഷിക്കുക എന്നതാണ്. സ്മാര്‍ട്ട് വാഷ്‌റൂം ലോകത്തിന്റെ പലഭാഗത്തും ഇന്നുണ്ട്. അവയില് നിന്ന് പ്രചോദനം ഉള്‍ക്കൊണ്ടു. തുടര്‍ന്നാണ് ഫീല്‍ഡ് സര്‍വ്വേകളിലേക്ക് എത്തിയത്. എന്തുകൊണ്ട് ഇത്തരം പദ്ധതികള് ഇവിടെ പരാജയപെടുന്നു എന്നതായിരുന്നു ചോദ്യം. അത്യാധുനിക സൗകര്യങ്ങള് ഏര്‍പെടുത്തുന്നതും ആധുനിക രീതിയില് സ്വയം വൃത്തിയാക്കാനാകുന്നതുമായ ലൂ കഫേ അങ്ങനെ ആവിഷ്‌കരിച്ചു'.\nതുടക്കം വിജയകരമായാല് അടുത്ത മൂന്ന് മാസത്തിനകം 60 കഫേ കൂടി തുടങ്ങാനാണ് തീരുമാനം. സ്വച്ഛ് ഭാരത്, സ്‌കില് ഇന്ത്യ പദ്ധതികളിലേക്കും സ്ത്രീ ശാക്തീകരണത്തിനും പങ്കുവഹിക്കുക എന്നതാണ് ലക്ഷ്യം. ബസ്സ്‌റ്റോപ്പ്, പാര്‍ക്കുകള്, റെയില്‍വേ സ്റ്റേഷന്, പൊതുസ്ഥലങ്ങള് എന്നിവിടങ്ങളിലും രാജ്യത്ത് ശുചീകരണ സംവിധാനങ്ങള് കുറവുള്ളിടങ്ങളിലും ലൂ കഫേ എത്തും.\nപൊതുശൗചാലയങ്ങള് വൃത്തിയായി സൂക്ഷിക്കാത്ത സാമൂഹിക ബോധം മാറ്റിയെടുക്കാനും ഇതുവഴി കമ്പനി ലക്ഷ്യം വെക്കുന്നു. എപ്പോഴും വൃത്തിയായി സൂക്ഷിക്കാനുള്ള സംവിധാനങ്ങളും ലൂ കഫെയുടെ ഭാഗമാണ്. ദേശിയ തലത്തില് തന്നെ മികച്ച പദ്ധതിയായി ലൂ കഫേ വളര്‍ത്തിയെടുക്കാനാണ് ലക്ഷ്യം. സര്‍ക്കാര്, സ്വകാര്യ സ്ഥാപനങ്ങള് എന്നിവയുടെ സഹകരണവും ലക്ഷ്യംവെക്കുന്നു.\nHyderabad loo cafe luxury wash rooms programmes sanitation


നന്മണ്ടൻ: വേനല് മഴ ...\nPosted by nanmandan at 6:35 AM\nഇവിടെ ഞാന് തന്നെ തേങ്ങയുടക്കേണ്ടി വന്നല്ലോ? മുന് കഥകളില് നിന്നും വളരെ വിത്യസ്ഥത തോന്നുന്നു. പശ്ചാത്തല വിവരണങ്ങള് കൂടുതല് ഹൃദ്യമായി.പിന്നെ ഒരു കാര്യം ഇവിടെ വേഡ് വെരിഫിക്കേഷന് പരിപാടി ഉപേക്ഷിക്കുക. അത് വല്ലാതെ അലോസരപ്പെടുത്തും.\nനന്നായി..ഒന്ന് കൂടി നന്നാക്കിയാല് കൂടുതല് നന്നാവുമായിരുന്നു.\nനന്‍മണ്ടനു ഭാവുകങ്ങള് !!\nplease visit my blogh also\nKollam Ezhuthil purogathi kanunnundu\nഎഴുത്ത് കുഴപ്പമില്ല, കുറച്ചു കൂടി നന്നാക്കാം


'പാര്‍ട്ടിയല്ലാതെ ഈ പുതുവര്‍ഷം ആഘോഷിക്കാം' | Amazing Things You Can Do Instead Of Partying This Newyear - Malayalam BoldSky\n» 'പാര്‍ട്ടിയല്ലാതെ ഈ പുതുവര്‍ഷം ആഘോഷിക്കാം'\n'പാര്‍ട്ടിയല്ലാതെ ഈ പുതുവര്‍ഷം ആഘോഷിക്കാം'\nUpdated: Wednesday, December 14, 2016, 16:38 [IST]\nപുതുവര്‍ഷമായ 2017-നെ വരവേല്‍ക്കാന് ഇനി വെറും മൂന്നാഴ്ച മാത്രമേ ബാക്കിയുള്ളൂ. ലോകത്തെമ്പാടും അതിനുള്ള ഒരുക്കങ്ങള് തകൃതിയായി നടക്കുകയാണ്. ഉറപ്പായും നിങ്ങളും ഇത്തവണത്തെ ആഘോഷത്തിനായി എന്തെങ്കിലും പ്രത്യേകതകള് ഒരുക്കുന്ന തിരക്കിലായിരിക്കും, അല്ലെ? പാര്‍ട്ടി നടത്തി പുതുവര്‍ഷം ആഘോഷിക്കാനാണോ നിങ്ങളുടെ പരിപാടി?\nപാര്‍ട്ടി നടത്തി അടിച്ചുപൊളിക്കാനായി നിങ്ങള് ഇപ്പോഴേ തന്നെ അതിനുള്ള വേദി മുന്‍കൂട്ടി നിശ്ചയിച്ചുകാണുമെന്ന് ഞങ്ങള്‍ക്കറിയാം. വീട്ടില് തന്നെ പാര്‍ട്ടി ഒരുക്കാനും നിങ്ങളില് പലരും ഉദ്ദേശിച്ചുകാണും. നിങ്ങളുടെ പുല്‍ത്തകിടിയില് വച്ച് നല്ല രുചികരമായ ബാര്‍ബിക്യൂ വിഭവങ്ങളും റെഡ് വൈനുമൊക്കെയായി രാത്രി നല്ലൊരു ഉഗ്രന് പാര്‍ട്ടി നടത്താവുന്നതാണ്.\nപക്ഷെ എല്ലാ പുതുവര്‍ഷരാവിലും ഇങ്ങനെ പാര്‍ട്ടി നടത്തി മാത്രം ആഘോഷിക്കുന്നത് ഒരു തരം ആവര്‍ത്തനവിരസത തോന്നുന്ന ഒന്നല്ലേ? എങ്കില് എന്തുകൊണ്ട് ഇത്തവണ വ്യത്യസ്തമായ എന്തെങ്കിലും ആലോചിച്ചുകൂടാ?\nനിങ്ങള്‍ക്ക് നിങ്ങളോട് തന്നെ മതിപ്പ് തോന്നുന്ന രീതിയില് നൂതനവും വ്യത്യസ്തവുമായ രീതിയില് പുതുവര്‍ഷം ആഘോഷിക്കുവാനുള്ള എത്രയോ വഴികളുണ്ട് നിങ്ങളുടെ മുന്‍പില്. അങ്ങിനെയെന്തെങ്കിലും നിങ്ങള് ആസൂത്രണം ചെയ്തിട്ടുണ്ടോ ഇത്തവണ?\nഇല്ലെങ്കിലിതാ, നിങ്ങള്‍ക്കും നിങ്ങളുടെ പങ്കാളിക്കും ഇത്തവണത്തെ പുതുവര്‍ഷം പ്രത്യേകതകള് നിറഞ്ഞ രീതിയില് ആഘോഷിക്കുവാനായി കുറച്ച് വ്യത്യസ്ത വഴികള്.\n1. ഒരു നീണ്ട സവാരിക്ക് പോകാം : നിങ്ങള് നവദമ്പതികളോ മധ്യവയസ്കരായ ദമ്പതികളോ ആയിക്കൊള്ളട്ടെ, പുതുവര്‍ഷരാവില് ഒരു നീണ്ട സവാരി പോവുന്നത് വളരെ സുഖമുള്ള അനുഭവമായിരിക്കും നിങ്ങള്‍ക്ക്. യാത്രയ്ക്ക് മുന്‍പായി നിങ്ങളുടെ കാറ് നല്ല രീതിയിലാണെന്ന് ഉറപ്പുവരുത്തുക. കൂടാതെ, പ്രശ്നങ്ങളില് നിന്നൊഴിഞ്ഞ സമാധാനപൂര്‍ണ്ണമായ അന്തരീക്ഷമുള്ള സ്ഥലമായിരിക്കണം തിരഞ്ഞെടുക്കേണ്ടത്. പുതുവര്‍ഷത്തിലെ ആദ്യ സൂര്യോദയം ഒരുമിച്ച് ആസ്വദിച്ച്, ഒരിക്കലും മറക്കാത്ത അനുഭവമായി അത് എന്നെന്നും ഹൃദയത്തില് സൂക്ഷിക്കു.\n2. ഒരുമിച്ച് സിനിമ കാണാം : ഈ വര്‍ഷം മുഴുവന് എടുത്ത് നോക്കിയാല്, നിങ്ങളുടെ തിരക്കുകളും മറ്റും കാരണം പങ്കാളിയോടൊരുമിച്ച് പങ്കിടാന് ലഭിച്ച സ്വകാര്യ നിമിഷങ്ങള് വളരെ കുറവായിരിക്കും. അല്ലെ?എങ്കില് ആ കുറവ് ഈ പുതുവര്‍ഷ രാവില് പരിഹരിക്കു. അതും, നിങ്ങള്‍ക്ക് ഇഷ്ടപ്പെട്ട സിനിമകള് ഒരുമിച്ച് കണ്ടുകൊണ്ടാണ് എങ്കിലോ? നിങ്ങളുടെ ഏറ്റവും ഇഷ്ടപ്പെട്ട സിനിമകളുടെ ഡിവിഡികള് വാങ്ങി പുതുവര്‍ഷരാവില് അവ കണ്ട് ആസ്വദിച്ച് പങ്കാളിയോടൊത്തുള്ള സ്വകാര്യനിമിഷങ്ങളെ മനോഹരമാക്കി തീര്‍ക്കു.\n3. കാര്‍ഡുകള് ഉണ്ടാക്കാം : നിങ്ങള് ഒരു സമ്പൂര്‍ണ്ണ കുടുംബസ്ഥനാണെങ്കില്, നിങ്ങളുടെ കുട്ടികളോടൊത്ത് എന്തെങ്കിലും വ്യത്യസ്തമായി ചെയ്യാന് ആഗ്രഹിക്കുന്നെങ്കില്, ഇതൊരു നല്ല വഴിയാണ്..നിങ്ങളുടെ പ്രിയപ്പെട്ടവര്‍ക്ക് നല്‍കാനായി മനോഹരങ്ങളായ കാര്‍ഡുകള് തയ്യാറാക്കുവാനായി പുതുവര്‍ഷദിവസത്തിന് ഒരാഴ്ച മുന്‍പേ തന്നെ ഒരുക്കങ്ങള് തുടങ്ങണം. നിങ്ങളുടെ കുട്ടികളും ഇതില് ആസ്വദിച്ച് പങ്കുചേരുമെന്നതില് സംശയം വേണ്ട.\n4. തെരുവുകുട്ടികളോടൊപ്പം ആഘോഷിക്കു : ഈ പുതുവര്‍ഷം വൃത്യസ്തമായി ആഘോഷിക്കണോ? എങ്കിലത് ദാരിദ്ര്യം മാത്രം കൈമുതലായുള്ള പാവം തെരുവുകുട്ടികളുടെ മുഖത്ത് പുഞ്ചിരി പടര്‍ത്തുന്നതായാലോ? സമ്മാനങ്ങളും, ഭക്ഷണവും, പാട്ടുമൊക്കെയായി അവരുടെ പുതുവര്‍ഷം നിങ്ങള് മൂലം പ്രത്യേകതയുള്ളതാക്കി തീര്‍ക്കു. അത് നിങ്ങള്‍ക്കും ഒരിക്കലും മറക്കാന് പറ്റാത്ത അനുഭവമായിത്തീരും.\n5. വൃദ്ധസദനത്തില് ചിലവഴിക്കാം : ഉറങ്ങാന് കിടക്കുമ്പോള് നാളെ നേരം പുലരുമ്പോള് തന്‍റെ പ്രിയപ്പെട്ടവര് തന്നെ വിളിക്കാന് വരും എന്ന പ്രതീക്ഷയില് വൃദ്ധസദനത്തില് ജീവിതം തള്ളിനീക്കുന്ന ഒരുപാട് ജന്മങ്ങളുണ്ടിവിടെ. അങ്ങിനെയുള്ള വൃദ്ധരായവരുടെ കൂടെ ഈ പുതുവര്‍ഷം ആഘോഷിച്ചു നോക്കു. അവര് നിങ്ങള്‍ക്ക് നല്‍കുന്ന സ്നേഹവും സ്വീകരണവും എത്രത്തോളം മനോഹരമായ അനുഭവമാണെന്ന് അപ്പോള് നിങ്ങള്‍ക്ക് മനസ്സിലാകും. ഈ തണുത്ത കാലാവസ്ഥയില് നിങ്ങളുടെ ഹൃദയത്തെ ഉന്മേഷഭരിതമാക്കുവാന് ഇതില് പരം മറ്റെന്ത് വേണം?\n6. ഒരുമിച്ചുള്ള പാചകം : പുതുവർഷരാവിലെ അത്താഴം വളരെ പ്രത്യേകതയുള്ളതാണ്. എന്തുകൊണ്ട് അപ്പോൾ നിങ്ങൾക്ക് പങ്കാളിയോടൊരുമിച്ച് പാചകം ചെയ്ത് അത് സ്നേഹവും സന്തോഷവും നിറഞ്ഞ മനോഹരമായൊരു അനുഭവമാക്കി മാറ്റിക്കൂടാ? ഒരുമിച്ച് സ്നേഹം പ്രകടിപ്പിച്ച് പാകം ചെയ്യുന്ന ഭക്ഷണത്തിന് രുചിയും കൂടും.\n7. പഴയ ഓർമ്മകളിലേക്ക് ഒരു തിരിച്ചു പോക്ക് : ഓർമ്മകളിലേക്കുള്ള മടക്കയാത്രകൾ എപ്പോഴും സുഖമുള്ള ഒരനുഭവമാണ്. നിങ്ങളുടെ പങ്കാളിയുമൊത്ത് നിങ്ങൾ തമ്മിൽ ആദ്യമായി കണ്ട സ്ഥലത്ത് വന്ന് പരസ്പരം കൈകോർത്ത് പിടിച്ചു നിൽക്കുന്നത് എത്ര മനോഹരമായ അനുഭവമാണ്. അതും ഒരു പുതുവർഷരാവിൽ. ഒരുപാട് സുഖമുള്ള ഓർമ്മകൾ നിങ്ങളെ വന്ന് തഴുകുന്നത് ആസ്വദിക്കു..\nAmazing Things You Can Do Instead Of Partying This Newyear


ഖത്തര്: കാരുണ്യത്തിന്റെ തുള്ളികള്|Countries & Minorities|MuslimWorldOnWeb\nഅറേബ്യന് ഗള്‍ഫിലെ ഒന്നാം നമ്പര് സമ്പന്ന രാഷ്ട്രമാണ് ഖത്തര്. ശിലായുഗത്തിനു മുമ്പുതന്നെ ഈ മണല്‍ക്കാട്ടില് മനുഷ്യര് പാര്‍പാരംഭിച്ചതായി ചരിത്രമുണ്ട്. ''അലാഉബ്‌നു ഹള്‌റമി(റ)'' വഴിക്കാണ് ഇവിടെ ഇസ്‌ലാമിന്റെ അരുണോദയം സംഭവിച്ചത്.\n''മുന്‍ദിര് ബിന് സാവ'' എന്ന അഗ്നിയാരാധകനായ ബഹറൈന് രാജാവ് ഇസ്‌ലാം സ്വീകരിച്ചതോടെയാണ് ഖത്തറിലും ഇസ്‌ലാമിന്റെ പ്രചരണം വിപുലപ്പെട്ടത്. മാറിമാറി വന്ന വൈദേശികാധിനിവേശം ഈ ഈത്തപ്പനയുടെ നാട്ടിന്റെ നട്ടെല്ലൊടിച്ചു. 18ാം നൂറ്റാണ്ടിന്റെ തുടക്കത്തില് ''അല്‍താനി'' കുടുംബത്തിന്റെ കൈയില് ഭരണമെത്തി. സഊദിയിലെ ഹിജാസാണ് ഇവരുടെ വേരുകള്. 1916ലെ ഒന്നാം ലോക യുദ്ധ കാലത്ത് ബ്രിട്ടനും ഖത്തറും ഒപ്പുവച്ച ഉടമ്പടി പ്രകാരം ബ്രിട്ടന്റെ സംരക്ഷണത്തിലായിരുന്നു ഖത്തര്. 1971ല് ഖത്തര് സ്വതന്ത്രമായി. 11437 ചതുരശ്ര കിലോമീറ്റര് വിസ്ത്യതിയുള്ള ഈ നാടിന്റെ അധിക ഭാഗവും വിജനമാണ്. പരന്നുകിടക്കുന്ന മരുഭൂമി. ചെങ്കുത്തായ പാറക്കെട്ടുകള്. 2010ലെ കാനേഷുമാരി പ്രകാരം 18,53,563 ആണ് ജനസംഖ്യ. ഖത്തര് റിയാല് നാണയം. 1971ല് തന്നെ ഐക്യരാഷ്ട്ര സഭയില് അംഗത്വമായി. തുടര്‍ന്നു നിരവധി അന്താരാഷ്ട്ര സമിതികളില് അംഗത്വം നേടി. ഒട്ടേറെ അന്താരാഷ്ട്ര വേദികള്‍ക്ക് ഖത്തര് ആതിഥ്യമരുളി. ശൈഖ് ഹമദ്ബിന് ഖലീഫ അല്‍താനിയാണിപ്പോഴത്തെ ഭരണാധികാരി. ഖത്തറില് വലിയതോതില് എണ്ണ സമ്പത്തുണ്ട്. ഈ മഹാ അനുഗ്രഹം രാഷ്ട്രത്തിന്റെ വന് മുന്നേറ്റത്തിനും പൗരന്മാരുടെ സൗകര്യങ്ങള്‍ക്കും ഉപയോഗപ്പെടുത്തുന്നതില് ഭരണകൂടം വലിയ വിജയം വരിച്ചിട്ടുണ്ട്. വിദ്യാഭ്യാസം, ചികിത്സ പൂര്‍ണമായും സൗജന്യമാണ്. വിദ്യാഭ്യാസത്തിന് മികച്ച പരിഗണന നല്‍കുന്നു. അന്താരാഷ്ട്ര പ്രശസ്ത യുനിവേഴ്‌സിറ്റികള് ഖത്തറില് പ്രവര്‍ത്തിക്കുന്നുണ്ട്. ലോകത്തിലെ ഏറ്റവും മികച്ച വൈദ്യ ശുശ്രൂഷ ലഭിക്കുന്ന വിധമുള്ള ആധുനിക ചികിത്സാ കേന്ദ്രത്തിന്റെ നിര്‍മാണങ്ങള് പുരോഗമിച്ചുവരികയാണ്.\nസ്വദേശി-വിദേശി വ്യത്യാസമില്ലാതെ ചികിത്സാ സൗകര്യം തികച്ചും സൗജന്യമായി സര്‍ക്കാര് നല്‍കുന്നു. അറബിയാണ് ഭാഷ. ഇംഗ്ലീഷ്, ഫ്രഞ്ച് ഭാഷകളും സംസാരിക്കുന്നു. ശരീഅത്ത് അടിസ്ഥാനപ്പെടുത്തിയ ഭരണഘടനയാണ് നിലവിലുള്ളത്. 90 ശതമാനം മുസ്‌ലിംകളാണ്. തൊട്ടടുത്ത് ക്രിസ്ത്യാനികളും മറ്റുള്ളവരും ഉണ്ട്. 1970ല് ഒരു അറബി പത്രം പ്രസിദ്ധീകരിച്ചു തുടങ്ങി. ഇപ്പോള് നിരവധി മാധ്യമങ്ങള് പുറത്തിറങ്ങുന്നു. സര്‍ക്കാര് ടി.വിക്ക് പുറമെ 'അല്‍ജസീറ ടി.വിയുടെ ആസ്ഥാനവും ഖത്തറിലാണ്. യു.എസിന്റെ പെന്റഗണ് കഴിഞ്ഞാല് തൊട്ടടുത്ത സൈനികാസ്ഥാനം ഖത്തറിലാണ്. ഗള്‍ഫ് യുദ്ധം വഴിത്തിരിവായത് ഖത്തറില്‍നിന്ന് സംഖ്യകക്ഷികള്‍ക്ക് സൈനിക ഓപ്പറേഷന് നടത്താന് സൗകര്യം ലഭിച്ചതുകൊണ്ടു കൂടിയായിരുന്നുവല്ലോ.\nനാലു മലയാള പത്രങ്ങള്‍ക്ക് ഖത്തറില് എഡിഷനുകള് ഉണ്ട്. ചന്ദ്രിക, മാധ്യമം, വര്‍ത്തമാനം, തേജസ് എന്നിവയാണത്. മികച്ച മലയാളി വായനക്കാര് ഉള്ള ചന്ദ്രിക കേരളീയരുടെയും ലോകത്തിന്റെയും ചലനങ്ങള് അടയാളപ്പെടുത്തി സമൂഹത്തില് ചര്‍ച്ചയ്ക്ക് ഇടം നേടിയിട്ടുണ്ട്. കെ.എം.സി.സി ഖത്തറിലെ ശ്രദ്ധേയ സംഘടനയാണ്. പ്രവാസി ക്ഷേമ പ്രവര്‍ത്തനത്തില് ഒന്നാം സ്ഥാനം തന്നെ അവര് നേടിയിരിക്കുന്നു. 10 ഖത്തര് റിയാല് അടച്ച് അംഗത്വമെടുക്കുന്ന ഏതൊരു പ്രവാസിയും മരണപ്പെട്ടാല് ആറു ലക്ഷം ഇന്ത്യന് രൂപ നല്‍കുന്ന മഹത്തായ കര്‍മപദ്ധതി അവര് വിജയകരമായി നടപ്പിലാക്കിവരുന്നു. ഏകദേശം പതിമുവ്വായിരത്തിലധികം അംഗബലമുള്ള സംഘടനയ്ക്ക് ദോഹയില് ആധുനിക സൗകര്യങ്ങള് ഉള്ള ഓഫീസ് പ്രവര്‍ത്തിക്കുന്നു. മലപ്പുറത്ത് നടപ്പിലാക്കിയ ''ബൈത്തുര്‍റഹ്മ'' പദ്ധതി പോലെ ഏറെ ശ്രദ്ധേയമായ പദ്ധതിയാണ് ഈ പ്രവാസി ക്ഷേമ പദ്ധതി. പി.എച്ച്.എസ് തങ്ങളാണിപ്പോഴെത്തെ അധ്യക്ഷന്. പതിറ്റാണ്ടുകളായി ഖത്തറിലെ ജീവകാരുണ്യ സേവന രംഗത്ത് നിറഞ്ഞു നില്‍ക്കുന്ന മലയാളികളുടെ ജനകീയനായ നായകന്.\nകേരളത്തിലെ എല്ലാ മത സംഘടനകള്‍ക്കും ഖത്തറില് ശാഖകള് പ്രവര്‍ത്തിക്കുന്നു. ചിലര്‍ക്കെല്ലാം മദ്‌റസകളും ഉണ്ട്. ഇന്ത്യന് സമൂഹത്തിനു നിരവധി മികച്ച സ്‌കൂളുകള് സ്വന്തമായി ഉണ്ട്. സി.കെ.മേനോന് നടത്തുന്ന ഭവന്‍സ് സ്‌കൂളില് സമസ്തയുടെ രണ്ട് മദ്‌റസകള് പ്രവര്‍ത്തിക്കുന്നു. ക്ലാസ് മുറികളും മറ്റ് സൗകര്യങ്ങളും സൗജന്യമായി മിസ്റ്റര് മേനോന് അനുവദിച്ചിട്ടുണ്ട്. ഇദ്ദേഹമാണ് വടക്കെ മലബാറില് നാദാപുരത്തിനടുത്ത് സ്വന്തമായി പള്ളി നിര്‍മിച്ച് മത സൗഹാര്‍ദത്തിന്റെ മാതൃക ഉണ്ടാക്കിയ വ്യക്തിത്വം.\nകേരള ഇസ്‌ലാമിക് സെന്റര് - ഖത്തറിലെ കേരളീയ സുന്നികളുടെ ഔദ്യോഗിക കേന്ദ്രം, ദോഹ ജദീദില് ആസ്ഥാനം, കീഴില് ദോഹ ജദീദ്, വക്‌റ, മത്വാര് ഖദീം, മദീന ഖലീഫ എന്നിവിടങ്ങളിലായി നാല് മദ്‌റസകള്, 500ലേറെ വിദ്യാര്‍ത്ഥികള്, 26 സ്റ്റാഫ്. പൊതുജനങ്ങള്‍ക്കായി വെള്ളിയാഴ്ച രാവുകളില് ആത്മീയ സദസ്സും (സലാത്ത്) വെള്ളിയാഴ്ച ബ്രഹത്തായ ഖുര്‍ആന് ക്ലാസും സ്ഥിരമായി നടത്തപ്പെടുന്നു. പ്രഗല്‍ഭ വാഗ്മികള് നടത്തുന്ന ഈ ക്ലാസുകള് ഖത്തറിലെ പ്രവാസി മുസ്‌ലിം സുഹ്യത്തുക്കള്‍ക്ക് ഏറെ പ്രയോജനപ്രദമാണ്. നാട്ടില്‍നിന്നു സന്ദര്‍ശനാര്‍ത്ഥം ഇവിടെ എത്തുന്ന പണ്ഡിതന്മാര് ഈ ക്ലാസുകളില് സ്ഥിരമായി സംബന്ധിക്കാറുണ്ട്.\nകൂടാതെ, സമൂഹ നോമ്പ് തുറ, ഖത്തര് ദേശീയ ദിനം, മീലാദ് ഫെസ്റ്റ് തുടങ്ങിയ അവസരങ്ങളില് ആയിരങ്ങള് പങ്കെടുക്കുന്ന പൊതുപരിപാടികള് സംഘടിപ്പിക്കാറുണ്ട്. 5000ത്തോളം ആളുകള് അത്തരം സംഗമങ്ങളില് പങ്കെടുക്കാറുണ്ട്.\nഖത്തറില് സേവനം ചെയ്യുന്ന കേരളത്തിലെ വിവിധ മതകലാലയങ്ങളില് നിന്ന് പഠിച്ചിറങ്ങിയവരുടെ കൂട്ടായ്മ; അസോസിയേഷന് ഓഫ് ലോയല് ഇസ്‌ലാമിക് ഫ്രന്‍സ്. ഒദ്യോഗിക രൂപീകരണം നടന്നിട്ട് ഒരു വര്‍ഷം. എല്ലാ മാസവും യോഗം ചേര്‍ന്ന് കൂട്ടത്തിലെ ആരെങ്കിലും പ്രത്യേക വിഷയങ്ങള് അവതരിപ്പിച്ച് ചര്‍ച്ച നടത്തുന്നു. അംഗങ്ങളുടെ ഭൗതിക, വൈജ്ഞാനിക, ബൗദ്ധിക പുരോഗതിയാണ് പ്രധാന ലക്ഷ്യം. കൂട്ടായ്മയിലൂടെ ഇസ്‌ലാമിക് സെന്ററിനും സമൂഹത്തിനും സാധ്യമാവുന്ന സേവന സഹകരണങ്ങള് നല്‍കുക എന്നതും ലക്ഷ്യമാണ്.\nഎസ്.കെ.എസ്.എസ്.എഫ് സജീവമായി പ്രവര്‍ത്തന രംഗത്ത് അവിടെയുണ്ട്. ഈയിടെ കാളമ്പാടി ഉസ്താദ് അനുസ്മണവും മനുഷ്യജാലികയും അതിവിപുലമായി നടത്തി. മെംബര്‍ഷിപ്പ് കാമ്പയിന് നടത്തി കഴിയുന്നത്ര മെംബര്‍മാരെ ചേര്‍ത്ത് സംഘടന ശക്തിപ്പെടുത്തുന്നുണ്ട്.\nകേരളത്തിലെ വിശിഷ്യാ മലബാറിലെ നിരവധി മഹല്ലുകളിലെയും നിവാസികളുടെ കൂട്ടായ്മയും പ്രവര്‍ത്തനവും നടന്നുവരുന്നു. ഒരു പഞ്ചായത്തിലെ വിവിധ മഹല്ലുകളുടെ കൂട്ടായ്മകളും സജീവമായി പ്രവര്‍ത്തിക്കുന്നു. പഞ്ചായത്തിലെ മുഴുവന് മഹല്ലുകളുടെയും ദീനീ ചലനങ്ങള് നിരീക്ഷിക്കാനും അവയെയെല്ലാം മാത്യകാ മഹല്ലുകളാക്കി മാറ്റാനുമായി നാട്ടില് ഫുള്‍ടൈം കോഡിനേറ്ററെ നിയമിച്ചു ശമ്പളം നല്‍കിപ്പോരുന്നവ വരെ ഇത്തരം കൂട്ടായ്മകളിലുണ്ട്.\nകേരള ഇസ്‌ലാമിക് സെന്റര് പലതവണ ക്ഷണിച്ചെങ്കിലും എനിക്കത് സ്വീകരിക്കാന് സാധ്യമായിരുന്നില്ല. 1993കളില് സംസ്ഥാന സുന്നി യുവജനസംഘം സെക്രട്ടറിമാരില് ഒരാളായി പ്രവര്‍ത്തിച്ചിരുന്ന എടക്കഴിയൂര് സ്വദേശി എന്റെ ബഹുമാന്യ സഹപ്രവര്‍ത്തകന് അബൂബക്കര് അല് ഖാസിമിയുടെ നേത്യത്വത്തില് പ്രവര്‍ത്തിക്കുന്ന സെന്ററിന്റെ നബിദിന പരിപാടികളില് സംമ്പന്ധിക്കുന്നതിന് 2013 ഫെബ്രുവരി 14ന് ഞാന് മൂന്ന് ദിവസത്തെ അവധി വാങ്ങി ഖത്തറിലെത്തി. ചിട്ടയാര്‍ന്ന പ്രവര്‍ത്തനങ്ങള് കൊണ്ട് ശ്രദ്ധേയമായ ഖത്തറിലെ സുന്നി നേത്യത്വം ഖാസിമിയുടെ നായകത്വത്തില് വമ്പിച്ച വികാസം പ്രാപിക്കുകയാണ്. ഹാഫിളും മികച്ച സംഘാടകനും വിദ്യാസമ്പന്നനുമായ ഇസ്മാഈല് ഹുദവിയാണിപ്പോഴത്തെ മുഖ്യ കാര്യദര്‍ശി. പ്രതിഭാധനന്മാരായ മുഹമ്മദലി ഖാസിമി, ഇഖ്ബാല് സാഹിബ്, കൊളത്തൂര് ഉസ്താദ്, മുനീര് ഹുദവി, മജീദ് ഹുദവി, കെ.ബി.കെ. അസീസ് മൗലവി, ഫൈസി, ദാരിമി തുടങ്ങിയവരുടെ നേത്യത്വവും ഹസ്സന് ഹാജി, മുഹമ്മദലി ഹാജി, മൊയ്തീന്‍കുട്ടി വയനാട്, സൈനുല് ആബിദീന് മമ്മു, ലത്വീഫ്, ഹബീബ് സാഹിബ് തുടങ്ങിയ ഉമറാക്കളും അനേകായിരം നിസ്വാര്‍ത്ഥ പ്രവര്‍ത്തകരും പണ്ഡിതരും ഒരു മെയ്യ് പോലെ.\nഒരുമ തീര്‍ത്ത സംഘബോധത്തിന്റെ ഗുണഫലങ്ങള്. 15.02.2013ന് വെള്ളിയാഴ്ച ഇന്ത്യന് കള്‍ച്ചര് സെന്റര് ഹാളില് മദ്‌റസാ വിദ്യാര്‍ത്ഥികളുടെ കലാപരിപാടി ഏകദേശം എട്ടര മണിക്കൂര് നീണ്ടു നിന്നു. എംബസിയിലെ പ്രധാന ഉദ്യാഗസ്ഥന് ശശികുമാര് പരിപാടി ഉദ്ഘാടനം ചെയ്തു. ഉസ്താദുമാരുടെ കഠിനാധ്വാനം, ഭാവനാ കമ്മിറ്റിയുടെ സമര്‍പ്പണം, രക്ഷിതാക്കളുടെ പിന്തുണ ഇതൊക്കെ ഒത്തുവന്നപ്പോള് ഫെസ്റ്റിവല് ഒരു ചരിത്രസംഭവമായി. വെങ്ങപ്പള്ളി ശംസുല് ഉലമാ ഇസ്‌ലാമിക് അക്കാഡമി അഡ്മിനിസ്‌ട്രേറ്റര് ഇബ്രാഹീം ഫൈസി പെരാല്, ഡോ. അബ്ദുറഹിമാന് ഒളവട്ടൂര് ഫൈസി തുടങ്ങിയ പ്രമുഖ വ്യക്തികള് സമ്മേളനത്തിലെ പ്രഭാഷകരായി. പ്രാസ്ഥാനിക പ്രവര്‍ത്തകരുടെ അകളങ്ക സ്‌നേഹവും, സേവനവും വേണ്ടതിലധികം അനുഭവിച്ചു. താമസം, ഭക്ഷണം, യാത്ര സൗകര്യങ്ങളെല്ലാം അര്‍ഹതപ്പെട്ടതിന്റെയും എത്രയോ അധികം ലഭ്യമാക്കി. എല്ലാവര്‍ക്കും അല്ലാഹു തക്കതായ പ്രതിഫലം നല്‍കട്ടെ!\nകേവലം മൂന്ന് നാള് ഒരു രാഷ്ട്രത്തിന്റെ മുക്ക് മൂലകളില് പാര്‍ക്കുന്ന മലയാളി മുസ്‌ലിം സമൂഹത്തിലെ ചെറുശതമാനവുമായി ബന്ധപ്പെടാനേ കഴിയൂ. എങ്കിലും പ്രാസ്ഥാനിക നേതാക്കളുടെ കൃത്യനിഷ്ടയും, 'ടൈം മാനേജ്‌മെന്റും'' കാരണം സമയം ഒട്ടും പാഴായില്ല. ദോഹയിലെ ഖുര്‍ആന് മ്യൂസിയം പതിനാല് നൂറ്റാണ്ടുകള് തീര്‍ത്ത ചരിത്രങ്ങളുടെ അടയാളമായി അത്ഭുതമായി നിലകൊള്ളുന്നു.\nദശലക്ഷക്കണക്കായ ഡോളര് ചെലവില് നിര്‍മിച്ച ഈ സാംസ്‌കാരിക സമുഛയത്തിലേക്കുള്ള പ്രവേശനം സൗജന്യമാണ്. വിവിധകാലങ്ങളില്, നാടുകളില് എഴുതപ്പെട്ട ഖുര്‍ആന് പതിപ്പുകള്, ഉപകരണങ്ങള്, നാണയങ്ങള്, നിര്‍മാണ വൈഭവത്തിന്റെയും സൂക്ഷ്മതയുടെയും സാക്ഷ്യങ്ങള് കഠിനാധ്വാനത്തിന്റെ കഥകള് പേറി അതിമനോഹര ഇരിപ്പിടങ്ങളില് നമ്മുടെ ചിന്തകള്‍ക്ക് ചിറക് മുളപ്പിച്ചവിടെ സന്ദര്‍ശകരെ സ്വാഗതം ചെയ്യുന്നു.\nദോഹയിലെ രാജവീതഥികളും ആധുനിക ഷോപ്പിംഗ് മാളുകളും, പരവതാനികളും വൈവിദ്ധ്യ നിറത്തിലുള്ള പൂന്തോട്ടങ്ങളും കണ്ണില് കൗതുകവും മനസ്സില് ആനന്ദവും വളര്‍ത്തുമ്പോള് മ്യൂസിയം ബുദ്ധിയെയും വിചാരത്തെയും ത്രിസിപ്പിക്കുകയാണ് ചെയ്യുന്നത്.\nപള്ളികള് ഏറെ സൗകര്യങ്ങളൊരുക്കിയിരിക്കുന്നു. നിസ്‌കാരങ്ങള്‍ക്ക് നിറയെ സ്വദേശി, വിദേശി സാന്നിദ്ധ്യം. വീടുകളിലൊരുക്കിയ പ്രൗഢമായ സല്‍ക്കാരങ്ങള്, മൗലീദ് സദസ്സ്, പ്രാര്‍ത്ഥനായോഗം, മതപഠനക്ലാസ് എല്ലാറ്റിലും പങ്കെടുക്കാനായി. എല്ലാവര്‍ക്കും നന്ദി.\nതുര്‍ക്കി: ഇസ്‌ലാമിക ഖിലാഫത്തിനു കീഴിലും ഇന്നും\nസുല്‍ത്വാന് അഹ്മദ് തുര്‍ക്കിയിലെ പുരാതന നഗരമാണ്. ഉസ്മാനീ ഖലീഫമാരുടെ ഭരണകേന്ദ്രം, തോപ്കാപ്പെ മ്യൂസിയം, ആയാ സൂഫിയ ചര്‍ച്ച് ഈ നഗരത്തിന്റെ ചരിത്രപൈതൃകം വിളിച്ചോതുന്നു. ഏഴു ലക്ഷത്തോളം ജനങ്ങള് മാസം തോറും


രജനിയുടെ രാഷ്ട്രീയ പ്രവേശനം തിരിച്ചടിയായി; കബാലിയുടെ അടുത്തുപോലും എത്താതെ കാലയുടെ ആദ്യ ദിനത്തെ കളക്ഷ - Samakalika Malayalam\nരജനിയുടെ രാഷ്ട്രീയ പ്രവേശനം തിരിച്ചടിയായി; കബാലിയുടെ അടുത്തുപോലും എത്താതെ കാലയുടെ ആദ്യ ദിനത്തെ കളക്ഷന്\nBy സമകാലിക മലയാളം ഡെസ്‌ക് | Published: 08th June 2018 12:19 PM |\nLast Updated: 08th June 2018 12:19 PM | A+A A- |\nസൂപ്പര്‍സ്റ്റാറുകളുടെ ചിത്രങ്ങളുടെ എല്ലാം റിലീസുകള് തമിഴ്‌നാട്ടില് വലിയ ആഘോഷങ്ങളാണ്. പടക്കം പൊട്ടിച്ചു ബാന്റ് മുഴക്കിയുമെല്ലാം ആരാധകര് തങ്ങളുടെ പ്രിയ താരങ്ങളുടെ റിലീസ് ആഘോഷമാക്കും. കഴിഞ്ഞ ദിവസം റിലീസ് ചെയ്ത രജനീകാന്ത് ചിത്രം കാലയ്ക്കും വലിയ വരവേല്‍പ്പായിരുന്നു. എന്നാല് റിലീസ് ദിവസം ബോക്‌സ് ഓഫീസില് അത്ര വലിയ ചലനം രജനീകാന്ത് ചിത്രം സൃഷ്ടിച്ചില്ലെന്നാണ് വിദഗ്ധര് അഭിപ്രായപ്പെടുന്നത്. അതിന് കാരണമായി പറയുന്നത് രജനിയുടെ രാഷ്ട്രീയ പ്രഖ്യാപനവും.\nരാഷ്ട്രീയ പ്രവേശനം പ്രഖ്യാപിച്ചതിന് ശേഷമുള്ള സൂപ്പര്‍സ്റ്റാറിന്റെ ആദ്യത്തെ ചിത്രമാണിത്. എന്നാല് ഈ തീരുമാനം കാലയ്ക്ക് തിരിച്ചടിയായെന്നാണ് സിനിമ രാഷ്ട്രീയ ഗവേഷകരുടെ വാദം. ഇതിന് മുന്ന് ഇറങ്ങിയ രജനീകാന്തിന്റെ കബാലിയുടെ ആദ്യ ദിവസത്തെ കളക്ഷന്റെ അടുത്തു പോലും കാല എത്തിയില്ലെന്നാണ് ട്രേഡ് അനലിസ്റ്റായ ശ്രീധര് പിള്ള പറയുന്നത്. മികച്ച കളക്ഷന് നേടാന് ചിത്രത്തിനായി. പക്ഷേ കബാലിയുടെ ആദ്യ ദിവസത്തെ കളക്ഷനുമായി താരതമ്യം ചെയ്യരുത്. ഇതൊരു വമ്പന് റിലീസായിരിക്കുമെന്ന് ഒരിക്കലും കരുതിയിരുന്നില്ല. തമിഴ്‌നാട്ടില് പോലും ചിത്രത്തിന്റെ ടിക്കറ്റ് ലഭിക്കാന് ബുദ്ധിമുട്ടുണ്ടായിരുന്നില്ലെന്നും അദ്ദേഹം വ്യക്തമാക്കി.\nരാജ്യത്തെ 2000 തീയെറ്ററുകളിലായാണ് കാല റിലീസിന് എത്തിയത്. 2016 ല് റിലീസ് ചെയ്ത കബാലി 3000-3500 തീയെറ്ററുകളില് റിലീസ് ചെയ്തിരുന്നു. ആദ്യ ദിവസം 87.5 കോടി രൂപയാണ് വാരിയത്. എന്നാല് കാലയ്ക്ക് ലഭിച്ചത് 51 കോടിയോളം രൂപയാണ്. തമിഴ്‌നാട്ടില് നിന്നും 17 കോടിയില് അധികവും ആന്ധ്രയില് നിന്ന് ഏഴ് കോടിയും കേരളത്തില് നിന്ന്3കോടി രൂപയും കാല നേടി.\nകര്‍ണാടകയില് ചിത്രത്തിന് അപ്രഖ്യാപിത വിലക്ക് ഏര്‍പ്പെടുത്തിയതും ചിത്രത്തിന് തിരിച്ചടിയായി. കര്‍ണാടകയില് രജനീകാന്ത് ചിത്രങ്ങള്‍ക്ക് മികച്ച വരവേല്‍പ്പാണ് ലഭിക്കാറ്. ഇത്തവണ സുരക്ഷ പ്രശ്‌നങ്ങള് ചൂണ്ടിക്കാട്ടി ചിത്രം റിലീസ് ചെയ്യാന് കര്‍ണാടകയിലെ തീയെറ്റര് ഉടമകള് തയാറായില്ല. കാവേരി വിഷയത്തിലെ കര്‍ണാടകയ്‌ക്കെതിരായ രജനീകാന്തിന്റെ അഭിപ്രായ പ്രകടനം വലിയ പ്രതിഷേധങ്ങള്‍ക്ക് കാരണമായിരുന്നു.\nപാ രഞ്ജിത്ത് സംവിധാനം ചെയ്ത ചിത്രത്തിന് മികച്ച അഭിപ്രായമാണ് ലഭിക്കുന്നത്. മുംബൈയിലെ അധോലോക നായകനായാണ് താരം എത്തുന്നത്.\nkaala release collection രാഷ്ട്രീയ പ്രവേശനം kabali


ഒളിംപിക്‌സ്: ലക്ഷ്യം ഫൈനലും ചരിത്രനേട്ടവും, വനിതാ ഹോക്കിയിൽ ഇന്ത്യ ഇന്നിറങ്ങും | Tokyo 2020 Womens hockey India vs Argentina Semi final Updates\nവലിയൊരു സ്വപ്‌നത്തിലേക്ക് സ്റ്റിക്കെടുക്കുകയാണ് റാണി റാംപാലും സംഘവും. ഈ മോഹത്തിന് ഊ‍ർജ്ജമായത് ഗു‍ർജീത് കൗറിന്റെ മറക്കാനാവാത്ത ഗോൾ\nTokyo, First Published Aug 4, 2021, 10:34 AM IST\nടോക്കിയോ: ഒളിംപിക്‌സ് വനിതാ ഹോക്കിയിൽ ഫൈനൽ ലക്ഷ്യമിട്ട് ഇന്ത്യ ഇന്നിറങ്ങും. വൈകിട്ട് മൂന്നരയ്‌ക്ക് തുടങ്ങുന്ന സെമിയില് അ‍ർജന്റീനയാണ് എതിരാളികൾ.\nവലിയൊരു സ്വപ്‌നത്തിലേക്ക് സ്റ്റിക്കെടുക്കുകയാണ് റാണി റാംപാലും സംഘവും. ഈ മോഹത്തിന് ഊ‍ർജ്ജമായത് ഗു‍ർജീത് കൗറിന്റെ മറക്കാനാവാത്ത ഗോൾ. ക്വാർട്ടറിൽ മറികടന്നത് ചില്ലറക്കാരെയല്ല. മൂന്ന് തവണ ചാമ്പ്യൻമാരും ലോക റാങ്കിംഗിലെ മൂന്നാം റാങ്കുകാരുമായ ഓസ്‌ട്രേലിയയെ വീഴ്‌ത്തുകയായിരുന്നു. എന്നാല് പിടിച്ചതിനേക്കാൾ വലുതാണ് സെമിയിലെ മാളത്തിൽ കാത്തിരിക്കുന്നത്. രണ്ടാം റാങ്കുകാരായ അ‍ർജന്റീന. ഇതുവരെ പഠിച്ച പാഠങ്ങൾക്കപ്പുറമുള്ള വിദ്യകൾ പുറത്തെടുത്താലേ രക്ഷയുള്ളൂ.\nഓസീസിനെ വീഴ്‌ത്തിയ ആവേശം ഇന്ത്യൻ വനിതകൾക്ക് കരുത്താവുമെന്നുറപ്പ്. ആറ് കളിയിൽ പതിനാല് ഗോൾ വഴങ്ങിയപ്പോൾ നേടിയത് എട്ട് ഗോൾ. രണ്ട് തോൽവിയും നാല് ജയവും അക്കൗണ്ടിലുള്ള അര്‍ജന്റീന ക്വാ‍ർട്ടറിൽ ജ‍ർമനിയെ എതിരില്ലാത്ത മൂന്ന് ഗോളിന് മറികടന്നാണ് വരുന്നത്. ആകെ നേടിയത് പതിനൊന്ന് ഗോളെങ്കില് വഴങ്ങിയത് എട്ടും.\nറിയോയിൽ അവസാന സ്ഥാനത്തേക്ക് പിന്തള്ളപ്പെട്ട ഇന്ത്യൻ വനിതകൾ ടോക്കിയോയിൽ ആദ്യ മൂന്ന് കളിയിലും തോറ്റാണ് തുടങ്ങിയത്. നഷ്‌ടപ്പെടാൻ ഒന്നുമില്ലാത്തവരുടെ പോരാട്ടവീര്യമാണ് പിന്നെ കണ്ടത്. ആദ്യമായി സെമിയിൽ കടന്ന ഇന്ത്യന് മിടുമിടുക്കികൾ ഫൈനലിലേക്ക് ഉദിച്ചുയരും എന്നാണ് ആരാധകരുടെ പ്രതീക്ഷ.\nഒളിംപിക്‌സില് ശുഭ വാര്‍ത്തയോടെയാണ് ഇന്ന് ഇന്ത്യയുടെ തുടക്കം. ജാവലിന് ത്രോയിൽ പുരുഷ വിഭാഗത്തില് ഇന്ത്യയുടെ നീരജ് ചോപ്ര ഫൈനലിലെത്തി. ഒറ്റയേറില് യോഗ്യതാ മാര്‍ക്കായ 83.50 മറികടന്നു. 86.65 മീറ്റര് ആദ്യ ശ്രമത്തില് നേടാന് നീരജിനായി. അതേസമയം ശിവ്പാല് സിംഗിന് പോരാട്ടം നിരാശയായി. അവസാന ശ്രമത്തില് 74.81 മീറ്ററാണ് ശിവ്‌പാല് നേടിയത്. ജാവലിന് ത്രോ ഫൈനല് ശനിയാഴ്‌ച നടക്കും.


ധനുഷും അമല പോളും തമ്മിൽ വിവാഹേതര ബന്ധമെന്നു സുചിത്ര; വീണ്ടും വെളിപ്പെടുത്തലുമായി സുചിത്ര കാർത്തികിന്റെ ട്വീറ്റ് – Kairali News | Kairali News Live l Latest Malayalam News\nചെന്നൈ: തമിഴകത്തെ പിടിച്ചുലച്ച് വീണ്ടും പിന്നണി ഗായിക സുചിത്ര കാർത്തികിന്റെ ട്വീറ്റ്. ഇത്തവണ ധനുഷിനെയും അമലപോളിനെയും ചേർത്താണ് സുചിത്ര പുതിയ വെളിപ്പെടുത്തൽ നടത്തിയിരിക്കുന്നത്. ധനുഷും അമല പോളും തമ്മിൽ വിവാഹേതരബന്ധം ഉണ്ടെന്നാണ് സുചിത്രയുടെ വെളിപ്പെടുത്തൽ. ഇതു സ്ഥിരീകരിക്കുന്ന തെളിവുകൾ പുറത്തുവിടുമെന്നും സുചിത്ര നേരത്തെ അറിയിച്ചിരുന്നു. എ.എൽ വിജയുമായുള്ള അമലയുടെ വിവാഹബന്ധം തകരാൻ കാരണം ധനുഷുമായുള്ള ബന്ധമാണെന്ന ആരോപണം ശക്തമാകുന്നതിനിടയിലാണ് സുചിത്രയുടെ ആരോപണവും വരുന്നതെന്നതു ശ്രദ്ധേയമാണ്.\nഇന്നലെ ധനുഷ് തന്നെ മയക്കുമരുന്ന് നൽകി ബലാൽസംഗം ചെയ്‌തെന്ന ആരോപണം ഉയർത്തിയതിനു പിന്നാലെയാണ് സുചിത്ര പുതിയ വെളിപ്പെടുത്തൽ നടത്തിയത്. മദ്യത്തിൽ മയക്കുമരുന്ന് കലർത്തി ധനുഷും അനിരുദ്ധും ചേർന്ന് ബലാൽസംഗം ചെയ്‌തെന്നായിരുന്നു സുചിത്രയുടെ ആരോപണം. ധനുഷിന്റെയും അനിരുദ്ധിന്റെയും തൃഷയ്ക്കും ആൻഡ്രിയക്കും ഒപ്പമുള്ള സ്വകാര്യ ചിത്രങ്ങൾ പുറത്തുവിട്ടതിനു പിന്നാലെയായിരുന്നു ഇത്.\nഒന്നിലധികം ട്വീറ്റുകളിലൂടെയാണ് ആരോപണം സുചിത്ര ഉന്നയിച്ചത്. ധനുഷും സംഗീത സംവിധായകൻ അനിരുദ്ധ് രവിചന്ദറും ചേർന്ന് തന്നെ മയക്കിക്കിടത്തി ബലാൽസംഗം ചെയ്‌തെന്നാണ് സുചിത്രയുടെ ആരോപണം. കഴിഞ്ഞയാഴ്ച പാർട്ടിക്ക് പോയ തന്നെ രാത്രിയിൽ മയക്കുമരുന്ന് നൽകിയ ശേഷം പീഡിപ്പിക്കുകയായിരുന്നെന്നാണ് ആരോപണം. പാർട്ടിയിൽ താൻ മദ്യപിച്ചിരുന്നു എന്നാണ് സുചിത്ര പറയുന്നത്. ‘പക്ഷേ അതിൽ മയക്കുമരുന്ന് കലർത്തിയിരുന്നു. തനിക്ക് ബോധം പോകുന്നത് പോലെ തോന്നി. പിന്നീട് നടന്നത് ഇവിടെ പറയാൻ പോലും പറ്റില്ലെന്നും’ സുചിത്ര പറയുന്നു.\nധനുഷും അനിരുദ്ധും തന്നെ ലൈംഗികബന്ധത്തിനു വിധേയയാക്കി. അതിനു ശേഷം തന്നെ കിടക്കയിൽ വിട്ടിട്ടു പോയി. താൻ ഉണരുമ്പോൾ രണ്ടുപേരും വീഡിയോ ക്ലിപ്പുകൾ കാണുകയായിരുന്നെന്നും സുചിത്രയുടെ ട്വീറ്റിലുണ്ടായിരുന്നു. ഇന്നലെ ട്വീറ്റുകൾ പ്രത്യക്ഷപ്പെട്ടപ്പോൾ തന്നെ ഫോളോവേഴ്‌സ് ഇതിന്റെ സ്‌ക്രീൻഷോട്ടുകൾ സമൂഹമാധ്യമങ്ങളിലൂടെ ഷെയർ ചെയ്തിരുന്നു. സുചിത്ര തന്നെയാണോ ഇക്കാര്യങ്ങളെല്ലാം പറയുന്നത് എന്ന ഞെട്ടലിലാണ് തമിഴ് സിനിമാലോകം. അതോ ആരെങ്കിലും സുചിത്രയുടെ ട്വിറ്റർ ഐഡി ഹാക്ക് ചെയ്തതാണോ എന്നും സംശയിക്കുന്നു.\nതമിഴ് താരങ്ങളായ ധനുഷ്, ആൻഡ്രിയ, ഹൻസിക, തൃഷ, അനിരുദ്ധ് എന്നിവരുടെ സ്വകാര്യ ചിത്രങ്ങൾ കഴിഞ്ഞദിവസം സുചിത്ര ട്വിറ്ററിൽ പോസ്റ്റ് ചെയ്തിരുന്നു. ധനുഷിന്റെ സംഘങ്ങൾ എന്ന പരാമർശത്തോടെയായിരുന്നു ചിത്രങ്ങൾ. ധനുഷും തൃഷയും ഒരുമിച്ചുള്ള ഒരു സെൽഫിയിൽ ‘എന്നെ ട്രോളിയ ധനുഷ് ആരാധകർ നിങ്ങളുടെ ഹീറോയുടെ ലീലകൾ കാണൂ’ എന്നു ട്വീറ്റ് ചെയ്തിരുന്നു. കൂടുതൽ ഞെട്ടലുകൾക്കായി കാത്തിരിക്കാനും മുന്നറിയിപ്പ് നൽകിയിരുന്നു.\nഅനിരുദ്ധും ആൻഡ്രിയയും ചുംബിക്കുന്ന ചിത്രവും ധനുഷും തൃഷയും ഒരു പാർട്ടിയിൽ അടുത്തിടപഴകുന്ന ചിത്രങ്ങളും പുറത്തുവന്നിരുന്നു. ട്വീറ്റ് ചെയ്ത് മണിക്കൂറുകൾ കഴിഞ്ഞപ്പോൾ സുചിത്രയുടെ ട്വിറ്റർ അക്കൗണ്ട് അപ്രത്യക്ഷമാകുകയും ചെയ്തു. സംഭവം വിവാദമായതോടെ താൻ അല്ല ചിത്രങ്ങൾ പുറത്തുവിട്ടതെന്നും തന്റെ അകൗണ്ടുകൾ ആരോ ഹാക്ക് ചെയ്തതാണെന്നും വിശദീകരിച്ച് സുചിത്ര രംഗത്തെത്തിയിരുന്നു.\nTags: AL VijayAmala PauldhanushSuchitra KarthikTweet


| Published: Tuesday, July 26, 2011, 12:41 [IST]\n

« Previous\nസിനിമയിലെപ്പോലെ ബിസിനസ്സിലും സൂപ്പര് സ്റ്റാറാണ് മോഹന്‍ലാല് എന്നതാരം. സിനിമയ്ക്കകത്തും പുറത്തുമായി ഒട്ടേറെ ബിസിനസ്സ് സംരംഭങ്ങളില് പങ്കാളിയാണ് ലാല്. ഏറ്റവുമൊടുവില് കേരളത്തിന്റെ ഐപിഎല് ടീമായ കൊച്ചി ടസ്‌ക്കേഴ്‌സിന്റെ ഓഹരി വാങ്ങാനുള്ള ഒരുക്കത്തിലായിരുന്നു നടന്. എന്നാല് ആദായനികുതി വകുപ്പ് ഉദ്യോഗസ്ഥരുടെ അപ്രതീക്ഷിതമായ വരവ് ലാലിന്റെ ബിസിനസ്സ് മോഹങ്ങളെ തകിടം മറിച്ചുവെന്ന് തന്നെ പറയാം. ഐപിഎല് ടീം ഓഹരി വാങ്ങല് പോലും തത്കാലം നടക്കില്ലെന്നാണ് ഇപ്പോള് ലഭിയ്ക്കുന്ന സൂചനകള്.\nപുതിയ സംഭവവികാസങ്ങള്‍ക്ക് ശേഷം സാമൂഹിക ജീവിതത്തില് ലാല് നേരിടുന്ന വെല്ലുവിളി സുകുമാര് അഴീക്കോടിനെപ്പോലുള്ളവരുടെ വിമര്‍ശനങ്ങളാണ്. ലാലിന് നല്‍കിയ ലഫ്റ്റനന്റ് കേണല് പദവി തിരിച്ചെടുക്കണമെന്ന് അഴീക്കോട് ശക്തമായി ആവശ്യപ്പെട്ടു കഴിഞ്ഞു. താരങ്ങള് തസ്‌ക്കരന്‍മാരായി മാറിയിരിക്കുകയാണെന്നായിരുന്നു അഴീക്കോടിന്റെ വിമര്‍ശനം. ആരാധകരുടെ പിന്തുണയുണ്ടെങ്കിലും കേരളത്തിലെ വലിയൊരു വിഭാഗം ജനങ്ങള് പിന്തുണയ്ക്കുന്ന അഴീക്കോടിനെപ്പോലുള്ളവരുടെ എതിര്‍പ്പ് ലാലിന്റെ കരിയറിനും ഇമേജിനും വലിയ പ്രതിസന്ധിയാണ് സൃഷ്ടിയ്ക്കുന്നത്.\nവ്യക്തി ജീവിതത്തില് നേരിടുന്ന ഈ പ്രതിസന്ധികള്‍ക്കൊപ്പം വെള്ളിത്തിരയിലും ഈ നടന്‍മാര് വെല്ലുവിളികളെ അഭിമുഖീകരിയ്ക്കുകയാണ്. ബോക്‌സ്ഓഫീസില് ഈ വര്‍ഷം നല്ലൊരു വിജയം ഉറപ്പിയ്ക്കാന് രണ്ട് സൂപ്പര്‍സ്റ്റാറുകള്‍ക്കും സാധിച്ചിട്ടില്ല. 2011ല് മമ്മൂട്ടിയുടെ നാല് സിനിമകളാണ് ബോക്‌സ് ഓഫീസില് വരിവരിയായി തകര്‍ന്നടിഞ്ഞത്. ഈ വര്‍ഷം ഒരൊറ്റ വിജയം പോലും സ്വന്തമാക്കാന് കഴിയാത്ത മമ്മൂട്ടിയ്ക്ക് ഇനിയുള്ള സിനിമകള് നിര്‍ണായകമാണ്.\nമോഹന്‍ലാലിന്റെ കാര്യവും വ്യത്യസ്തമല്ല, കഴിഞ്ഞ വര്‍ഷത്തെ തകര്‍ച്ചയ്ക്ക് ശേഷം ക്രിസ്ത്യന് ബ്രദേഴ്‌സ്, ചൈനാ ടൗണ് എന്നിങ്ങനെ രണ്ട് വിജയചിത്രങ്ങളുടെ ഭാഗമാവാന് കഴിഞ്ഞെങ്കിലും ഈ മള്‍ട്ടിസ്റ്റാര് സിനിമകള് ലാലിന്റെ കരിയറിന് യാതൊരു ഗുണവും ചെയ്തിട്ടില്ല. ഒരു സോളോ ഹിറ്റിന് വേണ്ടിയുള്ള ലാലിന്റെ കാത്തിരിപ്പ് ഇപ്പോഴും നീളുകയാണ്.\nറെയ്ഡും മറ്റും സൂപ്പര്‍താരങ്ങള്‍ക്ക് വലിയി തിരിച്ചടി തന്നെയാണെന്നാണ് മലയാളചലച്ചിത്രരംഗവും കരുതുന്നത്. റെയ്ഡിന്റെ വിവരങ്ങള് കൂടുതല് പുറത്തുവരുന്നതോടെ ഇവര് കൂടുതല് വിമര്‍ശനങ്ങളുടെ കൂരമ്പുകള് ഏല്‍ക്കേണ്ടി വരുമെന്നുറപ്പാണ്.\nകാര്യമിങ്ങനെയൊക്കെയാണെങ്കിലും മമ്മൂട്ടിയും ലാലും എന്നും വിണ്ണിലെ താരങ്ങളായി തിളങ്ങണമെന്നാണ് ഇവരുടെ ആരാധകരും ഇവരുടെ സിനിമകളെ സ്‌നേഹിയ്ക്കുന്ന പ്രേക്ഷകരും ആഗ്രഹിയ്ക്കുന്നത്. പ്രതിസന്ധികള് അതിജീവിച്ച് ഇവര് തിരിച്ചെത്തുമെന്ന് തന്നെയാണ് അവരുടെ പ്രതീക്ഷ. താരങ്ങള് ഇത് തിരിച്ചറിയുമെന്ന് തന്നെ നമുക്കും കരുതാം.\nമമ്മൂട്ടി രാഷ്ട്രീയ മോഹങ്ങള്‍ക്ക് തിരിച്ചടി\nStory first published: Tuesday, July 26, 2011, 12:41 [IST]


പ്രചോദിപ്പിക്കാനുള്ള വഴികള് | islamonlive.in\nനേതാക്കന്മാര്‍ക്കുണ്ടായിരിക്കേണ്ട ഏറ്റവും പ്രധാനപ്പെട്ട ഗുണങ്ങളിലൊന്നാണ് തന്‍റെ കൂടെയുള്ളവരെ പ്രചോദിപ്പിക്കാന് കഴിയുക എന്നത്. ഒരു കിലോ ഭാരമുള്ള ഇരുമ്പിനെ കാന്തവല്‍ക്കരിച്ചാല് അതിന് പന്ത്രണ്ട് കിലൊ ഭാരം വഹിക്കാന് കഴിയുമെന്നാണ് കണക്കാക്കപ്പെടുന്നത്. ഒരു വ്യക്തിയെ പ്രചോദിപ്പിച്ചാല്, അയാളുടെ കര്‍മ്മവീര്യം അളക്കുന്നതിന് ഒരു മാപിനിയും ലഭ്യമല്ല. കാരണം പ്രചോദനത്തിലൂടെ ഒരാള്‍ക്ക് ലഭിക്കുന്ന ഊര്‍ജ്ജവും അതിന്‍റെ ഫലമായി വര്‍ധിക്കുന്ന പ്രവര്‍ത്തനങ്ങളും എല്ലാ കണക്ക് കൂട്ടലുകള്‍ക്കും അതീതമായിരിക്കും.\nഇംഗ്ളീഷില് പ്രചോദനത്തിന് ഉപയോഗിക്കുന്ന ഒരു പദമാണ് മോട്ടിവേഷന്. മോട്ടിവ് + ആക്ഷന് എന്നീ രണ്ട് വാക്കുകള് ചേര്‍ന്നാണ് ആ പദമുണ്ടായിരിക്കുന്നത്. പ്രചോദനത്തിലൂടെ പ്രവര്‍ത്തനം എന്നാണ് അത്കൊണ്ട് ഉദ്ദ്യേശിക്കുന്നത്. മനുഷ്യനെ കര്‍മ്മരംഗത്തേക്ക് കൊണ്ട് വരാനുള്ള ഏറ്റവും നല്ല മാര്‍ഗ്ഗം പ്രചോദിപ്പിക്കല് തന്നെയാണ്. അടികൊണ്ടൊ, സമ്മര്‍ദ്ദം കൊണ്ടൊ മറ്റ് ശിക്ഷാമുറകളിലൂടെയൊ മനുഷ്യനെ നിര്‍ബന്ധിക്കുന്നത് ഗുണത്തെക്കളേറെ ദോശമാണ് ഉണ്ടാവുക. കൂടെയുളളവരുടെ പ്രതിബദ്ധതയും സംതൃപ്തിയും പരസ്പരം ബന്ധപ്പെട്ട്കിടക്കുന്നതും പ്രചോദനത്തോട് തന്നെയാണ്.\nപ്രചോദനത്തിലൂടെ യഥാര്‍ത്ഥത്തില് എന്താണ് പ്രതീക്ഷിക്കുന്നത്? കൂടെയുള്ളവരുടെ പ്രവര്‍ത്തനങ്ങളും കാര്യക്ഷമതയും വര്‍ധിപ്പിക്കുക എന്നത് തന്നെയാണ്. ലക്ഷ്യപ്രാപ്തി വേഗത്തില് കൈവരിക്കുക, കൂടുതല് ഉല്‍പാദിപ്പിക്കുകയും ഗുണമേന്മയും ഉണ്ടായിരിക്കുക തുടങ്ങിയവയൊക്കെയാണ് പ്രചോദനത്തിന്‍റെ പിന്നിലെ ചേതോവികാരം. പഠനത്തില് താല്‍പര്യം കാണിക്കാന് കുട്ടികളെ പല വിധേന പ്രചോദിപ്പിക്കുന്നത് നമുക്ക് സര്‍വ്വ സാധാരണയായി പരിചയമുള്ള കാര്യമാണ്. ഒരു നേതാവെന്ന നിലയില്, അല്ലങ്കില്, ഒരു സ്ഥാപനത്തിന്‍റെ മേധാവി എന്ന നിലയില്, കൂടെയുള്ളവരെ പ്രചോദിപ്പിക്കാന് ഇവിടെ ഇതാ അഞ്ച് വഴികള്.\n1. വൈകാരിക ഭാവം പ്രകടമാക്കുക\nനല്ല പ്രവര്‍ത്തനങ്ങള് കാഴ്ചവെക്കുന്ന പ്രവര്‍ത്തകരൊ ജോലിക്കാരൊ ഉണ്ടാവാം. അവരെ ആത്മാര്‍ത്ഥമായി അഭിനന്ദിക്കുകയും അവര്‍ക്ക് പ്രത്യേകമായ സമ്മാനങ്ങള് നല്‍കുകയും ചെയ്യുന്നത് അയാള്‍ക്ക് മാത്രമല്ല മറ്റുള്ളവര്‍ക്ക് കൂടി പ്രചോദനമാവാന് സഹായകമാവും. അവരുടെ സന്തോഷത്തിലും ദു:ഖത്തിലും പങ്കാളിയാവുക.\n2. ജനങ്ങളിലേക്ക് ഇറങ്ങി ചെല്ലുക\nകൂടെയുള്ള ടീമിനെ പ്രചോദിപ്പിക്കാന് ഉന്നത സ്ഥാനത്ത് നിന്നും ഇറങ്ങി വന്ന് അവരോടൊപ്പം ജീവിക്കുക. അവരുടെ പ്രശ്നങ്ങള് മനസ്സിലാക്കി ആവശ്യമായ സഹായങ്ങള് ചെയ്തുകൊടുക്കുക. അവരുമായി അടുത്ത് ഇടപഴുകുക. മടിയില്ലാതെ അവരുമായി സംസാരത്തിന് തുടക്കം കുറിക്കുക. അവരുടെ കാര്യങ്ങളില് സഹകരണം ഉറപ്പ് വരുത്തുക.\n3. ശക്തമായ ലക്ഷ്യം നിര്‍ണ്ണയിച്ച് കൊടുക്കുക\nതന്നോടൊപ്പമുള്ളവരെ പ്രചോദിപ്പിക്കാന് അവര്‍ക്ക് കൃത്യമായ ലക്ഷ്യം നിര്‍ണ്ണയിച്ച് കൊടുക്കേണ്ടത് അനിവാര്യമാണ്. ഗ്രൂപ്പ് അംഗങ്ങളുടെ സഹകരണത്തോടെയായിരിക്കണം അത്തരം ലക്ഷ്യങ്ങള് നിശ്ചയിക്കേണ്ടത്. ആകാശത്ത് നിന്ന് നൂലില്‍കെട്ടി താഴെ ഇറക്കുന്നത് പോലെയാവരുത് അത്. ഗ്രൂപ്പിന്‍റെ പ്രവര്‍ത്തനം വ്യാപിക്കുന്ന തരത്തിലുളള ലക്ഷ്യമായിരിക്കണം അത്.\n4.സംഘടനയെ കുറിച്ച കൃത്യമായ ചിത്രം ഉണ്ടാവുക\nഇന്ന് മുതല് അടുത്ത മൂന്ന് വര്‍ഷം കഴിയുമ്പോള് സംഘടന അല്ലങ്കില് സ്ഥാപനം എത്തിച്ചേരുന്ന വികസനത്തെ കുറിച്ച് വ്യക്തമായ ഒരു ചിത്രം രൂപപ്പെടുത്താന് നേതാവിന് സാധിക്കണം. അതിനുള്ള പ്രവര്‍ത്തനങ്ങള് ആസൂത്രണം ചെയ്തു മുന്നോട്ട് പോവുന്നത് കൂടെയുള്ളവരെ പ്രചോദിപ്പിക്കും.\n5. ആശയവിനിമയം വര്‍ധിപ്പിക്കുക\nകൂടെയുള്ളവരെ കാര്യങ്ങള് ബോധ്യപ്പെടുത്താനും, അവരെ പ്രചോദിപ്പിക്കാനും അവരുമായി ധാരാളം ആശയവിനിമയത്തില് ഏര്‍പ്പെടുക. അവരില് നിന്നും ഫീഡ്ബാക് കിട്ടുന്നതിന് ഒരു മെകാനിസം സ്ഥാപിക്കുക. നിങ്ങളുടെ ആശയസംവേദനത്തോടുള്ള അവരുടെ പ്രതികരണം അപ്പോള് നിങ്ങള്‍ക്ക് ലഭിക്കും. അത് അവരെ ഉല്‍സാഹഭരിതമാക്കുന്നതാണ്.\nഎല്ലാവരും തന്‍റെ കീഴിലുള്ളവരെ കുറിച്ച് ഉത്തരവാദികളാണ് എന്ന പ്രവാചക വചനം നമുക്ക് ഓരോരുത്തര്‍ക്കും നേതൃചുമതലയുണ്ട് എന്ന കാര്യം വ്യക്തമാക്കുന്നു. ആ നിലയില് നമ്മില് എല്ലാവര്‍ക്കും ഉണ്ടാവേണ്ട ഉത്തമ ഗുണമാണ് പ്രചോദിപ്പിക്കാന് കഴിയുക എന്നത്. മുകളില് പറഞ്ഞ പ്രചോദിപ്പിക്കാനുള്ള അഞ്ച് വഴികള് സ്വീകരിക്കുന്നത് ഏറെ പ്രയോജനപ്രദമാണ്.


കൊമ്പടിഞ്ഞാമാക്കല് ലയണ്‍സ് ക്ലബ്ബ് ഭാരവാഹികളുടെ സ്ഥാനാരോഹണം നടത്തി – IRINJALAKUDALIVE.com\nകൊമ്പടിഞ്ഞാമാക്കല് : കൊമ്പടിഞ്ഞാമാക്കല് ലയണ്‍സ് ക്ലബ്ബിന്റെ 2018-19 വര്‍ഷത്തെ ഭാരവാഹികളുടെ സ്ഥാനാരോഹണം വൈസ് ഡിസ്ട്രിക്ട് ഗവര്‍ണ്ണര് എം.ഡി ഇഗ്‌നേഷ്യസ് ഉദ്‌ഘാടനം ചെയ്തു. പ്രസിഡണ്ട് ജോണ്‍സന് കോലങ്കണ്ണി അദ്ധ്യക്ഷത വഹിച്ചു. പുതിയ അംഗങ്ങള്‍ക്ക് ലയണ്‍സ് ഡിസ്ട്രിക്ട് കോഡിനേറ്റര് ജോര്‍ജ്ജ് മൊറേലി സത്യവാചകം ചൊല്ലികൊടുത്തു. ഈ വര്‍ഷത്തെ കൊമ്പടിഞ്ഞാമാക്കല് ലയണ്‍സ് ക്ലബ്ബിന്റെ സര്‍വ്വിസ് പ്രൊജക്ടിന്റെ ഭാഗമായി മുപ്പതോളം ക്യാമ്പുകള് സംഘടിപ്പിക്കുമെന്ന് ഭാരവാഹികള് അറിയിച്ചു. റീജിയണ് ചെയര്‍മാന് ജോസ് മൂത്തേടന്,സോണ് ചെയര്‍മാന് പീറ്റര് പാറേക്കാട്ട്, ബിജു കൊടിയന്, പ്രഫ.കെ.ആര് വര്‍ഗ്ഗീസ്, എന്നിവര് സംസാരിച്ചു. ഭാരവാഹികളായി ജോണ്‍സന് കോലങ്കണ്ണി (പ്രസിഡണ്ട്), ബിജു കൊടിയന് (സെക്രട്ടറി),ഷമ്മി ജോസഫ് (ട്രഷറര്) എന്നിവരെ തെരഞ്ഞെടുത്തു.


വി.ഡി സതീശന് ക്യാപ്റ്റനോ ലീഡറോ?\nകരുണാകരന് പാര്‍ട്ടിയെ നിരവധി വിജയങ്ങളിലേക്ക് നയിച്ചപ്പോള്, തന്റെ പാര്‍ട്ടിയെ സംസ്ഥാന നിയമസഭയില് വിജയത്തിലേക്ക് നയിച്ചുകൊണ്ട് മാത്രമേ സതീശന് വളരാന് കഴിയൂ - തൃക്കാക്കരയിലെ വിജയത്തിന്റെ പേരില് സതീശനെ ലീഡര് പദവിയിലേക്ക് ഉയര്‍ത്തുന്നത് അനൗചിത്യമാകും.\n10 Jun 2022 2:35 PM GMT\nജൂണ് മൂന്നിന് തൃക്കാക്കര ഉപതെരഞ്ഞെടുപ്പ് ഫലം വന്നയുടന് പ്രതിപക്ഷ നേതാവ് വി.ഡി സതീശനെ യഥാര്‍ഥ ക്യാപ്റ്റനെന്ന് വിശേഷിപ്പിച്ച് എറണാകുളം എം.പി ഹൈബി ഈഡന് ഫേസ്ബുക്കില് ഒരു കുറിപ്പിട്ടു. കഴിഞ്ഞ വര്‍ഷം നടന്ന നിയമസഭാ തെരഞ്ഞെടുപ്പില് മുഖ്യമന്ത്രിയെ ഇടതുപക്ഷം ഉയര്‍ത്തിക്കാട്ടിയത് ക്യാപ്റ്റന് എന്ന വിശേഷണവുമായിട്ടായിരുന്നു. പിണറായിയോളം പോന്ന ഒരു നേതാവിന്റെ അഭാവമാണ് യു.ഡി.എഫിന്റെ പരാജയ കാരണങ്ങളില് ഒന്നെന്ന് ആണ് അന്ന് വിലയിരുത്തിയത്.\nകെ.പി.സി.സി അധ്യക്ഷന്റെ സ്ഥാനത്തേക്ക് കെ. സുധാകരന്റെ പേര് ഉയര്‍ന്നുവന്നപ്പോള് ആ സ്ഥാനത്തെത്താന് അദ്ദേഹത്തെ സഹായിച്ച മുഖ്യ ഘടകങ്ങളില് ഒന്ന് ശക്തനായ നേതാവെന്ന അദ്ദേഹത്തിന്റെ പ്രതീതിയാണ്. പരാജയത്തിന്റെ നിരാശയിലാണ്ട കോണ്‍ഗ്രസ് പ്രവര്‍ത്തകര്‍ക്ക് സുധാകരന്റെ കെ.പി.സി.സി അധ്യക്ഷ സ്ഥാനത്തേക്കുള്ള വരവ് ആശ്വാസമായി എന്നതില് സംശയമില്ല; സംസ്ഥാന നേതൃത്വത്തിന് അപ്പുറം സംഘടനയുടെ പുനഃസംഘടനക്ക് സാധ്യമാകാതെ വന്നതോടെ പുതിയ നേതൃത്വത്തിന് പണി എളുപ്പമാകില്ലെന്ന് വ്യക്തമായതാണ്. ഈ ഒരു പശ്ചാത്തലത്തിലാണ് കോണ്‍ഗ്രസ് വര്‍ക്കിങ് പ്രസിഡന്റ് പി.ടി തോമസിന്റെ വിയോഗത്തോടെ ഒഴിവു വന്ന തൃക്കാക്കര നിയോജകമണ്ഡലത്തില് ഉപതെരഞ്ഞെടുപ്പിന് വിജ്ഞാപനമിറങ്ങുന്നത്. തന്റെ സ്വന്തം ആളായ ഡി.സി.സി അധ്യക്ഷന് മുഹമ്മദ് ഷിയാസിനെ വെച്ച് വി.ഡി സതീശന് സംഘടനയെ നിയന്ത്രിക്കുന്ന എറണാകുളം ജില്ലയിലാണ് തൃക്കാക്കര മണ്ഡലം. അതുകൊണ്ട് തന്നെ ആ മണ്ഡലം നിലനിര്‍ത്തുകയെന്നത് അദ്ദേഹത്തിന്റെ ആവശ്യമായിരുന്നു. മുഖ്യമന്ത്രി പിണറായി വിജയന്റെ നേതൃത്വത്തില് ഭരണസംവിധാനം മൊത്തം ഇറങ്ങി ഇടതുപക്ഷത്തിന്റെ പ്രചാരണത്തിന് ഇറങ്ങിയത് യു.ഡി.എഫിന് കനത്ത മത്സരമാണ് നല്‍കിയത്. സുധാകരന് ചിത്രത്തില് ഇല്ലാതിരിക്കുകയും സതീശന് പ്രചാരണം മുന്നില് നിന്ന് നയിക്കുകയും ചെയ്തതോടെ സതീശന്റേതായി അവസാനത്തെ ചിരി.\nതോല്‍വികള് പതിവായ ഒരു പാര്‍ട്ടിക്ക് ഇരുപത്തി അയ്യായിരത്തിലേറെ വോട്ടുകളുടെ ഭൂരിപക്ഷം നേടുക എന്നത് കോണ്‍ഗ്രസ് പാര്‍ട്ടി പ്രവര്‍ത്തകരുടെ ആത്മവിശ്വാസം വര്‍ധിപ്പിച്ചിട്ടുണ്ട്. കേരളത്തിലുടനീളമുള്ള കോണ്‍ഗ്രസ് പ്രവര്‍ത്തകര് സതീശന്റെ നേതൃത്വത്തെ അഭിനന്ദിക്കുകയും ചെയ്തു. തെരഞ്ഞെടുപ്പിന് ശേഷം ജൂണ് ആറിന് സതീശന് തിരുവനന്തപുരത്ത് എത്തിയപ്പോള് അദ്ദേഹത്തെ 'ലീഡര്' എന്ന് വിശേഷിപ്പിക്കുന്ന കൂറ്റന് ബോര്‍ഡുകള് നഗരത്തിലുടനീളം പ്രത്യക്ഷപ്പെട്ടു. കേരളത്തിന്റെ രാഷ്ട്രീയ സാഹചര്യത്തില് ലീഡര് എന്ന വിശേഷണം മുന് മുഖ്യമന്ത്രി കെ. കരുണാകരനാണ് നല്‍കിയിരുന്നത്. വെറുമൊരു തെരഞ്ഞെടുപ്പ് വിജയം കൊണ്ട് സതീശനെ ക്യാപ്റ്റന് എന്ന് വിളിക്കുന്നതിനെയും പലരും വിമര്‍ശിച്ചിരുന്നു.\nപൊളിറ്റിക്കലി കറക്റ്റ് ആയ സതീശന് ഈ നടപടിയെ എതിര്‍ത്ത് പെട്ടെന്ന് തന്നെ രംഗത്തുവരികയും പ്രവര്‍ത്തകരുടെ അമിതാവേശമായി വിശേഷിപ്പിച്ചെങ്കിലും പാര്‍ട്ടിയിലെ സ്ഥാനമോഹികളായ ചിലര് ഇതിനോടകം ഏറ്റെടുത്താല് ഈ വിവാദം എളുപ്പം കെട്ടടങ്ങാന് സാധ്യതയില്ല. കോണ്‍ഗ്രസ് നേതാക്കള്‍ക്കിടയിലെ ഇളയവര് വിഭാഗീയ ബന്ധങ്ങള് കണക്കിലെടുക്കാതെ വി.ഡി സതീശനെ പിന്തുണക്കുന്നു.\nപാര്‍ട്ടിയില് വെല്ലുവിളികളില്ലാത്ത പ്രായപരിധിയിലുള്ളതിന്റെ സവിശേഷമായ നേട്ടമാണ് സതീശന്. പ്രതിപക്ഷ നേതാവ് എന്ന നിലയില് രമേശ് ചെന്നിത്തലയുടെ കാലാവധി കഴിഞ്ഞ വര്‍ഷത്തെ തെരഞ്ഞെടുപ്പ് ഫലങ്ങള് സൂചിപ്പിക്കുന്നത് പോലെ മോശമല്ലെങ്കിലും, അദ്ദേഹം എല്ലായ്‌പ്പോഴും ഒരു വിശ്വാസ്യത പ്രതിസന്ധിയുമായി പോരാടുകയായിരുന്നു. സി.പി.എം വ്യക്തിപരമായി ലക്ഷ്യമിട്ട് ആരംഭിച്ച 'മൃദു-ഹിന്ദുത്വ' പ്രചാരണമാണ് ചെന്നിത്തലയുടെ വിശ്വാസ്യത പ്രതിസന്ധി രൂക്ഷമാക്കിയത്.\nസതീശന് ഉത്തരവാദിത്വമേറ്റപ്പോള് നിയമസഭയിലും പുറത്തും അദ്ദേഹം സി.പി.എമ്മിനെ രാഷ്ട്രീയമായി ആക്രമിക്കാന് മുതിരുകയും പലപ്പോഴും കോണ്‍ഗ്രസിനെതിരായ ആരോപണങ്ങളില് നിന്ന് വിട്ടുനില്‍ക്കുകയും ചെയ്തു. സംസ്ഥാനത്തെ രാഷ്ട്രീയ ആഖ്യാനങ്ങള് രൂപീകരിച്ചിരുന്ന സി.പി.എമ്മിന്റെ കുത്തകയെ മറികടക്കാന് അദ്ദേഹത്തിന് സാധിച്ചു. ഇടതുപക്ഷ സര്‍ക്കാരിന് ഇനി നാലു വര്‍ഷം കൂടി ഉണ്ടെന്ന് ഇരിക്കെ രാഷ്ട്രീയ മേല്‍കൈ നേടാന് ഒരുപാട് പരിശ്രമിക്കേണ്ടി വരും.\nസംസ്ഥാനത്ത് പാര്‍ട്ടിയുടെ രണ്ടാം നിര, മൂന്നാം നിര നേതാക്കളെ മുന്നോട്ട് കൊണ്ട് വരാനുള്ള ശ്രമങ്ങള്‍ക്കിടയിലും മുതിര്‍ന്ന നേതാക്കളെ പിണക്കാതിരിക്കാനും സതീശന് ശ്രമിക്കുന്നുണ്ട്. കെ.വി തോമസിന്റെ പുറത്ത് പോകല് സതീശന് ഒഴിവാക്കാമായിരുന്ന ഒന്നായിരുന്നു. തൃക്കാക്കര ഉപതെരഞ്ഞെടുപ്പില് പ്രത്യേക പ്രഭാവം ഒന്നും അതിനു ഇല്ലെങ്കിലും കഴിഞ്ഞ വര്‍ഷത്തെ കൊഴിഞ്ഞുപോക്കിനു ശേഷം ഇനി കൂടുതല് നേതാക്കളെ നഷ്ടപ്പെടാന് കോണ്‍ഗ്രസിന് കഴിയില്ല.\nതെരഞ്ഞെടുപ്പ് ഫലത്തിന്റെ ആഘോഷങ്ങള് കെട്ടടങ്ങും മുന്‍പേ കോണ്‍ഗ്രസില് ആഭ്യന്തര കലഹം ആരംഭിച്ചു. പ്രമുഖ നേതാവ് ഡൊമിനിക്ക് പ്രസന്റേഷനെതിരെ ഡി.സി.സി ജനറല് സെക്രട്ടറി അബ്ദുല് മുത്തലിബ് രംഗത്ത് വന്നു. ഡൊമിനിക് പ്രസന്റേഷനും അബ്ദുല് മുത്തലിബും ഉമ്മന് ചാണ്ടി വിഭാഗക്കാരാണെന്ന് ശ്രദ്ധിക്കണം. എന്നിരുന്നാലും, വൈകിയാണെങ്കിലും എറണാകുളത്തെ നിരവധി നേതാക്കളുടെ വിശ്വസ്തത നേടാന് സതീശന് കഴിഞ്ഞു. 2021 ലെ തിരഞ്ഞെടുപ്പ് പരാജയത്തെത്തുടര്‍ന്ന്, രണ്ട് എം.എല്.എമാര് - അന്‍വര് സാദത്ത്, എല്‍ദോസ് കുന്നപ്പിള്ളി എന്നിവര് മാത്രമാണ് ചെന്നിത്തല വിഭാഗത്തോടുള്ള കൂറ് ഇപ്പോഴും തുടരുന്നത്; കെ. ബാബു ഉമ്മന് ചാണ്ടി വിഭാഗത്തോടും. എറണാകുളം ഡി.സി.സിയിലെ യു,ഡി,എഫ് മീറ്റിംഗുകളില് അദ്ദേഹം ഇപ്പോഴും അധ്യക്ഷത വഹിക്കുന്നു എന്നത് കൊണ്ട് തന്നെ ഡൊമിനിക് പ്രസന്റേഷനെതിരായ ആഭ്യന്തര കലാപം നിരുപദ്രവകരമല്ലെന്ന് കരുതണം; അദ്ദേഹത്തിനെ സംഘടനയിലെ കേവല ഉത്തരവാദിത്തത്തിലേക്ക് ഒതുക്കാന് സതീശന് ശ്രമിക്കുമ്പോഴും. ഡൊമിനിക്ക് പ്രസന്റേഷനെ മാറ്റിനിര്‍ത്തുന്നതില് ഹൈബി ഈഡനും നിക്ഷിപ്ത താത്പര്യമുണ്ട്, കാരണം ഇത് അദ്ദേഹത്തെ കോണ്‍ഗ്രസിലെ ഉന്നത ലാറ്റിന് കത്തോലിക്കാ നേതാവാക്കും. മുതിര്‍ന്ന നേതാക്കളെ ഒന്നിച്ചു 2026 തെരഞ്ഞെടുപ്പ് വരെ കൊണ്ടുപോകാന് കഴിയുമോ എന്നതാണ് സതീശന് നേരിടുന്ന വെല്ലുവിളി. 1967-ല് ഇ.എം.എസ് നമ്പൂതിരിപ്പാട് സപ്ത കക്ഷി മഴവില്ല് സഖ്യത്തിന് നേതൃത്വം നല്‍കിയപ്പോള് കോണ്‍ഗ്രസ് ഒമ്പത് സീറ്റുകളിലേക്ക് ചുരുങ്ങി, അന്നത്തെ മുതിര്‍ന്ന നേതാവായ അലക്‌സാണ്ടര് പറമ്പിത്തറ കെ. കരുണകരനെ പാര്‍ലമെന്ററി പാര്‍ട്ടി നേതാവായി നാമനിര്‍ദ്ദേശം ചെയ്തു. കരുണാകരന് പാര്‍ട്ടിയെ നിരവധി വിജയങ്ങളിലേക്ക് നയിച്ചപ്പോള്, തന്റെ പാര്‍ട്ടിയെ സംസ്ഥാന നിയമസഭയില് വിജയത്തിലേക്ക് നയിച്ചുകൊണ്ട് മാത്രമേ സതീശന് വളരാന് കഴിയൂ - തൃക്കാക്കരയിലെ വിജയത്തിന്റെ പേരില് സതീശനെ ലീഡര് പദവിയിലേക്ക് ഉയര്‍ത്തുന്നത് അനൗചിത്യമാകും.\nTAGS :VDSatheesan trikkakkara byelection


കറന്‍സി കൊണ്ടുപോയ ട്രക്കിന്റെ വാതില് തുറന്നു; റോഡില് നോട്ടുമഴ -\nHome INTERNATIONAL കറന്‍സി കൊണ്ടുപോയ ട്രക്കിന്റെ വാതില് തുറന്നു; റോഡില് നോട്ടുമഴ\nകറന്‍സി കൊണ്ടുപോയ ട്രക്കിന്റെ വാതില് തുറന്നു; റോഡില് നോട്ടുമഴ\nഅറ്റ്ലാന്റ: അമേരിക്കയില് കറന്‍സി കൊണ്ടുപോയ ട്രക്കിന്റെ വാതില് തുറന്ന് റോഡില് നിറയെ നോട്ടുമഴ. അറ്റ്ലാന്റ ഇന്റര്‍സ്റ്റേറ്റ് 285 ഹൈവേയിലാണ് സംഭവം. ഏകദേശം ഒരു ലക്ഷം ഡോളറാണ് (68,35,000 രൂപ) റോഡില് വീണത്. വാഹനം പോയ വഴിയില് നോട്ടുകള് വീണു കിടക്കുന്നതും ആളുകള് വാഹനം പെറുക്കുന്നതിന്റെയും ദൃശ്യങ്ങള് പുറത്തു വന്നിട്ടുണ്ട്.\nഅതേസമയം ഏകദേശം പതിനഞ്ചിലധികം കാറുകളിലെത്തിയവരാണ് നോട്ടുകള് പെറുക്കിയതെന്ന് അധികൃതര് പറഞ്ഞു. ഉദ്യോഗസ്ഥരും ട്രക്ക് ജീവനക്കാരും നോട്ടുകള് പെറുക്കാന് ശ്രമം നടത്തിയെങ്കിലും കുറച്ച് ഡോളറുകള് മാത്രമാണ് കിട്ടിയത്. ചിലരൊക്കെ പണം തിരികെ നല്‍കിയിട്ടുമുണ്ട്.\n‘ആളുകള്‍ക്കുണ്ടായ പ്രലോഭനം മനസിലാക്കാം, പക്ഷെ പണം എടുത്തത് മോഷണം തന്നെയാണ്, തിരിച്ച് നല്‍കേണ്ടി വരും’ പൊലീസ് ഉദ്യോഗസ്ഥര് പറഞ്ഞു. നോട്ടുമഴയ്ക്കിടെ വാഹനങ്ങള് നിര്‍ത്തിയത് അപകടമുണ്ടാകാതിരുന്നത് നല്ല കാര്യമാണെന്നും പൊലീസ് പറഞ്ഞു.\nഎച്ച്.ഡി.കുമാരസ്വാമി രാജിവെച്ചേക്കും; കോണ്‍ഗ്രസിന്റെ നേതൃത്വത്തില് പുതിയ സര്‍ക്കാര് രൂപീകരിക്കുമെന്ന് സൂചന\n‘മുഖ്യമന്ത്രി സ്ഥാനത്ത് നിന്ന് രാജിവെക്കേണ്ടതില്ല’; കുമാരസ്വാമിയോട് ഡി.കെ.ശിവകുമാര്\nട്രംപിന്റെ വാര്‍ത്താ സമ്മേളനത്തിനിടെ വൈറ്റ് ഹൗസിന് പുറത്ത് വെടിവെപ്പ്


സഞ്ചാരികളില്ല , കാട് തിരിച്ചുപിടിച്ച് വന്യജീവികൾ | covid 19 wildlife roam further into cities\nസഞ്ചാരികളില്ല , കാട് തിരിച്ചുപിടിച്ച് വന്യജീവികൾ\nമനോരമ ലേഖകൻ April 18, 2020 07:49 AM IST\nകോറോണ ഭീതിയിൽ രാജ്യം ലോക്ഡൗണിലായതോടെ ആരുടെയും ശല്യമില്ലാത്തതിനാൽ വന്യമ‍ൃഗങ്ങൾ റോഡിലേക്ക്. വിനോദസഞ്ചാര കേന്ദ്രങ്ങളിൽ സഞ്ചാരികളുടെ തിരക്കൊഴിഞ്ഞതോടെ വിനോദസഞ്ചാര മേഖല തിരികെപിടിച്ചിരിക്കുകയാണ് ഇക്കൂട്ടർ.ഗവി റൂട്ടിൽ വാഹന യാത്രക്കാർ കുറഞ്ഞതോടെ റോഡ് കൈയ്യടക്കി വന്യമൃഗങ്ങൾ. റോഡിൽ പകൽ സമയത്തും കാട്ടാനകൾ. ലോക്ഡൗണിനെത്തുടർന്നു ഗവിയിലേക്കു വിനോദ സഞ്ചാരികളുടെ വരവ് നിലയ്ക്കുകയും കെഎസ്ആർടിസി സർവീസ് നിർത്തുകയും ചെയ്തതോടെ റോഡിൽ ആളനക്കം നാമമാത്രമായി. നിലവിൽ വൈദ്യുതി ബോർഡ് ഉദ്യോഗസ്ഥരും വനപാലകരുമാണ് യാത്രക്കാർ.\nതിരക്കില്ലാതായതോടെ കാട്ടാനകൾ അടക്കമുള്ള മൃഗങ്ങൾ റോഡിലൂടെ സ്വൈര്യസഞ്ചാരത്തിലാണ്. റോഡിൽ പകൽ സമയം മിക്ക ദിവസങ്ങളിലും ആനകളുടെ സാന്നിധ്യം ഉണ്ട്. ഇതു കാരണം വളരെ കരുതലോടെയാണ് വാഹനങ്ങൾ ഓടുക്കുന്നതെന്ന് ഉദ്യോഗസ്ഥർ പറയുന്നു. ഉച്ച കഴിഞ്ഞാൽ കാട്ടുപോത്ത് അടക്കമുള്ള മൃഗങ്ങളെ റോഡിൽ കാണാം. ചില കാട്ടു പോത്തുകളും അപകടകാരികളാണ്. വാഹനം കാണുമ്പോൾ ഇവ പാഞ്ഞടുക്കാറുണ്ട്.\nഅതിരപ്പിള്ളിയിലും സമാന അവസ്ഥയാണ്. പകൽ സമയങ്ങളിലടക്കം ആനകൾ അതിരപ്പിള്ളി വിനോദസഞ്ചാര കേന്ദ്രങ്ങളിൽ ഇറങ്ങുന്നുണ്ട്.ആനമല പാതയിലും വാഹനങ്ങളുടെ തിരക്കൊഴിഞ്ഞതോടെ പകൽസമയത്തും വന്യമൃഗങ്ങൾ കൂട്ടത്തോടെ റോഡിൽ ഇറങ്ങുന്നുണ്ട്.


മലയാളംവാര്‍ത്തകള് - പിണറായിയും വിഎസും ഒത്തുചേരുന്നതിനു പിന്നില്\nപിണറായിയും വിഎസും ഒത്തുചേരുന്നതിനു പിന്നില്\nഓഗസ്‌റ്റ് 10, 2012: പടലപിണക്കങ്ങള്‍ക്കും കുതികാല്‍വെട്ടലുകള്‍ക്കും താല്‍ക്കാലിക വിരാമമേകി പിണറായിയും വിഎസ്സും തോളോട് തോള് ചേര്‍ന്ന് നില്‍ക്കാന് ധാരണയാകുന്നു.\nപി ജയരാജന്റെ അറസ്റ്റിന്റെ പശ്ചാത്തലത്തില് സംസ്ഥാന സര്‍ക്കാറിനെതിരേ, ശക്തമായ പ്രക്ഷോഭമുയര്‍ത്താനും മുന്‍നിരയില് ഇരുവരും ഒരുമിച്ചു നില്‍ക്കാനുമാണ് തീരുമാനം. പാര്‍ട്ടി നയവും പാര്‍ട്ടിക്കെതിരായുള്ള ഗൂഡാലോചനകളെയും തുറന്നു കാണിച്ചുകൊണ്ട് സംസ്ഥാനവ്യാപകമായി നാടിളക്കി യാത്രയ്ക്കും തീരുമാനമായിട്ടുണ്ട്. ജാഥയുടെ ഉദ്ഘാടനച്ചടങ്ങില് പാര്‍ട്ടി ജനറല് സെക്രട്ടറിയും പ്രതിപക്ഷ നേതാവും പങ്കു ചേരുകയും ചെയ്യും.\nപാര്‍ട്ടിയുടെ സംസ്ഥാന നേതൃത്വം ഇതിനു മുമ്പ് ആസൂത്രണം ചെയ്ത പല പരിപാടികള്‍ക്കും വിഎസ് അച്യുതാനന്ദന് ഉടക്ക് വെച്ചതായാണ് ചരിത്രം. പാര്‍ട്ടി നിലപാടുകളേക്കാള്, തന്നിഷ്ടത്തിനാണ് വിഎസ് പലപ്പോഴും മുന്‍തൂക്കം നല്‍കിയിരുന്നത്. പാര്‍ട്ടിയുടെ വലതുപക്ഷവത്കരണത്തിനെതിരേയും എതിര്‍ചേരിയിലെ പ്രമുഖന്മാരുമായുണ്ടാക്കിയ പരോക്ഷബന്ധത്തിനെതിരേയും പ്രതിഷേധിച്ചാണ് വിഎസ് സ്വന്തം വഴിയെ സഞ്ചരിച്ചത്. അതിന് ഏറെ ജനപിന്തുണയും ലഭിച്ചുവെന്നതും യാഥാര്‍ത്ഥ്യം.\nചന്ദ്രശേഖരന്റെയും ഫസലിന്റെയുമൊക്കെ വധത്തില് പാര്‍ട്ടിയെ സംരക്ഷിക്കുന്ന സമീപനമായിരുന്നില്ല വിഎസ് സ്വീകരിച്ചിരുന്നത്. എന്നാലിപ്പോള് പാര്‍ട്ടിക്കുവേണ്ടി വിഎസ് രംഗത്തിറങ്ങുകയും ചെയ്തിരിക്കുന്നു. ഒരു ഘട്ടത്തില് പാര്‍ട്ടിയില് നിന്നു പുറത്തുപോകുമെന്നുവരെ പ്രചരണമുയര്‍ന്ന ഒരു നേതാവിന്റെ മനംമാറ്റത്തിന് എന്താണ് കാരണം? സംസ്ഥാന നേതാക്കള് ബഹുഭൂരിപക്ഷവും കര്‍ക്കശമായ അച്ചടക്ക നടപടി വേണമെന്ന് വാദിച്ചിട്ടും കേന്ദ്രകമ്മിറ്റി ഉറച്ചതീരുമാനമെടുത്തതുകൊണ്ടാണ് വിഎസ് ഇപ്പോഴും പാര്‍ട്ടിയില് തുടരുന്നത്. അതേ സമയം ഇനിയുമൊരു അച്ചടക്ക ലംഘനമുണ്ടായാല് ഈ വിധത്തിലൊരു പിന്തുണ ലഭിക്കില്ലെന്ന കാര്യവും വിഎസിനറിയാം. കുഞ്ഞാലിക്കുട്ടിയടക്കമുള്ള മുസ്ലീം ലീഗ് നേതാക്കളോട് സിപിഎമ്മിലെ ചില നേതാക്കളുടെ മാനസിക ഐക്യത്തിനെതിരേയാണ് വിഎസ് കേന്ദ്രകമ്മിറ്റിയില് പലപ്പോഴും പരാതി നല്‍കിയിട്ടുള്ളത്. കുഞ്ഞാലിക്കുട്ടിക്കെതിരേയുള്ള നിയമയുദ്ധത്തിന് പാര്‍ട്ടിയുടെ സഹകരണം ലഭിക്കുന്നില്ലെന്ന പരാതിയും വിഎസ്സിനുണ്ട്.\nഎന്നാല് ഇപ്പോള് സ്ഥിതിഗതികള് മാറിയിരിക്കുന്നു. ലീഗുനേതാക്കളുമായി പഴയചങ്ങാത്തം സിപിഎം ഔദ്യോഗിക നേതാക്കള്‍ക്ക് ഇപ്പോഴില്ല. സിപിഎമ്മിലെ ഔദ്യോഗികപക്ഷത്തെ പ്രമുഖനേതാവാണ് പി ജയരാജന്. പിണറായി വിജയന്റെ ഏറ്റവും അടുത്ത വിശ്വസ്തരിലൊരാള്. ഷുക്കൂര് വധത്തിലെ അന്വേഷണമുനകള് ജയരാജന് നേരെ നീളാതിരിക്കാന് മുസ്ലീം ലീഗിലെ ചില പ്രമാണിമാര് ശ്രമിച്ചിരുന്നുവെന്നത് പരസ്യമായ രഹസ്യമാണല്ലോ? എന്നാല് ജയരാജനും ടിവി രാജേഷിനുമെതിരേ പരസ്യപ്രതികരണവുമായി യൂത്ത് ലീഗ് നേതാക്കള് രംഗത്തുവന്നതോടെ ലീഗിലെ വലിയ നേതാക്കള് നിസ്സഹായരായി. ഒടുവില് ജയരാജനെ അറസ്റ്റ് ചെയ്യാന് അവര്‍ക്ക് പച്ചക്കൊടി വീശേണ്ടിയും വന്നു.\nഅങ്ങനെയാണ് യുഡിഎഫ് സര്‍ക്കാര് പി ജയരാജനെ അറസ്റ്റ് ചെയ്യാന് തയ്യാറായത്. ഇതോടെ ലീഗു നേതാക്കളുമായി ഔദ്യോഗിക സിപിഎം നേതൃത്വം അകലുകയും ചെയ്തു. ഇതു തന്നെയാണ് വിഎസ് അച്യുതാനന്ദന് ഏറെക്കാലമായി പറഞ്ഞുകൊണ്ടിരിക്കുന്നതും. ലീഗുമായുള്ള ആ അകല്‍ച്ച ഒരു പക്ഷേ, താത്കാലികമായിരിക്കാം.\nപക്ഷേ, ഈ സാഹചര്യം പരമാവധി ഉപയോഗപ്പെടുത്തി രാഷ്ട്രീയപോരാട്ടം ശക്തമാക്കാന് തന്നെയാണ് വിഎസിന്റെ തീരുമാനം. അതുകൊണ്ടു തന്നെ പിണങ്ങി മാറിനിന്ന് മുനവെച്ച് ആരോപണമുന്നയിച്ചിരുന്നവര്, ഒന്നിച്ചുനിന്ന് ചുവപ്പന് പതാക വീശുന്ന കാഴ്ച അധികം വൈകും മുമ്പെ നമുക്കു കാണാം. PreviousNext\nAlappuzha Abdul Wahab pass away due to suspected cardiac arrest in Manchester England in ball-tampering controversy Private school headmaster could hire porn star to talk to pupils about sex വിശ്വാസ വര്‍ദ്ധനാധ്യാനം യു കെയില് ജൂലൈ ഒന്നു മുതല് ഓഗസ്റ്റ് ഇരുപത്തിഅഞ്ചു വരെ UK judges attack government over cuts to legal aid for migrants 57,000 pilgrims stranded in Uttarakhand Houses destroyed in coastal Thiruvananthapuram as rain fury continues Medway Hospital high death rate investigations begins after 1,200 unnecessary deaths Sreesanth's friend Jiju Janardhan says he is innocent Kochi emerges India's strongest market for BMW, Audi, Mercedes, Jaguar Land Rover Rajinikanth to cast Dhanush in 'Om' remake? British Indian woman brings home-cooking to London doorsteps 'Man of Steel' filled with Jesus, Christianity references Amol Rajan becomes the first non-white editorial head ofaUK national paper 911 operator stays on call for 8 hours, saves stroke victim Other stories from this section\nശാലു മേനോന്റെ വളര്‍ച്ച അമ്പരിപ്പിക്കുന്ന വേഗത്തില്\nഎന്റെ ഫോണുമായി ബിജു മുങ്ങി: ശാലു മേനോന\nമാഞ്ചസ്റ്ററില് നിന്നും ഓസ്‌ട്രേലിയായിലേക്ക് കുടിയേറിയ 11കാരന് കാറിടിച്ചു മരിച്ചു\nസരിതയുടെ രഹസ്യങ്ങള് നിറഞ്ഞ ലാപ്‌ടോപ്പും മൊബൈലും പോലീസ് ഉന്നതന് മുക്കി\nഗണേഷിലേക്ക് ശ്രദ്ധതിരിച്ച് മുഖ്യമന്ത്രിയുടെ ഓഫീസിനെ രക്ഷിക്കാന് ഉന്നതതല നീക്കം\nകൈരളി എയര്‍ലൈന്‍സ് കേരളപ്പിറവി ദിനത്തില്; മൂന്ന് വിമാനത്താവളങ്ങളില്‍നിന്ന് സര്‍വീസ് ആരംഭിക്കും\nമകനെ ഫെരാരി ഓടിപ്പിച്ച വ്യവസായി വനിതാ എസ്‌ഐയെ അപമാനിച്ച കേസില് അറസ്റ്റില്\nകേന്ദ്ര മന്ത്രി K C Venugopalനു OICC UK യുടെ ഊഷ്മള സ്വീകരണം, വിവിധ വിഷയങ്ങൾ ചര്ച്ച നടത്തി\nനഗ്നചിത്രം പകര്‍ത്തല്; ലണ്ടനില് പഠിക്കുന്ന യുവാവിനെ നാട്ടിലെത്തിച്ച് ചോദ്യം ചെയ്യുമെന്ന് പോലീസ്\nയു.കെ.യില് പഠിക്കുന്ന കാമുകന് കൂട്ടുകാരികളുടെ ചിത്രങ്ങള് അയച്ച വിദ്യാര്‍ഥിനിയെ കസ്റ്റഡിയിലെടുത്തു News


മെല്‍ബണ്: വെസ്റ്റിന്‍ഡീസില് നടക്കുന്ന ടെസ്റ്റ് പരമ്പരയ്ക്കുള്ള ഓസ്‌ട്രേലിയന് ക്രിക്കറ്റ് ടീമില് മുന് നായകന് റിക്കിപോണ്ടിംഗിനെ ഉള്‍പ്പെടുത്തി. പരിക്കിന്റെ പിടിയിലാണെങ്കിലും മൈക്കല് ക്ലാര്‍ക്കാണ് ടീമിനെ നയിക്കുന്നത്. കഴിഞ്ഞമാസമാണ് 37 കാരനായ പോണ്ടിംഗ് ഏകദിന ക്രിക്കറ്റില് നിന്നും വിരമിച്ചത്.\nമോശം ഫോമിനെ തുടര്‍ന്ന് കോമണ്‍വെല്‍ത്ത് ബാങ്ക് സീരിസിലെ ശേഷിച്ച മത്സരങ്ങളില് നിന്ന് ഒഴിവാക്കിയതിന് പിന്നാലെയാണ് പോണ്ടിംഗ് വിരമിക്കല് പ്രഖ്യാപിച്ചത്. അതേസമയം ടെസ്റ്റ് മത്സരങ്ങളില് താന് തുടരുമെന്ന് പോണ്ടിംഗ് അന്നുതന്നെ വ്യക്തമാക്കിയിരുന്നു.\nഅതേസമയം മൂന്ന് മാസത്തെ ഇടവേളയ്ക്ക് ശേഷം ഓള് റൗണ്ടര് ഷെയ്ന് വാട്‌സണ് ടെസ്റ്റ് ടീമില് തിരിച്ചെത്തും. ബാര്‍ബഡോസിലെ ബ്രിഡ്ജ് ടൗണില് ഏപ്രില് ഏഴിനാണ് പരമ്പര തുടങ്ങുന്നത്. വിക്കറ്റ് കീപ്പര് ബാറ്റ്‌സ്മാന് മാത്യൂവാഡെ, മധ്യനിര ബാറ്റ്‌സ്മാന് പീറ്റര് ഫോറസ്റ്റ് എന്നിവര് ടെസ്റ്റില് അരങ്ങേറും. 2009 ലെ ആഷസ് പരമ്പരയ്ക്ക് ശേഷം ആദ്യമായാണ് ഓസിസ് ടെസ്റ്റ് ടീമില് 16 പേര് ഉള്‍പ്പെടുന്നത്.\nടീം: മൈക്കിള് ക്ലാര്‍ക്ക്, ഷെയ്ന് വാട്‌സണ്, മൈക്കിള് ബീര്, എഡ് കോവന്, പീറ്റര് ഫോറസ്റ്റ്, ബ്രാഡ് ഹഡിന്, റയാന് ഹാരിസ്, ബെന് ഹില്‍ഫെന്‍ഹാസ്, മൈക്ക് ഹസി, നഥാന് ലിയോണ്, ജെയിംസ് പാറ്റിന്‍സണ്, റിക്കി പോണ്ടിംഗ്, പീറ്റര് സിഡില്, മിച്ചല് സ്റ്റാര്‍ക്, മാത്യുവാഡെ, ഡേവിഡ് വാര്‍ണര്.\nടെസ്റ്റ് ക്രിക്കറ്റിലും ലോകക്കപ്പ് വേണമെന്ന് ഡീന് ജോണ്‍സ്\nFriday 26th August 2016 12:39pm\nആഷസിന് ശേഷം വിരമിക്കും: ക്രിസ് റോജേര്‍സ്\nMonday 18th May 2015 11:49am


കന്നുകാലികള്‍ക്കും കോഴികള്‍ക്കും തീറ്റയായി പച്ചക്കറികള് വളര്‍ത്താം ; വിഷാംശമുള്ളവ ഒഴിവാക്കാം | greens for chickens and goats in our home\nകന്നുകാലികള്‍ക്കും കോഴികള്‍ക്കും തീറ്റയായി പച്ചക്കറികള് വളര്‍ത്താം ; വിഷാംശമുള്ളവ ഒഴിവാക്കാം\nസവാളയില് അടങ്ങിയിരിക്കുന്ന തയോസള്‍ഫേറ്റ് കന്നുകാലികളില് അനീമിയക്ക് കാരണമാകും. കോഴിമുട്ടയുടെയും ആട്ടിന്‍പാലിന്റെയും ഗുണനിലവാരം കുറയ്ക്കാനും ഇത് കാരണമായേക്കും.\nThiruvananthapuram, First Published Jun 21, 2020, 10:07 AM IST\nതോട്ടത്തില് വളര്‍ത്തുന്ന പച്ചക്കറികളും പഴങ്ങളും വളര്‍ത്തുമൃഗങ്ങള്‍ക്കും ആഹാരമാക്കാന് കഴിയും. കോഴികള് ധാന്യങ്ങളും വിത്തുകളും പഴങ്ങളും പച്ചക്കറികളും ചെടികളുമെല്ലാം കൊത്തിപ്പെറുക്കിത്തിന്നുന്ന മിശ്രഭുക്കാണല്ലോ. ചില ചെടികള്‍ക്ക് വിഷാംശമുള്ളതുകൊണ്ട് ഇവ കഴിക്കുന്നത് അപകടകരമാണ്. വളര്‍ത്തുമൃഗങ്ങള്‍ക്കും കോഴികള്‍ക്കുമുള്ള തീറ്റയില് പെട്ടെന്ന് മാറ്റം വരുത്തുന്നത് ശരിയായ രീതിയല്ല. പുതിയ പച്ചക്കറികളും ഇലകളും വളരെ കുറച്ച് തീറ്റയില് ഉള്‍പ്പെടുത്തി നല്‍കിയാല് ആരോഗ്യകരമാണ്. കന്നുകാലികള്‍ക്കും കോഴികള്‍ക്കും സുരക്ഷിതമായി ഭക്ഷിക്കാന് പറ്റുന്ന ചില പച്ചക്കറികളും തോട്ടത്തില് വളര്‍ത്താമല്ലോ. വീട്ടുവളപ്പില് കൃഷി ചെയ്യുമ്പോള് വളര്‍ത്തുമൃഗങ്ങളെയും പക്ഷികളെയും കൂടി പരിഗണിക്കാം.\nതുളസി, പുതിനയില, കാറ്റ്‌നിപ്, പെരുംജീരകം, റോസ്‌മേരി, ആസ്പരാഗസ്, ബ്രൊക്കോളി, കോളിഫ്‌ളവര്, കാബേജ്, കാര്റ്റ്, കക്കിരി, മത്തങ്ങ എന്നിവയെല്ലാം കോഴികള്‍ക്ക് സുരക്ഷിതമായി തീറ്റയാക്കാവുന്നതാണ്.\nമധുരമുള്ള ചോളം:- കോഴികള്‍ക്ക് ഇഷ്ടപ്പെടുന്ന ആഹാരമാണിത്. വേനല്‍ക്കാലത്ത് ഈ ചോളം ഒരു ട്രേയില് വെള്ളം നിറച്ച് അതില് വെച്ച് തണുപ്പിച്ച് കോഴികള്‍ക്ക് നല്‍കിയാല് ചൂടിനെ ചെറുക്കാന് കഴിയുന്ന നല്ല തീറ്റായാകും. കാര്‍ബോഹൈഡ്രേറ്റിനാല് സമ്പുഷ്ടമായ ചോളത്തില് പ്രോട്ടീന് കുറവാണ്.\nസൂര്യകാന്തി വിത്ത്:- സൂര്യകാന്തിക്കുരു ഉണക്കിപ്പൊടിച്ച് കോഴികള്‍ക്ക് കൊടുക്കാം.\nമത്തങ്ങ:- കോഴികള്‍ക്ക് വിരയിളക്കാനുള്ള പ്രകൃതിദത്തമായ മാര്‍ഗമായി മത്തങ്ങ നല്‍കാവുന്നതാണ്. തണുപ്പ് കാലത്ത് നല്‍കാവുന്ന പോഷകഗുണമുള്ള തീറ്റ കൂടിയാണ് മത്തങ്ങ. നല്ല കടുത്ത ഓറഞ്ച് നിറത്തിലുള്ള മഞ്ഞക്കരു ഉണ്ടാകാനും ഇത് സഹായിക്കും.\nമത്തങ്ങയില് ഉയര്‍ന്ന അളവില് വിറ്റാമിന് എയും ഇയും നാരുകളും അടങ്ങിയിട്ടുണ്ട്. കുതിര, കന്നുകാലികള്, ചെമ്മരിയാട് എന്നിവയ്‌ക്കെല്ലാം നല്‍കാവുന്ന പോഷകാഹാരമാണിത്.\nവളര്‍ത്തുമൃഗങ്ങള്‍ക്ക് ഹാനികരമാകുന്ന പച്ചക്കറികള്\nകുരുമുളക്, ഉരുളക്കിഴങ്ങ്, തക്കാളി എന്നിവയുടെ വളര്‍ത്തുമൃഗങ്ങള്‍ക്ക് നല്‍കാത്തതാണ് നല്ലത്. ഇവ വിഷാംശമുള്ള പച്ചക്കറികളുടെ കുടുംബത്തില്‍പ്പെട്ടതാണ്.\nഡാഫോഡില്‍സ്, ടുലിപ്, റോഡോഡെന്‍ഡ്രോണ്, കാസ്റ്റര് ബീന് എന്നിവയെല്ലാം കോഴികള്‍ക്ക് അപകടമുണ്ടാക്കുന്ന ചെടികളാണ്. ആപ്പിളിന്റെ വിത്ത് കഴിച്ചാല് കോഴികള് ചത്തുപോകാനിടയുണ്ട്. മാംസളമായ ഭാഗം തീറ്റയായി നല്‍കാവുന്നതാണ്. നാരങ്ങ വര്‍ഗത്തില്‍പ്പെട്ട പഴങ്ങള് കോഴികളില് മുട്ടയുത്പാദനത്തില് കുറവു വരുത്തുന്നതായി കണ്ടിട്ടുണ്ട്.\nLast Updated Jun 21, 2020, 10:07 AM IST


തൂത്തുക്കുടി കസ്റ്റഡി കൊലപാതകത്തിൽ അത്യപൂർവ നീക്കവുമായി ഹൈക്കോടതി; പോലീസ് സ്റ്റേഷൻ ഏറ്റെടുക്കും\nWednesday, July 28, 2021 17:20:01 PM\nസ്വന്തം ലേഖകൻ: തൂത്തുക്കുടി കസ്റ്റഡി കൊലപാതകത്തിൽ അത്യപൂർവ നടപടിയുമായി മദ്രാസ് ഹൈക്കോടതി. തൂത്തുക്കുടി സാത്താൻകുളം പൊലീസ് സ്റ്റേഷൻ ഏറ്റെടുക്കാൻ ഹൈക്കോടതി ഉത്തരവിട്ടു. കസ്റ്റഡി മരണം നടന്ന സ്റ്റേഷൻ റവന്യൂ ഉദ്യോഗസ്ഥരെ ഏൽപിക്കാനാണ് കോടതി ഉത്തരവ്. മജിസ്‌ട്രേറ്റിന്റെ അന്വേഷണത്തോട് പൊലീസുകാർ നിസഹകരിച്ചതാണ് കാരണം.


ജനശക്തി ന്യൂസ്: ചെങ്ങറ സമരത്തിന്റെ അന്തര്‍ഗതങ്ങള്\nചെങ്ങറ സമരത്തിന്റെ അന്തര്‍ഗതങ്ങള്\nചെങ്ങറ സമരത്തിന്റെ അന്തര്‍ഗതങ്ങള്.\nചെങ്ങറയിലെ ഹാരിസണ് പ്ളാന്റേഷന്‍സിന്റെ 1000 ഏക്കര് ഭൂമിയില് 7000ത്തോളം കുടിലുകള് കെട്ടി 'സാധുജന വിമോചന സംയുക്തവേദി'യുടെ ആഭിമുഖ്യത്തില് നടക്കുന്ന ഭൂസമരം എട്ടുമാസം പിന്നിടുന്നു. കേരളത്തിന്റെ ഒമ്പതു ജില്ലകളില്‍നിന്ന് ഈ പ്രദേശത്തേക്ക് എത്തിച്ചേര്‍ന്നിട്ടുള്ള വ്യത്യസ്ത വിഭാഗങ്ങളിലുള്ള ആളുകള് ഈ എട്ടുമാസത്തെ 'കുടില്‍കെട്ടി' സമരത്തിലൂടെ അവിടെ അവരുടേതായ ഒരു ആവാസവ്യവസ്ഥ ഉണ്ടാക്കിയെടുത്തിട്ടുണ്ട്. ആയിരക്കണക്കിനാളുകള് അവിടെ തങ്ങുന്നതുകൊണ്ട് അവരുടെ നിത്യനിദാന ആവശ്യങ്ങള്‍ക്ക് വേണ്ട കടകമ്പോളങ്ങള് ആരംഭിച്ചുകഴിഞ്ഞിട്ടുണ്ട്. പിടിച്ചുവെച്ച സ്ഥലത്ത് പിക്കറ്റുകള് സ്ഥാപിച്ചുകൊണ്ടാണ് സമരക്കാര് നിലനില്‍ക്കുന്നത്. അവര്‍ക്കാവശ്യമുള്ള സ്ഥാപനങ്ങളുടെ കൂട്ടത്തില് വായനശാലയും ശിശുപഠനകേന്ദ്രവും ഉള്‍പ്പെടുന്നു. സമരത്തിന് നേതൃത്വം നല്‍കുന്ന സംഘടനയുടെ പാസുകള് സമരക്കാര്‍ക്ക് നല്‍കപ്പെട്ടിട്ടുണ്ട്. ആ പാസുകള് സമരക്കാരുടെ തിരിച്ചറിയല് കാര്‍ഡുകള് കൂടിയാണ.്ചുരുക്കത്തില് അവശ്യംവേണ്ട സന്നാഹങ്ങളോടെയാണ് ചെങ്ങറയിലെ ഭൂസമരം നടക്കുന്നത്.\nഹാരിസണ് പ്ളാന്റേഷന്‍സിന്റെ ഭൂമിയിലേക്കുള്ള കടന്നുകയറ്റമായാണ് ഹൈക്കോടതി ഈ സമരത്തെ കാണുന്നത്. നിലവിലുള്ള നിയമത്തിന്റെ പശ്ചാത്തലത്തില് അപ്രകാരം മാത്രമേ കോടതികള്‍ക്ക് ഇതിനെ കാണാനാവൂ. തങ്ങള്‍ക്കവകാശമില്ലാത്തിടത്ത് കടന്നുകയറിയ ഭൂസമരക്കാരെ ഒഴിപ്പിക്കാന് കോടതി സര്‍ക്കാരിനോട് ആവശ്യപ്പെട്ടുകഴിഞ്ഞു. അതിന് നല്‍കപ്പെട്ട കാലാവധി അവസാനിച്ചപ്പോള് ശക്തിയുപയോഗിച്ച് സമരക്കാരെ ഒഴിവാക്കാന് സര്‍ക്കാരിന് കഴിയുകയില്ല എന്ന് ഭരിക്കുന്നവര്‍തന്നെ സമ്മതിച്ചു. മൂന്നുമാസത്തെ സമയംകൂടി കോടതി സര്‍ക്കാരിന് അനുവദിച്ചു.ഒഴിപ്പിക്കലിനെ എതിര്‍ക്കുന്നതിന് പ്രക്ഷോഭക്കാര് അവലംബിച്ച മാര്‍ഗവും വിചിത്രമായിരുന്നു. മണ്ണെണ്ണ നിറച്ച കന്നാസുകള് കൈയിലേന്തിനില്‍ക്കുന്ന കുഞ്ഞുങ്ങളും സ്ത്രീകളും, റബ്ബര്‍മരത്തിന്റെ ചില്ലകളില് കയര്‍കുടുക്കി 'ആത്മഹത്യാഭീഷണി' മുഴക്കുന്ന പുരുഷന്മാരും ചിത്രങ്ങളായി പത്രത്താളുകളില് നാം കണ്ടുകഴിഞ്ഞു. ആസന്നമായ ഒരു സംഘര്‍ഷം ഉണ്ടാകുമോ എന്ന ആശങ്കയുടെ ഘട്ടത്തിലാണ് ഈ ഭൂസമരം ഏറ്റവും വലിയ ചര്‍ച്ചാപ്രശ്നമായി മലയാളിക്ക് മാറിയത്.\nതങ്ങള് തലമുറകളായി ജീവിച്ചിരുന്ന ഭൂമിയില്‍നിന്ന് ആട്ടിപ്പായിക്കപ്പെട്ടുകൊണ്ടിരുന്ന കുടികിടപ്പുകാരുടെ അവകാശബോധത്തില്‍നിന്നാണ് കേരളത്തിലെ കമ്യൂണിസ്റ്റ് പാര്‍ടിയും ഇടതുപക്ഷവും അതിന്റെ ഊര്‍ജം കണ്ടെത്തിയത്. ആ പ്രക്ഷോഭ പാരമ്പര്യമാണ് 1957 ലെ കമ്യൂണിസ്റ്റ് മന്ത്രിസഭക്ക് കാരണമായത്. ആ മന്ത്രിസഭയാണ് വിഖ്യാതമായ കുടിയൊഴിപ്പിക്കല് വിരുദ്ധനിയമം പാസാക്കിയത്. നിയമസഭാരംഗത്തും ബഹുജനപ്രക്ഷോഭരംഗത്തും ആ നിയമം പ്രക്ഷുബ്ധമായ മാറ്റങ്ങള് കൊണ്ടുവന്നു. ആരെയും കുടിയിറക്കാന് കഴിയാത്തവണ്ണം ആര്‍ജവമുള്ള ഒരാത്മബോധത്തിലേക്ക് കേരളത്തിലെ ജനത സഞ്ചരിച്ചു. ആ പാരമ്പര്യം അവകാശപ്പെടുന്ന കമ്യൂണിസ്റ്റ് പാര്‍ടിയും ഇടതുപക്ഷവും ഭരണത്തിലിരിക്കുന്ന സമയത്താണ് ചെങ്ങറയിലെ ഭൂസമരം നടക്കുന്നത് എന്നതും സമരക്കാരെ ഈ സര്‍ക്കാരിനുതന്നെ ഒഴിപ്പിക്കേണ്ടിവരുന്നു എന്നതും ഈ സമരത്തെ ഒരു സവിശേഷ പ്രശ്നമാക്കിത്തീര്‍ത്തിട്ടുണ്ട്. അതിനാല് ഈ സമരത്തെ സംബന്ധിച്ച ചര്‍ച്ച കേരളത്തിലെ ഇടതുപക്ഷത്തിന്റെ സാംഗത്യത്തെക്കുറിച്ചുള്ള ചര്‍ച്ചകൂടിയാണ്.\nകുടിയൊഴിപ്പിക്കലിനെതിരെ നടന്ന പ്രക്ഷോഭങ്ങള്‍ക്ക് മുഖ്യമായും നേതൃത്വം നല്‍കിയ ഇടതുപക്ഷം നവീനമായ ഒരു മാനവികതയുടെ ഭാവുകത്വംകൂടി സൃഷ്ടിച്ചു. ആ നൂതനഭാവുകത്വം ഇടതുപക്ഷത്തിന്റേത് മാത്രമായിരുന്നില്ല. എല്ലാ വര്‍ഗങ്ങളിലുംപെട്ട മലയാളിയുടെ മാനവികതയായി മാറുകയും ചെയ്തു. ഇന്ന് ഒരു ജനതയേയും അവരുടെ സവിശേഷ ആവാസവ്യവസ്ഥയില്‍നിന്ന് പറിച്ചു മാറ്റാനുള്ള ഒരു ശ്രമത്തേയും മലയാളികള് അംഗീകരിക്കില്ല. ഇപ്രകാരമൊരു ഔന്നത്യമാര്‍ജിക്കുന്നതില് എല്ലാ വിഭാഗമാളുകളും സഹായിച്ചിട്ടുണ്ട്. ആദ്യഘട്ടത്തില് കുടിയൊഴിപ്പിക്കലിനെ അംഗീകരിച്ചിരുന്ന സമ്പന്നവിഭാഗങ്ങളും സമുദായവിഭാഗങ്ങളും 1959ല് കമ്യൂണിസ്റ്റ് മന്ത്രിസഭക്കെതിരെ വിമോചനസമരം സംഘടിപ്പിച്ചു. അക്കാലത്ത് ഇടതുപക്ഷവും ഈ വിഭാഗങ്ങളും തമ്മില് കടുത്ത ശത്രുതയിലുമായിരുന്നു. എന്നാല് പില്‍ക്കാലത്ത് അമരാവതിയിലെ കുടിയൊഴിപ്പിക്കലിനെതിരെ കമ്യൂണിസ്റ്റ് പാര്‍ടി നടത്തിയ പ്രക്ഷോഭത്തില് കത്തോലിക്കാസഭയും പങ്കെടുത്തു. 1970 കളിലെ മിച്ചഭൂമിപ്രക്ഷോഭത്തിലും ഈ ചങ്ങാത്തം ദൃശ്യമായിരുന്നു. അതുകൊണ്ട് സാധാരണഗതിയില് ശത്രുതാപരമായ വൈരുധ്യങ്ങള് പുലര്‍ത്തിയിരുന്ന വിഭാഗങ്ങള്‍പോലും സാധാരണക്കാരുടെ ഭൂസമരങ്ങളില് തോളോട് തോള് ചേര്‍ന്നുനിന്നിട്ടുണ്ട്. കേരളത്തിലെ ഇരുമുന്നണികളും ഭൂസമരങ്ങളില് പൊതുവെ മാനവികമായ സമീപനമാണ് കൈയേല്‍ക്കാറുള്ളത്. ചെങ്ങറസമരത്തിന്റെ ആദ്യഘട്ടത്തില് യുഡിഎഫ് ആണ് കേരളം ഭരിച്ചിരുന്നത്. ആ സര്‍ക്കാരും അനുഭാവപൂര്‍വം ഈ പ്രശ്നം പരിഗണിക്കാമെന്ന് സമരക്കാര്‍ക്ക് വാക്കുകൊടുത്തിട്ടുള്ളതുമാണ്. ഇതെല്ലാം കാണിക്കുന്നത്, സാധാരണക്കാരുടെ ഭൂമിക്കുവേണ്ടിയുള്ള പ്രക്ഷോഭത്തെ പൊതുവില് അംഗീകരിക്കുന്ന ഒരു സമീപനം തന്നെയാണ് നമുക്കുള്ളത് എന്നാണ്.\nഎന്നാല് ഈ അടുത്തിടെ നടന്ന ഭൂസമരങ്ങള് പഴയ ഭൂസമരങ്ങളില്‍നിന്ന് ചില വ്യത്യസ്തതകള് പുലര്‍ത്തുന്നതായി നമുക്ക് കണ്ടെത്താനാകും. ആദിവാസികള് നടത്തിയ ഭൂസമരം മുതല് ഈ വ്യത്യസ്തത പ്രകടമായി കാണാം. കേരളത്തിലെ ഭൂപരിഷ്കരണം ആദിവാസികളെയും ദളിതുകളെയും നേരിട്ട് അഭിസംബോധന ചെയ്യുന്നതായിരുന്നില്ല. പഴയ ജന്മിത്വ വ്യവസ്ഥയില് ഒട്ടുമിക്കവാറും സവര്‍ണരുടെ കൈയിലായിരുന്നു ഭൂമിയുടെ ആധിപത്യമുണ്ടായിരുന്നത്. ഭൂപരിഷ്കരണംമൂലം പാട്ടക്കുടിയാനും കുടികിടപ്പുകാര്‍ക്കും ഭൂമി ലഭിച്ചതോടുകൂടി ഈഴവര് മുതല് ദളിതര്‍വരെയുള്ള വിഭാഗങ്ങള്‍ക്ക് ഭൂമിയില് അധികാരം ലഭിച്ചു എന്നതൊരു വസ്തുതയാണ്. എന്നാല് ആദിവാസികളുടെ കാര്യത്തില് ആദ്യകാലഘട്ടങ്ങളിലെ ഭൂപരിഷ്ക്കരണം കാര്യമായ ആനുകൂല്യങ്ങള് നല്‍കിയില്ല. പില്‍ക്കാലത്ത് ആദിവാസികള് സ്വയമൊരു ജനതയായി തിരിച്ചറിയുകയും സംഘടിക്കുകയും ചെയ്തതോടെയാണ് അവരുടെ പ്രക്ഷോഭം ശ്രദ്ധ പിടിച്ചുപറ്റിയത്. ആന്റണിസര്‍ക്കാരിന്റെ കാലത്താണ് ആദിവാസി ഗോത്രമഹാസഭയുടെ പ്രക്ഷോഭം തിരുവനന്തപുരത്ത് അരങ്ങേറിയത്. അന്ന് ആ പ്രക്ഷോഭത്തിന് കേരളത്തിലെ സാംസ്കാരിക നേതാക്കളും ബുദ്ധിജീവികളും പൂര്‍ണമായ പിന്തുണ നല്‍കി. ഏറ്റവും എളുപ്പം അവരുടെ പ്രശ്നങ്ങള് പരിഹരിക്കുമെന്ന് ആന്റണി ഉറപ്പുനല്‍കുകയും സമരം ഒത്തുതീര്‍പ്പിലാകുകയും ചെയ്തു. എന്നാല് ആ ഒത്തുതീര്‍പ്പ് പൂര്‍ണമായും നടപ്പിലാക്കപ്പെടാത്തതുകൊണ്ട് രണ്ടാംഘട്ടം മുത്തങ്ങയില് ആരംഭിച്ചു. മുത്തങ്ങസമരം ഭൂമി പിടിച്ചെടുത്തുകൊണ്ടാണ് ആരംഭിച്ചത്. ചെങ്ങറസമരത്തിന്റെ രീതികളാണ് അവിടെയും അവലംബിച്ചുകണ്ടത്. വ്യത്യസ്ത പ്രദേശങ്ങളിലെ ആദിവാസികള് ഒരു സ്ഥലത്ത് ഒന്നിക്കുകയും ശേഷം ജനവിഭാഗങ്ങളില്‍നിന്ന് സ്വയം ഒറ്റപ്പെടുകയും ചെയ്തു. മാത്രവുമല്ല സമരരീതികളും കൂടുതല് ഹിംസാത്മകമായി. തിരുവനന്തപുരത്തുനടന്ന ആദ്യസമരത്തില് കൂടുതലും ആദിവാസികളുടെ സ്വത്വപ്രകാശനത്തിന്റെ സാംസ്കാരികരൂപങ്ങളാണ് ആവിഷ്ക്കരിക്കപ്പെട്ടതെങ്കില് മുത്തങ്ങയില് അതില്‍നിന്ന് വ്യത്യസ്തമായി പ്രകോപനപരമായ ഹിംസാത്മകതയാണ് വെളിവാക്കപ്പെട്ടത്. അവിടെ നടന്ന ഹിംസ-പ്രതിഹിംസയില് ഒരു പൊലീസുകാരനും ഒരു ആദിവാസിയും കൊല്ലപ്പെടുകയും ചെയ്തു. ആ സമരത്തോടെ ആദിവാസിവിഭാഗങ്ങളുടെ സംഘശക്തി ചിതറിപ്പോകുന്നതാണ് കണ്ടത്. എങ്കിലും ആദിവാസികള്‍ക്ക് ഭൂമി കൊടുക്കാമെന്ന സര്‍ക്കാര് നയം ഈ ഗവണ്‍മെന്റും നിലനിര്‍ത്തിയിട്ടുണ്ട്.പലേ ഘട്ടങ്ങളിലായി അത് നടപ്പാക്കപ്പെട്ടുകൊണ്ടിരിക്കുകയുമാണ്. സര്‍ക്കാരിന് അന്യാധീനം വന്ന മിച്ചഭൂമി തിരിച്ചുപിടിച്ചുകൊണ്ടാണ് ആദിവാസികള്‍ക്ക് ഭൂമി നല്‍കിക്കൊണ്ടിരിക്കുന്നത്.\nആദിവാസി പ്രക്ഷോഭത്തിലൂടെ നാം കണ്ട ഒരു വ്യതിയാനം കമ്യൂണിസ്റ്റ് പാര്‍ടികളോ വര്‍ഗ ബഹുജന സംഘടനകളോ നേതൃത്വം നല്‍കുന്ന പഴയ ഭൂസമരങ്ങളില്‍നിന്ന് വ്യത്യസ്തമായി ആദിവാസി ഗോത്രസഭയാണ് അതിന് നേതൃത്വം നല്‍കിയത് എന്നതാണ്. അവഗണിക്കപ്പെട്ട ഒരാദിമവിഭാഗം എന്ന നിലയ്ക്ക് ആ നേതൃത്വവും അംഗീകരിക്കപ്പെടാവുന്നതാണ്. എന്നാല് ചെങ്ങറയിലാകട്ടെ ചരിത്രപരമായി അവഗണിക്കപ്പെട്ട ഒരു സവിശേഷവിഭാഗത്തിന്റെ പ്രക്ഷോഭമല്ല നടന്നുകൊണ്ടിരിക്കുന്നത്. മുത്തങ്ങവരെ വ്യത്യസ്ത പ്രദേശങ്ങളില്‍നിന്ന് വന്നവരാണെങ്കിലും ഒത്തുകൂടിയര് ആദിവാസികളായിരുന്നു. ചെങ്ങറിയലാകട്ടെ9ജില്ലകളില്‍നിന്നാണ് ആളുകള് അവിടെ ഒത്തുകൂടിയിരിക്കുന്നത്. അങ്ങനെ ഒത്തുകൂടുന്നതിന് കാരണം അവിടെയുള്ള തോട്ടംഭൂമി തന്നെയാണ്. സമരത്തിന് നേതൃത്വം കൊടുക്കുന്ന സംഘടനയുടെ പേര് 'സാധുജനവിമോചനവേദി' എന്നാണ്. ഗോത്രമഹാസഭ മുതല് ഉള്ള ഇത്തരം പേരുകള് നോക്കിയാല് മലയാളികള് ആര്‍ജിച്ച ആധുനിക സംവേദനശീലത്തിന്റെ അനുസ്യൂതിക്ക് പുറത്താണ് ഇവ നിലകൊള്ളുന്നതെന്ന് കാണാം. ഫ്യൂഡല്‍കാലഘട്ടത്തിലെ സ്വയം തിരിച്ചറിയാന് കഴിയാതിരുന്ന അശരണരുടെ കാലഘട്ടത്തിലാണ് ഇത്തരം പേരുകള് മലയാളികള് മുമ്പ് സംഘടനകള്‍ക്കിട്ടിരുന്നത്. അത് ഒരു ഫ്യൂഡല് പാരമ്പര്യത്തിന്റെ ഉല്പന്നവുമായിരുന്നു. 50 വര്‍ഷങ്ങള് കഴിഞ്ഞപ്പോള് മലയാളികള് ആ അശരണത്വം താണ്ടിക്കഴിഞ്ഞിട്ടുണ്ട്. തികഞ്ഞ അവകാശബോധത്തോടെതന്നെ സംഘം ചേരാനുള്ള പ്രാപ്തി മലയാളിക്ക് കൈവന്നിട്ടുമുണ്ട്. പ്രയോഗക്ഷമതയില് ഈ സമരങ്ങള് നിലനിര്‍ത്തുന്ന ഹിംസാത്മകതയും സംഘാടനത്തിലെ പിന്നോക്കാവസ്ഥയും മലയാളിയുടെ ആധുനികരീതികള്‍ക്ക് ചേരുന്നതല്ല.\nഈ പിന്നോക്കാവസ്ഥ ഈ വിഭാഗത്തിന്റെ സംഘം ചേരലില് ഉടനീളം കാണാനാകും. ഭൂമി ആവശ്യമുള്ളവര് എവിടെയായാലും ഈ പ്രക്ഷോഭത്തിലേക്കണിചേരാന് ചെങ്ങറയിലേക്ക് ചെല്ലുക. സംഘടന നിശ്ചയിച്ചിരിക്കുന്ന തുക നല്‍കി (അത് 2000 രൂപയാണെന്നാണ് പറഞ്ഞുകേട്ടത്) പ്രക്ഷോഭത്തിലേക്കുള്ള പാസ് സംഘടിപ്പിക്കുക. അവിടെ കുടില്‍കെട്ടി താമസിക്കുക. ഇപ്പോള് അവിടെയുള്ള ആയിരക്കണക്കിനാളുകള് ഇപ്രകാരം കണ്ടുമുട്ടിയവര് മാത്രമാണ്. അവരുടെ ഭൂതകാലം എന്തെന്നോ താല്പര്യങ്ങളെന്തെന്നോ തിരിച്ചറിയാന്‍പോലും കഴിയുകയില്ല. പൊതുവായ ആവശ്യങ്ങള്‍ക്കുവേണ്ട പ്രക്ഷോഭങ്ങള്‍ക്ക് അതിന്റേതായ ഒരു പ്രാദേശികതയുണ്ട്. ആ പ്രാദേശികത ആ പ്രക്ഷോഭത്തെത്തന്നെ നിര്‍ണയിക്കുകയും ചെയ്യും. ചെങ്ങറസമരത്തില് ഒരു ജനപ്രതിനിധിയും സഹായവുമായി എത്തിയില്ല എന്ന ആക്ഷേപം സമരക്കാര്‍ക്കുണ്ട്. അവിടത്തെ എംപി അടക്കം അങ്ങോട്ടാരും പോയിട്ടില്ല. അത് ഒരു വലിയ തെറ്റായാണ് സമരക്കാര് ഉന്നയിക്കുന്നത്. അവിടെക്കൂടിയിരിക്കുന്ന ആയിരക്കണക്കിനാളുകളുടെ പ്രാതിനിധ്യമുള്ള ഒരു എംപിയും എംഎല്‍എയും ആ ഭാഗത്തില്ല. കാരണം അവിടെയുള്ള ആള്‍ക്കൂട്ടത്തിന് ആ മണ്ഡലത്തില് വോട്ടവകാശമില്ല. മാത്രവുമല്ല അവര് നടത്തുന്ന പ്രക്ഷോഭരീതി ഒരു ജനാധിപത്യവ്യവസ്ഥക്കും അനുഗുണവുമല്ല. ഭൂമി, കുടിവെള്ളം തുടങ്ങിയ പ്രശ്നങ്ങളില് ഒരു വിഭാഗമാളുകള്‍ക്ക് ആവലാതികളുണ്ടെങ്കില് അവരുടെ സംഘടനകളിലൂടെ ആ പ്രദേശത്തെ ജനപ്രതിനിധികളെ അത് ബോധ്യപ്പെടുത്തുകയും ജനശ്രദ്ധയിലൂടെ അതിന് പരിഹാരം കാണുകയും ചെയ്യുക എന്നതാണ് ജനാധിപത്യരീതി. സമരപ്പന്തലിലെ സത്യഗ്രഹം മുതല് നിയമസഭയിലെ നിയമനിര്‍മാണംവരെ ദൈര്‍ഘ്യമുള്ള ഒരു പ്രക്രിയയാണ് അത്. എവിടെയോ ഉള്ള ഒരു ഭൂമിയിലേക്ക് എവിടൊക്കെയോ ഉള്ള ആളുകള് ചെന്ന് കുടില് കെട്ടിയാല് ആ പ്രദേശത്തെ ജനപ്രതിനിധികള്‍ക്ക് താല്പര്യമുണ്ടാകാവുന്ന ഒരു ജനകീയ പ്രശ്നമായി അത് മാറില്ല. മറിച്ച് അതിക്രമിച്ചുകടക്കലിന്റെ ഒരു ക്രമസമാധാനപ്രശ്നമായി അത് മാറുകയും ചെയ്യും. കേരളത്തിലെ ഭൂപ്രശ്നത്തിന്റെ പരിഹാരത്തിന് അതിന്റേതായ ചരിത്രപരമായ കാരണങ്ങള് കൂടിയുണ്ട്. ചെങ്ങറ സമരത്തില് ഏര്‍പ്പെട്ടിട്ടുള്ളവരും അതിനെ പിന്തുണക്കുന്നവരും ഈ ചരിത്രയാഥാര്‍ഥ്യത്തെ കാണാതെപോകുന്നുവെന്നതാണ് സത്യം.\n1957 മുതല് 1970 വരെ നടന്ന കേരളത്തിലെ ഭൂപരിഷ്ക്കരണം ഇന്ത്യയിലെ ഇതര സംസ്ഥാനങ്ങളേക്കാള് കൂടുതല് സവിസ്തരമാണ്. എന്നാല് കാര്‍ഷികരംഗത്തെ ആ പരിഷ്ക്കാരം നമുക്ക് ആ രംഗത്ത് സ്വയം പര്യാപ്തത പ്രദാനം ചെയ്തില്ല. ഒരു കാലഘട്ടത്തിലും കേരളം ഭക്ഷണത്തിന്റെ കാര്യത്തില് സ്വയം പര്യാപ്തമായിരുന്നില്ല. എന്നാല് ആദ്യകാലഘട്ടങ്ങളില് മലയാളിയുടെ വാങ്ങല്‍കഴിവ് ചെറുതായിരുന്നതുകൊണ്ട് ഈ ദൌര്‍ലഭ്യം നാം മനസ്സിലാക്കാതെ പോയി. ഭൂപരിഷ്കരണത്തോടെ സംഭവിച്ച ഒരു വലിയ മാറ്റം നമ്മുടെ മനുഷ്യവിഭവശേഷിയുടെ പുനര്‍വിന്യാസമായിരുന്നു. അടിസ്ഥാനതല വിദ്യാഭ്യാസവും ആരോഗ്യവും ഉള്ള ഒരു ജനതയെ വളര്‍ത്തിയെടുക്കാന് ഭൂപരിഷ്കരണത്തിനും കേരളമോഡല് വികസനത്തിനും കഴിഞ്ഞു. ഈ മനുഷ്യവിഭവശേഷി ലോകത്തെമ്പാടുമുള്ള സമ്പന്നരാജ്യങ്ങളില് പണിയെടുത്തുണ്ടാക്കുന്ന സമ്പാദ്യമാണ് നമ്മുടെ ഏറ്റവും വലിയ വരുമാനം. ഈ സമ്പന്നത നമ്മെ പൂര്‍ണമായും ഒരു ഉപഭോക്തൃ സംസ്ഥാനമാക്കിയിരിക്കുന്നു. ആധുനികലോകസാഹചര്യങ്ങളില് അതൊരു മോശപ്പെട്ട അവസ്ഥയല്ല. കാര്‍ഷികവൃത്തിയുടെ പഴയ സംസ്കാരം നമുക്ക് കൈമോശം വന്നുപോയിരിക്കുന്നു. അതിനാല് വന്‍തോതില് ഭൂമി ലഭിച്ചാല്‍പ്പോലും ഇന്നത്തെ ഭൂസമരക്കാര്‍ക്ക് കര്‍ഷകരായി മാറാനാവില്ല. ഫലമോ? അപ്രകാരം ലഭിക്കുന്ന ഭൂമി വിറ്റ് അവര് പഴയ സ്ഥലങ്ങളിലേക്ക് തന്നെ തിരിച്ചുപോകും. ആദിവാസികളുടെ കാര്യത്തില് നാം ഇത് കണ്ടതാണ്. അതുമാത്രമല്ല, എഴുപതുകളില് സ്വാതന്ത്യ്രസമരസേനാനികള്‍ക്ക് കൊല്ലം ജില്ലയിലും ഇടുക്കിജില്ലയിലും മൂന്നു ഏക്കര്‍വീതം ഭൂമി ഇടതുപക്ഷ സര്‍ക്കാര് നല്‍കുകയുണ്ടായി. അവരെല്ലാംതന്നെ പട്ടയം ലഭിച്ച മുറക്ക് അതൊക്കെ വില്‍ക്കുകയും അവരുടെ പഴയ ആവാസവ്യവസ്ഥയിലേക്ക് പോവുകയും ചെയ്തു. ഈ ചരിത്രസത്യങ്ങളില്‍നിന്ന് നാം പഠിക്കേണ്ടതുണ്ട്. അല്ലെങ്കില് ആ തെറ്റുകള് ആവര്‍ത്തിക്കപ്പെടും.\nകേരളത്തില് ഭൂമി എന്നത് അസുലഭവും അമൂല്യവുമായ സ്വത്താണ്. ഭാഗ്യാന്വേഷികള് അതന്വേഷിച്ച് പോവുകയും ചെയ്യും. ചിലപ്പോള് വലിയ പ്രക്ഷോഭങ്ങളിലും പോരാട്ടങ്ങളില് പോലും ഇത്തരം ഭാഗ്യാന്വേഷികള് ചൂതാട്ടം നടത്തിക്കൂടെന്നില്ല. പരസ്പരം അടുത്ത് പരിചയംപോലുമില്ലാത്ത ആളുകളുടെ വര്‍ഗനിരപേക്ഷമായ സംഘംചേരലിന് ഭാഗ്യാന്വേഷണം തുണയാകും. ചെങ്ങറയിലും അത് സംഭവിച്ചുകൂടായ്കയില്ല.\nചെങ്ങറയിലെ സമരക്കാര്5ഏക്കര് ഭൂമിയും കൃഷിച്ചെലവിനായി 50,000 രൂപയുമാണ് ആവശ്യപ്പെടുന്നത്. കേരളത്തിലെ സര്‍ക്കാര് അധീനതയിലുള്ള അവശിഷ്ടഭൂമി ഇന്ന് എപ്രകാരമാണ് വിനിയോഗിക്കേണ്ടത് എന്നത് ഒരു കക്ഷിരാഷ്ട്രീയ പ്രശ്നമായിക്കൂട. വ്യാവസായിക ആവശ്യങ്ങള്‍ക്ക് നമ്മുടെ ഭൂസ്വത്ത് എപ്രകാരം ഉപയോഗിക്കാം എന്നത് ഒരു അടിയന്തര പ്രശ്നമാണ്. ടൂറിസം, ഐടി തുടങ്ങിയ മണ്ഡലങ്ങളില് നിക്ഷേപം നടത്താനുള്ള കുറഞ്ഞ ഭൂമിയേ നമുക്കുള്ളൂ. വ്യവസായമന്ത്രി എളമരം കരിം പറഞ്ഞതുപോലെയാണെങ്കില് കേരളത്തിലെ മൊത്തം ഭൂമിയുടെ അരശതമാനം മാത്രമാണ് വ്യാവസായിക ആവശ്യത്തിന് അദ്ദേഹം ആവശ്യപ്പെടുന്നത്. ഈ അര ശതമാനം എന്നാല് 50,000 ഏക്കര് ആണ് വരുന്നത്. ഇപ്പോള് 25,000 ഏക്കര് മാത്രമാണ് സര്‍ക്കാര് അതിനായി വിനിയോഗിച്ചിട്ടുള്ളത്. വ്യവസായവത്ക്കരണത്തിന്റ ആവശ്യവുമായി സാമ്യം ചെയ്യുമ്പോള് ഊര്‍ജംപോലെ ഭൂമിയും നാം സൂക്ഷിച്ചുപയോഗിക്കേണ്ട ഒരു വിഭവമാണ്.\nകേരളത്തിലെ വാസസ്ഥലത്തിനുവേണ്ട ഭൂമി എല്ലാവര്‍ക്കും ലഭിച്ചിട്ടുണ്ടോ എന്നതും ഒരു പ്രശ്നമാണ്. കയറിക്കിടക്കാന് ഭൂമിയില്ലാത്ത എത്ര ആളുകള് കേരളത്തില് അവശേഷിച്ചിട്ടുണ്ട് എന്നറിയേണ്ടതും അത് പരിഹരിക്കേണ്ടതും പ്രധാനമാണ്. ദളിതര് അടക്കമുള്ള ഭൂരഹിതര്‍ക്ക് കുടികിടപ്പിലൂടെ പാര്‍പ്പിടസൌകര്യമുണ്ടായി എന്നത് സത്യമാണ്. എന്നാല് ഈ കഴിഞ്ഞ 50 വര്‍ഷങ്ങള്‍കൊണ്ട് ഒരു കുടുംബം എന്നത് മൂന്നു കുടുംബങ്ങളായി മാറിയിട്ടുണ്ട്. മൂന്നു കുടുംബങ്ങള്‍ക്കുംകൂടി പഴയ കുടികിടപ്പില് താമസിക്കാനാവില്ല. ഈ വാദമുഖം ശരിയാണ്. എന്നാല് അത് ഏകപക്ഷീയവുമാണ്. കഴിഞ്ഞ 50 വര്‍ഷമായി ദളിതരടക്കമുള്ള വിഭാഗങ്ങള്‍ക്ക് ലഭിച്ച സംവരണാനുകൂല്യവും സാമൂഹ്യപരിരക്ഷയും അവരെയും ധനികരാക്കിയിട്ടുണ്ട്. സര്‍ക്കാര് ജോലിയുള്ള ദളിത്ദമ്പതികള് വലിയ പട്ടണങ്ങളില്‍തന്നെ ഫ്ളാറ്റുകള് വാങ്ങി ജീവിക്കുന്നതും സ്വന്തം കുഞ്ഞുങ്ങളെ മുന്തിയ നിലയില് വളര്‍ത്തുന്നുണ്ട് എന്നതും നമുക്കറിവുള്ള കാര്യങ്ങളാണ്. എങ്കില് കൂടി പലേ കാരണങ്ങളാല് ഈ ഉത്കര്‍ഷേഛ ലഭിക്കാതെപോയ ജനവിഭാഗങ്ങളും പാവപ്പെട്ടവരുടെ ഇടയിലുണ്ട്. ആ പ്രശ്നത്തിന്റെ കണക്കെടുക്കുന്നതിനും പരിഹാരശ്രമങ്ങള് മുന്നോട്ടുകൊണ്ടുപോകുന്നതിനും പ്രബലരാഷ്ട്രീയ കക്ഷികള് തയ്യാറാകാത്തതും ചെങ്ങറയില് ഇപ്പോള് സംഭവിച്ചതുപോലെയുള്ള സംഘംചേരലുകള്‍ക്ക് കാരണമായിത്തീരുന്നു.\nഈ സമരത്തെക്കുറിച്ച് മന്ത്രി പറയുന്നത് ഇപ്രകാരമാണ്. 'സമരത്തില് ആദിവാസികള് ആരുമില്ല. സമരരംഗത്തുള്ള ഭൂരിപക്ഷം ആളുകള്‍ക്കും സ്വന്തമായി വേറെ ഭൂമിയുണ്ട്.5ഏക്കര് ഭൂമി എന്ന ആവശ്യം അംഗീകരിക്കാവുന്നതല്ല. കേരളത്തിലെ മുന്നേറിയ സാമൂഹ്യക്ഷേമപദ്ധതികളിലൂടെ സ്വന്തമായി വീടുവെച്ചിട്ടുള്ളവരാണ് മിക്ക ആളുകളും'. മന്ത്രിയുടെ ഈ പ്രസ്താവത്തിന്റെ നിജസ്ഥിതി എപ്രകാരമറിയും? സ്ഥിതി വിവരങ്ങളുടെ കണക്കെടുപ്പ് മാത്രമാണ് പോംവഴി. സമരക്കാര്‍ക്ക് എന്തായാലും അതിന് കഴിയില്ല. കാരണം അവിടെ കൂടിയിരിക്കുന്നവര്‍ക്ക് ഇപ്പോഴും പരസ്പരം അറിയില്ല. അതുകൊണ്ട് പ്രക്ഷോഭസംഘടനകള്‍ക്കോ നേതാക്കള്‍ക്കോ അത് നല്‍കാന് കഴിയുകയുമില്ല. ഒരു പ്രക്ഷോഭത്തിന്റെ വിജയത്തിന് പരസ്പരമുള്ള അറിവ് എന്നതൊരു ഘടകമാണെങ്കില് ചെങ്ങറ ഭൂസമരത്തിന്റെ അടിസ്ഥാനം ആ അറിവില്ലായ്മയാണ്. ചെങ്ങറ സമരത്തെ ചരിത്രനിരപേക്ഷമാക്കുന്ന ഘടകവും ഇതുതന്നെയാണ്.\nഈ അറിവില്ലായ്മയാണ് പലപ്പോഴും അമ്പരപ്പിക്കുന്ന ചങ്ങാത്തങ്ങളായി മാറുന്നത്. മവോവാദികളും പരിസ്ഥിതിപ്രവര്‍ത്തകരും പള്ളിക്കാരും എന്‍ജിഒകളും ഈ സമരത്തെ പിന്തുണക്കാന് അവിടെ ചെല്ലുന്നുണ്ട്. ഈ സമരക്കാരെപ്പോലെ അവരും 'വരുത്തര്' തന്നെയാണ്. പുതിയൊരു വിഭാഗം അപരിചിതര് മാത്രമാണ്. ആത്മഹത്യാ ഭീഷണിയുടെ മണ്ണെണ്ണക്കന്നാസുകളില്‍നിന്നും മരണക്കുടുക്കുകളില്‍നിന്നും സ്വയം മുക്തമായി ജനാധിപത്യരീതിയിലുള്ള ചര്‍ച്ചയിലൂടെയാണ് സമരങ്ങള് പരിഹരിക്കേണ്ടത്. എന്നാല് ശമം വരാത്ത വിധ്വംസാത്മകത മനസ്സിലേറ്റുന്ന തീവ്രവാദനിലപാടുള്ള അപരിചിതര്‍ക്ക് ഈ ഉത്തരവാദിത്വം നിര്‍വഹിക്കാന് കഴിയില്ല. കേരള ത്തില് നിലനില്‍ക്കുന്ന ഭൂപ്രശ്നം തന്നെയാണ് ചെങ്ങറയിലും പ്രതിഫലിക്കുന്നത്. പക്ഷേ അതിനവിടെ തെറ്റായ വ്യാഖ്യാനവും വ്യാഖ്യാതാക്കളും വന്നിരിക്കുന്നു. അവരുടെ ലക്കും ലഗാനുമില്ലാത്ത ചിന്താരീതികളില്‍നിന്ന് മുക്തമായാല് മാത്രമാണ് ഈ സമരങ്ങള്‍ക്ക് ചരിത്രത്തിലേക്ക് തിരിച്ചുവരാന് കഴിയുക.\nPostaComment On: ജനശക്തി ന്യൂസ്"ചെങ്ങറ സമരത്തിന്റെ അന്തര്‍ഗതങ്ങള്"\nposted by ജനശക്തി ന്യൂസ് at 12:08 PM on Apr 7, 2008\nചിന്‍തയും ജനശക്തിയും ഒന്നാണ്ണോ?അവിടെ കാണുന്നറ്റ് ഇവിടെയും കാണുന്നു\nThe quantum of land 38863 sq. kms or9603 00000 cents cannot change.\nWhat about the ecological effects of houses in what is till then waste land or forest?\n6:27 PM, September 28, 2008


സഹോദരിയുടെ വിവാഹത്തിന് അല്ലു അർജുന്റെ മാസ്സ് എൻട്രി! - മലയാളം ന്യൂസ് പോർട്ടൽ\nPosted on December 9, 2020, 11:06 AM\nതെലുങ് സിനിമയിൽ ഇപ്പോൾ വിവാഹാഘോഷം നടക്കുകയാണ്. താര കുടുംബത്തിലെ വർഷങ്ങൾക്ക് ശേഷം നടക്കുന്ന വിവാഹം ഗംഭീരമാക്കാനുള്ള ഒരുക്കത്തിൽ ആണ് താരങ്ങൾ ഒന്നടങ്കം. ചിരഞ്ജീവിയുടേയും പവന് കല്യാണിന്റെയും അനന്തരവളായ നിഹാരികയുടെ വിവാഹം ആണ് താര കുടുംബം ആഘോഷിക്കാൻ ഒരുങ്ങുന്നത്. കൂടാതെ രാം ചരണ്, അല്ലു അര്‍ജുന്, വരുണ് തേജ്, സായ് ധറം, അല്ലു ശിരീഷ് എന്നിവരുടെ സഹോദരി കൂടിയാണ് നിഹാരിക. താരങ്ങൾ എല്ലാം തന്നെ ഇപ്പോൾ ഉദയ്‌പൂരിൽ എത്തിയിട്ടുണ്ട്. എന്നാൽ അല്ലു അർജുൻ ആണ് മാസ്സ് എൻട്രിയിൽ എത്തിയത്.\nവിവാഹത്തിന് പങ്കെടുക്കുന്നതിനായി കുടുംബസമേതം പ്രൈവറ്റ് ജെറ്റില് ആണ്അല്ലു അര്‍ജുന് ഉദയ് പൂരിലേക്ക് എത്തിയിരിക്കുന്നത്. തന്റെ കുടുംബത്തിനൊപ്പം ഉള്ള ചിത്രങ്ങൾ അല്ലു അർജുൻ തന്നെ സോഷ്യൽ മീഡിയയിൽ പോസ്റ്റ് ചെയ്തിരുന്നു. വർഷങ്ങൾക്ക് ശേഷം ആണ് ഇത് പോലെ തന്റെ കുടുംബത്തിനൊപ്പം ഒരു യാത്ര ചെയ്യുന്നതെന്നാണ് ചിത്രം പങ്കുവെച്ചുകൊണ്ട് അല്ലു അർജുൻ കുറിച്ചത്. തെലുങ് നടൻ ആണെങ്കിൽ പോലും മലയാളികളുടെ ദത്ത് പുത്രൻ എന്നാണു അല്ലു കേരളത്തിൽ അറിയപ്പെടുന്നത്. കാരണം അത്രയേറെ ആരാധകർ ആണ് കേരളത്തിൽ അല്ലുവിന് ഉള്ളത്. ഒരു മലയാളം താരത്തിന്റെ പടത്തിനു ലഭിക്കുന്ന അതെ സ്വീകാര്യത തന്നെയാണ് അല്ലുവിന് കേരളത്തിൽ ലഭിക്കുന്നത്. ഇന്നും അല്ലുവിന്റെ ആര്യ, ഹാപ്പി, ബണ്ണി തുടങ്ങിയ ചിത്രങ്ങളൂം ചിത്രത്തിലെ പാട്ടുകളും മലയാളികളുടെ ഇഷ്ടങ്ങളിൽ ഒന്നാണ്.\nഇപ്പോൾ തെലുങ്ക് സിനിമയിലെ പ്രധാന താരങ്ങളെല്ലാം കല്യാണ ആഘോഷത്തിനായി ഉദയ്പൂരിലേക്ക് എത്തിയിരിക്കുകയാണ്.സിനിമാ താരങ്ങളായ രാം ചരണ്, അല്ലു അര്‍ജുന്, വരുണ് തേജ്, സായ് ധറം, അല്ലു ശിരീഷ് എന്നിവരുടെ സഹോദരിയാണ് നിഹാരിക. സഹോദരിയുടെ വിവാഹം കെങ്കേമമാക്കാന് താരങ്ങളെല്ലാം കുടുംബ സമേതം ഉദയ്പൂരിൽ എത്തിയിരിക്കുന്ന ഇപ്പോൾ. തെലുങ്ക് സിനിമാ നിർമാതാവും നടനുമായ നാഗേന്ദ്ര ബാബുവിന്റെ മകളാണ് നിഹാരിക. ഇന്നാണ് നിഹാരികയും ചൈതന്യ ജെവിയും തമ്മിലുള്ള വിവാഹം. ഓക മാനസു, ഒരു നല്ല നാൾ പാത്തു സൽറേൻ, ഹാപ്പി വെഡ്ഡിങ്, സയ്യേ റാ നരസിംഹ റെഡ്ഡി എന്നീ ചിത്രങ്ങളിൽ നിഹാരിക വേഷമിട്ടിട്ടുണ്ട്.\nRelated Items:allu arjun


കടുക്കനിട്ട മരമാക്രിയെ മോഹിച്ച ഹിന്ദിപ്പെണ്ണ് - Janayugom Online\nHome / Opinion / Columns / കടുക്കനിട്ട മരമാക്രിയെ മോഹിച്ച ഹിന്ദിപ്പെണ്ണ്\nPosted on June 23, 2019, 10:10 pm\nമോന്ത മരമാക്രിയുടേത്. മരത്തവള കമ്മലിട്ടാല് എങ്ങനിരിക്കും! ശരീരം പൊന്തന്‍മാടയുടേത്. വഴിയോരത്ത് പശു മൂത്രമൊഴിക്കുന്നതു കണ്ടാല് വാഹനം നിര്‍ത്തി കൈക്കുമ്പിളില് പശുവിന്റെ മൂത്രസഞ്ചിയാകെ കുടിച്ചുവറ്റിക്കുന്ന പൊന്തന്‍മാട. രണ്ടു ചെറുകുട്ടികള് തമ്മിലുള്ള പ്രശ്‌നോത്തരിയിലെ ചോദ്യങ്ങളാണിവ. ഈ സത്വം ആരാണെന്നു പറയാമോ എന്ന് ഒരു കുട്ടി. ഒരു ക്ലൂ തരാമോ എന്ന് മറ്റേ കുട്ടിയുടെ ചോദ്യം. ക്ലൂ ഇല്ലെന്ന് മറുപടി. ഇല്ലെങ്കില് വേണ്ട. ഇതിന് അല്ലെങ്കില് ക്ലൂവെന്തിന്; ഉലകത്തില് ഇതിന് ഒരുത്തരമല്ലേയുള്ളൂവെന്ന് മറ്റേ കുട്ടി. യുപി മുഖ്യമന്ത്രി യോഗി ആദിത്യനാഥ് എന്ന് അവളുടെ ഉത്തരം. ഈ യോഗിയെ കല്യാണം കഴിക്കണമെന്ന് ഏതെങ്കിലും പെണ്ണ് മോഹിച്ചാലോ എന്ന അടുത്ത ചോദ്യത്തിന് കടുക്കനിട്ട മരമാക്രിയെ മോഹിച്ച പെണ്ണിനെ തല്ലിക്കൊല്ലണമെന്നു മറുപടി.\nസമൂഹമാധ്യമങ്ങളെ വേട്ടയാടുന്ന യുപിയിലെ യോഗിഭരണത്തിന്റെ ആവിഷ്‌കാര സ്വാതന്ത്ര്യ ധ്വംസനത്തിനെതിരെ രാജ്യത്തെ പരമോന്നത നീതിപീഠംപോലും ഇടപെടുന്ന കാലം. യോഗിയെ ശാദി (സംബന്ധം) കഴിക്കാന് മോഹിച്ച് ആവര്‍ത്തിച്ചു പോസ്റ്റിട്ട യുപിയിലെ ഒരു ഹിന്ദി പെണ്ണിനെക്കുറിച്ച് ഫേസ്ബുക്കില് കുറിച്ചതിന് പ്രശാന്ത് കനോജിയ എന്ന മാധ്യമപ്രവര്‍ത്തകനെ യോഗിയുടെ പൊലീസ് അകത്താക്കി. പുറത്താക്കാന് സുപ്രിംകോടതി തന്നെ ഒടുവില് ഇടപെടേണ്ടിവന്നു. ഇതുപോലൊരു മണുക്കൂസിനെ പരിണയിക്കാന് മോഹിച്ച പെണ്ണിനെയല്ലേ അകത്താക്കേണ്ടിയിരുന്നത്. സ്ത്രീജന്‍മത്തിന് അപമാനമുണ്ടാക്കിയ ഈ ഹിന്ദിപ്പെണ്ണിനെതിരെ ഒരു വനിതാക്കൂട്ടായ്മയും രംഗത്തുവന്നതായും അറിവില്ല.\nഈ വാര്‍ത്തക്കിടെയാണ് മോഡിയുടെ വാരാണസിയിലെ പ്രശസ്ത ഗായികയായ ഹര്‍ദ് കൗറിനെതിരെ യോഗി സര്‍ക്കാര് ദേശദ്രോഹക്കുറ്റം ചുമത്തി കേസെടുത്തിരിക്കുന്നുവെന്ന മറ്റൊരു കൗതുകവാര്‍ത്ത പുറത്തുവരുന്നത്. പാക്ഭീകരര്‍ക്കെതിരെ മുംബൈ ആക്രമണത്തിനിടെ പോരാടി വീരമൃത്യു വരിച്ച ഹേമന്ത് കാര്‍ക്കറേയുടെ കൊലയില് ആര്‍എസ്എസ് മേധാവി മോഹന്‍ഭാഗവതിനും യോഗി ആദിത്യനാഥിനുമുള്ള അധാര്‍മികമായ പങ്കിനെക്കുറിച്ച് പോസ്റ്റിട്ടതിനാണ് ഹര്‍ദ് കൗറിനെതിരെ കേസെടുത്തിരിക്കുന്ന്. ഹേമന്ത് കര്‍ക്കറേയെ ദേശദ്രോഹിയെന്നു പരസ്യമായി മൈക്കുവച്ച് അപമാനിച്ച മലേഗാവ് ഭീകര സ്‌ഫോടന കേസിലെ പ്രതിയായ സാധ്വി പ്രഗ്യാ താക്കൂര് എന്ന സന്യാസിനി വേഷധാരിയെ ലോക്‌സഭാംഗത്വം നല്‍കി പ്രോത്സാഹിപ്പിച്ചവരാണ് ആര്‍എസ്എസും യോഗിയുടെ ബിജെപിയും. പ്രസ്താവനക്കെതിരെ ദേശാഭിമാന രോഷം ഇരമ്പിയപ്പോള് മാപ്പുപറഞ്ഞ് പ്രഗ്യ തടിയൂരിയിട്ടും ഹര്‍ദ് കൗര് ദേശദ്രോഹിയാകുന്ന നാണിപ്പിക്കുന്ന കൗതുകം.\nഇനി രണ്ട് പന്ത്രണ്ടുകാരികളുടെ കഥ. ഒരാള് കേന്ദ്രമന്ത്രി സ്മൃതി ഇറാനിയുടെ മകള് സോയിഷ് ഇറാനി. മറ്റൊന്ന് രാത്രി പിതാവിനൊപ്പം കുടിലിനു പുറത്തെ ആകാശ മേലാപ്പിനുകീഴില് അന്തിയുറങ്ങിയ പന്ത്രണ്ടുകാരിയായ പട്ടിണിക്കോലം. ആ കുട്ടിയെ ഉറക്കത്തില് തട്ടിക്കൊണ്ടുപോയി മാനഭംഗപ്പെടുത്തി പൈശാചികമായി കൊല ചെയ്ത കേസിലെ പ്രതികള് ബിജെപി കാപാലികരാണെന്ന് വാര്‍ത്തയുണ്ട്. ഇതേക്കുറിച്ച് യോഗിക്കോ യുപിയിലെ അമേഠിയെ പ്രതിനിധീകരിക്കുന്ന സ്മൃതി ഇറാനിക്കോ മിണ്ടാട്ടമില്ല. കുട്ടികളുടേയും സ്ത്രീകളുടേയും ക്ഷേമപ്രവര്‍ത്തനങ്ങളുടെ വകുപ്പുമന്ത്രിയായ സ്മൃതി മൂന്നു കുട്ടികളുടെ അമ്മയാണ്. മോണോ ഇറാനിയെന്ന യുവതിയുടെ ഭര്‍ത്താവായിരുന്ന ബഡാ ബിസിനസുകാരന് സുബിന് ഇറാനിയുടെ ഇപ്പോഴത്തെ ഭാര്യയാണ് സ്മൃതി ഇറാനി. സീരിയലുകളിലും സിനിമകളിലുമായി ചെറുവേഷങ്ങളാടി നടന്നതിനിടെ സ്മൃതി സുബിന് എന്ന പണച്ചാക്കിനെ വലയില് വീഴ്ത്തുകയായിരുന്നുവെന്നാണ് മോണോ ഇറാനിയുടെ ആരോപണം. സ്മൃതിയുടെ സംബന്ധക്കാര്യം അവിടെ നില്‍ക്കട്ടെ.\nതന്റെ പുത്രി സോയിഷ് ഇറാനിയെ ഫെയ്‌സ്ബുക്കിലൂടെ ആരൊക്കെയോ ശല്യപ്പെടുത്തുന്നുവെന്നു പറഞ്ഞ് സ്മൃതി ഒരു പാവകജ്വാലയായി ട്വീറ്റ് ചെയ്തിരിക്കുന്നു. സഹപാഠികളിലൊരാള് പൊന്നുമോളെ കളിയാക്കിയെന്നാണ് മറ്റൊരു പരാതി. ഇതേക്കുറിച്ച് ഇന്നലെ പുറത്തുവന്ന വാര്‍ത്തയില് സ്മൃതിയുടെ ട്വിറ്ററില് തന്റെ മകള് കായികതാരവും കരാട്ടേ ബ്ലാക്ക്‌ബെല്‍റ്റുകാരിയും സര്‍വോപരി സുരസുന്ദരിയുമാണെന്നൊക്കെയാണ് വര്‍ണന. മകളുടെ സഹപാഠിയായ ഝാ എന്ന കൊച്ചനെ ട്വിറ്ററിലൂടെ ഭീഷണിപ്പെടുത്തുന്നിടം വരെ കാര്യങ്ങള് എത്തിയിരിക്കുന്നു. പട്ടിണിക്കോലമായ കുരുന്നിനെ മൃഗീയമായി മാനഭംഗപ്പെടുത്തി കൊന്നവരെക്കുറിച്ച് ഉരിയാടാത്ത സ്മൃതി, മകളെ കൂട്ടുകാര് കളിയാക്കിയതിന്റെ പേരില് രോഷം കൊള്ളുന്നു. ‘സബ്കാ വിശ്വാസ്’ എന്ന കാപട്യത്തിന്റെ മുഖംമൂടി സ്മൃതി തന്നെ അഴിച്ചുകാണിക്കുമ്പോള് അതിനെന്തൊരു ചേലും ചന്തവും.\nഒടുവില് കൊടിക്കുന്നില് സുരേഷ് ലോക്‌സഭയിലെ കോണ്‍ഗ്രസ് പാര്‍ട്ടിയുടെ ചീഫ് വിപ്പായിരിക്കുന്നു. ഒരു ഓട്ടോയില് കൊള്ളുന്ന അംഗബലമേ ലോക്‌സഭയില് ഉള്ളുവെങ്കിലും ഭാരവാഹിത്വങ്ങളുടെ ഗമ വിടാനാവില്ലല്ലോ. കളഞ്ഞുകിട്ടിയ കസവുകോണകം കഴുകി മുറ്റത്തെ അയയിലിട്ട് താനും ഒരാഢ്യനാണെന്ന് മാലോകരെ ബോധ്യപ്പെടുത്താന് പണ്ട് ഒരു നിത്യ പട്ടിണിക്കാരന് വൃദ്ധന് ചെയ്തതുപോലെ. കൊടിക്കുന്നില് ലോക്‌സഭയിലെ വരവുതന്നെ കലക്കി. ഹിന്ദിയില്, ‘മേം കൊടിക്കുന്നില് സുരേഷ് ഈശ്വര് കേ നാം മേം ശപഥ് കര്‍ത്താ ഹൂം’ എന്ന് സത്യപ്രതിജ്ഞ. ബിജെപിയുടെ ഹിന്ദിവാലകള് കയ്യടിയോടുകൂടി കയ്യടി, സത്യപ്രതിജ്ഞ കഴിഞ്ഞ് സോണിയ മാഡത്തിനടുത്തെത്തി, അഭിനന്ദനങ്ങളും അനുഗ്രഹാശിസുകളും ഏറ്റുവാങ്ങാന്. പക്ഷേ മാഡമാകെ കലിതുള്ളിച്ചുവന്നു തുടുത്തിരിപ്പാണ്. ‘എടോ തനിക്ക് മലയാളം എന്നൊരു മാതൃഭാഷയില്ലേ സത്യവാചകം ചൊല്ലാന്’ എന്നു പറഞ്ഞ് പൊട്ടിത്തെറിച്ചു തുടക്കം. വെടിക്കെട്ട് അവസാനിച്ചപ്പോള് സോണിയ മാതൃഭാഷയായ ഇറ്റാലിയനില് രണ്ടു താങ്ങ്. ‘ലോ ഇഡിയോട്ടാ, ലോ സ്റ്റുപ്പിഡിയോ പാസോ’ എന്നൊക്കെയായിരുന്നുവത്രേ ആശംസാ സമാപ്തി വാക്കുകള്. ഇഡിറ്റ്, സ്റ്റുപ്പിഡ് എന്നൊക്കെയാണ് ഇറ്റാലിയന് വാക്കുകളുടെ ഇംഗ്ലീഷ് അര്‍ഥമെന്ന് ആ ഭാഷയറിയാവുന്ന ദേവികയുടെ ഒരു സുഹൃത്ത് പറഞ്ഞുതന്നു. എന്തായാലും സോണിയക്ക് നല്ല ഭാഷാ സൗന്ദര്യബോധമുണ്ട്. മഠയന്, മന്ദബുദ്ധി എന്നീ വിശേഷണങ്ങള് കൊടിക്കുന്നിലിനു വേണ്ടി നിര്‍മിച്ചതാണെന്ന് മാഡത്തിനല്ലേ അറിയൂ.\nപണ്ട് പ്രശസ്ത കാര്‍ട്ടൂണിസ്റ്റു കൂടിയായിരുന്ന തസ്രാഖിന്റെ കഥാകാരന് ഒ വി വിജയന് വരച്ച ഒരു കാര്‍ട്ടൂണ് ഓര്‍മ വരുന്നു. ജമ്മു-കശ്മീരില് ഷേഖ് അബ്ദുള്ള തടങ്കലില് നിന്ന് മോചിതനായി മുഖ്യമന്ത്രി പദം ഏറ്റെടുക്കാനൊരുങ്ങുമ്പോള് വരച്ച കാര്‍ട്ടൂണ്. ‘ഇനി അല്‍പ്പം ആസവാരിഷ്ടങ്ങളും കഷായവും കുഴമ്പും സുഖചികിത്സയുമാകാം’ എന്നായിരുന്നു കാര്‍ട്ടൂണിന്റെ അടിക്കുറിപ്പ്. ഇന്നായിരുന്നെങ്കില് ചിലര് ആ കാര്‍ട്ടൂണ് മതനിന്ദാ നിര്‍ഭരമെന്ന് ചാപ്പകുത്തിയേക്കാം. മുസ്‌ലിമായ ഷേഖ് അബ്ദുള്ളയെ അവഹേളിച്ചു, ഹിന്ദുക്കളായ ചരകനും സുശ്രുതനും കണ്ടുപിടിച്ച ഔഷധങ്ങള് നിര്‍ബന്ധിച്ചു കുടിപ്പിച്ചു എന്നൊക്കെ വ്യാഖ്യാനിച്ച്. സംസ്ഥാന ലളിതകലാ അക്കാദമി നല്‍കിയ കാര്‍ട്ടൂണ് പുരസ്‌കാര നിര്‍ണയത്തിന് മന്ത്രിയുടെ മേലൊപ്പു വേണം എന്ന അന്യവര്‍ഗ ചിന്താഗതിയോടെ ചിലരൊക്കെ പറയുമ്പോള് വിജയന്റെ കാര്‍ട്ടൂണ് ഓര്‍ത്തുപോയെന്നു മാത്രം. മലയാളത്തിലെ ആദ്യത്തെ പോക്കറ്റ് കാര്‍ട്ടൂണ് ആയ ‘ജനയുഗ’ത്തിലെ കിട്ടുമ്മാവന്റെ അറുപതാം വാര്‍ഷികാഘോഷത്തില് കാര്‍ട്ടൂണിന്റെ സ്രഷ്ടാവായ യേശുദാസന് പറഞ്ഞ വാക്കുകള്‍ക്ക് സജീവ പ്രസക്തിയുണ്ട്. പ്രശസ്തരായ വിധികര്‍ത്താക്കള് പുരസ്‌കാരത്തിനു നിര്‍ണയിച്ച കാര്‍ട്ടൂണിന് മേലൊപ്പു വാങ്ങാന് ലളിതകലാ അക്കാദമി ഭാരവാഹികള് മന്ത്രിയുടെ ഓഫീസില് കയറിയിറങ്ങുന്നത് നാണക്കേടാണെന്നാണ് ഇന്ത്യന് കാര്‍ട്ടൂണ് കലയ്ക്ക് മലയാളക്കരയുടെ വരദാനമായ യേശുദാസന് പറഞ്ഞത്. ഇല്ലാത്ത അധികാരം എടുത്തുപയോഗിക്കാന് മന്ത്രി ബാലന് കാട്ടുന്ന ശാഠ്യം ഇടതുപക്ഷ സംസ്‌കാരത്തിന് അന്യമെന്ന് സിപിഐ സംസ്ഥാന സെക്രട്ടറി കാനം രാജേന്ദ്രനും ചൂണ്ടിക്കാട്ടിയിട്ടും ചിലര് ഇപ്പോഴും എരുമയുടെ ആസനത്തില് കിന്നരം വായിച്ചതിന്റെ അര്‍ഥമറിയാതെ രാഗമറിയാതെ നില്‍ക്കുന്നതുപോലെ.\nമലബാര് കലാപവും കുമ്മനത്തിന്റെ ജിഹാദും\nമനുഷ്യപക്ഷത്തു നിന്ന ദൈവാലയങ്ങള്


ഡോക്ടറെ സമീപിക്കാതെ പ്രതിരോധിക്കാം\nBy online desk.06 03 2020\nനമ്മളില് പലരെയും അലട്ടുന്ന സാധാരണയായി കണ്ടുവരുന്ന ആരോഗ്യപ്രശ്‌നങ്ങളാണ് അലര്‍ജി, എക്കിള്, ഉറക്കക്കുറവ്. കാലാവസ്ഥ മാറുന്നതിനനുസരിച്ച് ഇത്തരം ആരോഗ്യ പ്രശ്‌നങ്ങളെ അഭിമുഖീകരിക്കുന്നുവെങ്കില് ഡോക്ടറെ സമീപിക്കാതെ തന്നെ അവയെ പ്രതിരോധിക്കാന് സഹായിക്കുന്ന പ്രകൃതിദത്ത മാര്‍ഗ്ഗങ്ങളെക്കുറിച്ച് അറിയൂ.\nഅലര്‍ജി തുമ്മല്: അലര്‍ജി രോഗങ്ങള് ഏത് കാലാവസ്ഥയിലും വരാം. മഴക്കാലത്ത് കൂടുതലാകും. വേനലില് പൊടി മൂലമുള്ള അലര്‍ജി സാധാരണയാണ്. ചെറിയ അലര്‍ജി ലക്ഷണങ്ങളായ തുമ്മല്, ചൊറിച്ചില് എന്നിവയൊക്കെ ഉണ്ടാകുമ്പോള്,\n- തുല്യ അളവില് മഞ്ഞളും കറിവേപ്പിലയും നന്നായി അരച്ചുരുട്ടി ഒരുനെല്ലിക്കയോളം എല്ലാ ദിവസവും രാവിലെ വെറും വയറ്റില് കഴിക്കുക.\n- ഒരുപിടി ചുവന്ന തുളസിയില ചതച്ച് നീരെടുത്ത് കരിക്കിന് വെള്ളത്തില് ചേര്‍ത്ത് ദിവസം ഒരുനേരം ഒരാഴ്ച കഴിക്കുന്നതും ഇവയെ പ്രതിരോധിക്കും.\nഇക്കിള് (എക്കിട്ടം): ദഹന വ്യവസ്ഥയുമായി ബന്ധപെ്പട്ടുണ്ടായ അസ്ഥിരതയുടെ പ്രശ്‌നമാണ് എക്കിള്. ഏറെനേരം വിശന്നിരിക്കുക, വായുകോപം ഉണ്ടാക്കുന്ന ഭക്ഷണങ്ങള് കഴിക്കുക, ക്രമം തെറ്റി ഭക്ഷണം കഴിക്കുക തുടങ്ങിയവയാണ് എക്കിള് ഉണ്ടാകാന് കാരണം. ഗ്യസ്ട്രബിള് ഉള്ളവര്‍ക്കും എക്കിള് വരാം. എക്കിള് വന്നാല്,\n- ശ്വാസകോശം നിറയുവോളം ശ്വാസം ഉള്ളിലേക്കെടുക്കുക. പരമാവധി സമയം ഉള്ളില് നിര്‍ത്തിയ ശേഷം വളരെ സാവധാനം ഉച്ഛ്വസിക്കുക. എക്കിള് മാറും.\n- വായില് പഞ്ചസാര ഇട്ടതിന് ശേഷം ഒന്നോ രണ്ടോ മിനിട്ട് കൊണ്ട് കുറേശെ്ശയായി അലിയിച്ചിറക്കുക.\n- ചുക്ക് അരച്ച് തേനില് ചാലിച്ച് കഴിക്കുക.\nഉറക്കക്കുറവ്: ആധുനികയുഗത്തില് ഏറെ പേരെയും അലട്ടുന്ന ഒരു ആരോഗ്യ പ്രശ്‌നമാണ് ഉറക്കക്കുറവ്. ഇത് മാറാനായി,\n- ഒരു ഗ്‌ളാസ് ചൂടുവെള്ളത്തില് ഒരു ടീസ്പൂണ് തേന് ചേര്‍ത്ത് രാത്രി കിടക്കുന്നതിന് മുമ്പ് കഴിക്കുക\n- കിടക്കുന്നതിന് അരമണിക്കൂര് മുമ്പ് കൊഴുപ്പുകുറച്ച ഇളം ചൂട് പാല് കുടിക്കുക.


അദ്ദേഹത്തിന്റെ സ്വകാര്യത മാനിച്ച് പേര് പറയുന്നില്ല; ഒടുവില് ആര്യ പറയുന്നു – East Coast Movies & Entertainments News\nHome/NEWS/General/അദ്ദേഹത്തിന്റെ സ്വകാര്യത മാനിച്ച് പേര് പറയുന്നില്ല; ഒടുവില് ആര്യ പറയുന്നു\nമൂന്ന് പേരെയാണ് എനിക്ക് മിസ് ചെയ്യുന്നതെന്ന് ആര്യ പറയുന്നു. എന്റെ അച്ഛന്, (മരിച്ചിട്ട് ഒരു വര്‍ഷമായി എങ്കിലും കരഞ്ഞ് പോവും). പിന്നെ കുഞ്ഞിനെയാണ്,\nടെലിവിഷന് രംഗത്തെ പ്രമുഖ അവതാരകമാരില് ഒരാളാണ് ആര്യ. മോഹന്‍ലാല് അവതാരകനായി എത്തുന്ന ബിഗ് ബോസിലെ മത്സരാര്‍ത്ഥികളില് ഒരാള് കൂടിയായ ആര്യ ഷോയില് തുറന്നു പറയുന്ന കാര്യങ്ങള് ആരാധകര് ഏറ്റെടുക്കാറുണ്ട്. ഓരോ താരങ്ങളും ഈ ഷോയില് വന്നതോടെ മിസ് ചെയ്യുന്ന കാര്യങ്ങള് പങ്കുവച്ചിരുന്നു. മഞ്ജു പത്രോസിന് കുഞ്ഞിനെയാണ് ഏറ്റവും കൂടുതല് മിസ് ചെയ്യുന്നത്.\n”ഗര്‍ഭിണിയായിരുന്നപ്പോള് ഒരുപാട് ബുദ്ധിമുട്ടുകളിലൂടെയാണ് കടന്ന് പോയത്. എന്റെ മകന് അത്രയും പാവമാണ്. ഇവിടെ വന്നപ്പോഴാണ് അവനെ വലുതായി മിസ് ചെയ്യുന്നുണ്ടെന്നും” മഞ്ജു കരഞ്ഞുകൊണ്ട് പറഞ്ഞു. എനിക്കെന്റെ കൊച്ചിനെ കാണണമെന്നും മഞ്ജു പറയുന്നു. രജിത്ത് തന്റെ നല്ല സുഹൃത്തുക്കളെ, വിദ്യാര്‍ഥികള് എല്ലാവരെയുമാണ് മിസ് ചെയ്യുന്നത്.\nഎന്നാല് മൂന്ന് പേരെയാണ് എനിക്ക് മിസ് ചെയ്യുന്നതെന്ന് ആര്യ പറയുന്നു. എന്റെ അച്ഛന്, (മരിച്ചിട്ട് ഒരു വര്‍ഷമായി എങ്കിലും കരഞ്ഞ് പോവും). പിന്നെ കുഞ്ഞിനെയാണ്, മൂന്നാമത്തെ വ്യക്തി എന്റെ ജാന് ആണ്. എന്റെ കുഞ്ഞിനെ ഏറ്റവും അധികം സ്‌നേഹിക്കുന്നത് അദ്ദേഹമാണ്. ഇവിടെ നിന്ന് ഇറങ്ങുമ്ബോള് നിങ്ങള്‍ക്ക് എല്ലാവരും മനസിലാവും. അദ്ദേഹത്തിന്റെ സ്വകാര്യത മാനിച്ച് പേര് പറയുന്നില്ലെന്നും ആര്യ വ്യക്തമാക്കി.\naarya bigg boss malayalam-2